
Praefatio. 


Auspicatus  liane  de  Gelili  fontibus  quaestionem 
Gryphiswaldiae  priusquam  ad  finem  perduxi,  Posnaniam 
transmigravi.  Qui  quum  iam  illic  scriptionis  fines 
coercendos  esse  intellexissera ,  multo  magis  hic,  ubi 
minus  privatis  studiis  vacarem  nec  librorum  satis  magna 
copia  suppeteret,  ea  necessitate  premebar.  Quam  autem 
partem  a  cuncta  quaestione  sevocarem,  diu  pendebam 
animi.  Neque  enim  facili  negotio  neque  sine  aliqua  ia- 
ctura  eas  dirimi  posse  videbam  disciplinas,  quarum  per 
sese  variae  essent  necessitudines  easque  Gellius  sane 
quam  saepe  confudisset.  Atque  etiam,  quum  in  unaqua- 
que  disciplina  levia  quidem,  neque  tamen  nulla  invenisse 
mihi  viderer,  alio  alias  trahebatur  animus.  Tandem  au- 
ctore  eo  viro,  quo  mihi  et  omnino  et  in  singulis  uti  li- 
cebat  duce,  M.  Hertzio,  induxi  animum,  ut  de  gramma- 
ticis  fontibus  seorsum  quaererem,  de  reliquis  autem 
disciplinis,  historiam  dico,  philosophiam,  iuris  et  antiqui- 
tatum  x)  doctrinam,  prima,  quae  obvia  futura  esset,  occa- 
sione deinceps  scriberem. 


')  et  p.  37. 

Propositi  vero  dimidia  parte  confecta,  quum  et  ea, 
quibus  proludere  visum  erat,  et  fontium  disquisitionem 
ad  Sulpicium  Kufum  usque  stilo  mandassem,  animo  autem 
concepta  haberem  reliqua ,  prodiit  L.  Mercklini  libellus 
ex  fase,  suppl.  Ili  annal.  philol.  class.  1860  separatim 
editus:  3)te  (Sttietmertjobe  uub  £lurilen6enu|ung  be§  2lufué 
(MliuS  in  ben  Noctes  Atticae.  Qui  si  prius  emissus  es- 
set  in  lucem,  nonnullis,  quae  ille  docte  et  acute  disseruit, 
fruì  potuissem,  in  aliis  contra  eum  suo  loco  disputavis- 
sem.  Nunc  satis  habui,  quae  iam  composueram,  integra 
relinquere  et  Mercklini  aut  contrariam  sententiam  aut 
ubi  videbatur  utile,  assensum  in  notii3  indicare;  ad  ipsam 
vero  disputationem  eius  sententias  inde  a  Nigidio  adulisi. 

Virorum  autem  doctorum  veniam,  qua  antea  multa 
et  varia  me  egere  videbam,  nunc  quum  pleraque,  quae 
ad  litteras  communes  aliquid  conferre  posse  videbantur, 
Mercklinus  praeripuit,  omnibus  precibus  oro  atque  ob- 
testor. 

(dui  mecum  sentit,  quaestioneni  de  fontibus  Gellii  ab  ipsius  te- 
stimoniis  in  liberiorem  campum  esse  producendam;  prave  autem 
videtur  sentire,  qui  dissentiat:  ei  probatum  iri  confido,  si  in 
limine,  qua  ratione  in  adhibendis  auctoribus  usus  sit,  summatim 
disseram.  Quam  enim  viam,  salutari  cum  admonitione  nostra, 
Dirksenius  ingr^ssus  est,  in  his  quae  ad  ius  pertinent  capitibus  '), 
eandem  nos  persequemur:  paucis  lineis  adumbrandam  esse  puto 
originem  conditioneinque  noctium  Atticarum,  inde  ut  praccepta 
redundent  ad  indagandos  siDgulorum  capitum  fontes  utilissima. 
Cuius  rei  imaginem  depingere  possemus  collectis  ex  toto 
opere  undique  indici is.  Sed  hac  molestia  ut  facile  vacaremus, 
ipse  fecit  Gellius,  satis  aperte  de  Consilio  et  origine  noctium 
suarum  in  praefatione  disputans.  Ingenue  enim  profitetur,  se 
ea,  quae  lectorum  manibus  traderet,  percepisse  ex  recenti  qua- 
dam  vel  lectionc  ve!  auditione,  quum  et  scriptores  in  legendo 
excerpsiss  t,  et  schedis  consignasset,  quae  memoria  digna  audi- 
visset.  Gravissimum  eius  test;monium  transscribam,  praef.  §.  2: 
„Nam  proinde  ut  libium  quemque  in  masius  ceperam  seu  Grae- 
,,cum  seu  Latinum  vel  quid  memoratu  dignum  audieram,  ita 
,,,quae  libitum  erat,  cuius  generis  cumque  erant,  indistincte 
„atque  promisce  annotabam,  eaque  mihi  ad  subsidium  memoriae 
„quasi  quoddam  1  tterarum  penus  recondebam.1'  Dein  consilium 
cepit  haec  edendi  §.  3:  „Facta  igitur  est  in  his  quoque  com- 
„mentariis  eadem  rerum  disparilitas,  quae  fuit  in  illis  annota- 
„tionibus  pristinis,  quas  breviter  et  indigeste  et  incondite  eru- 


J)  Excerpta  e  libris  JCtorura  Kom.  in  A.  Gellii  noctib.  Att.  cf.  Acta 
acad.  litter.  Berol.  ci.  h,  ph.  a  1851. 

„ditionibus  lectionibusque  variis  feceramus."  Ac  de  illis,  quae 
audita  a  viris  doctis  adnotatioiie  eademque  postea  enarratane 
dignatus  est,  separatim  disputabo  §.  7;  nunc  de  scriptis  foutibus 
dicere  attinet. 

Principio  igitur  tenendum  erit,  Gellium  pleraque  congrs- 
sisse  antequam  consilium  iniret  lncabrationum  edendarum.  Ncque 
id  egit  omniao  ut  certum  quiddam  sibi  proponeret,  de  quo 
altius  quaereret,  neque  ulli  litterarum  disciplinae  addictus  fuit 
uni;  sed  suorum  ipsius  studiorum  hanc  nòbis  viam  reliquit:  ea 
praebebat,  quae  sibimet  ipsi  ad  erudiendum  excolendumque  in- 
genium  elegerat.  Ita  si  non  multum  dissidet  ab  iis  scriptori- 
bus,  quos  in  praefatione  incusavit  §.11,  qui  undique  quae  le- 
gentium  animos  delectarent,  corradere  solereut,  non  certe  ab 
eodem  profectus  est  initio.  Noster  enini  quura  suum  commo- 
dura  spectaret,  non  solum,  quae  legendi  aliquam  haberent  ille- 
cebram,  sed  maxime  etiam  quae  liberalis  atque  sincerae  erudi- 
tiónis  piena  viderentur,  attrectavit.  Quae  po>tquam  cognovit 
etiam  aliis  accepta  futura  esse,  edidit.  Neque  igitur  mirum 
cuiquam  videbitur,  Gellium  quosdam  auctores,  ut  Varronem, 
Nigidium  Figulum  alios  insigni  amore  et  studio  amplexum  esse, 
alios  adeo  aspernatum,  ut  silentio  premeret.  Quid?  quod  Cor- 
nelii  Taciti,  Quintiliani,  ut  alios  omittam  ]),  in  Gellio  ne  una 
quidem  legitur  littera,  Pliuii  contra  non  longe  illis  superiori! 
plus  semel  meutio  fit.  Qui  auttin  scriptores  Gellio  arridebaut, 
eos  sic  in  usum  suum  convertit,  ut  in  legendo  excerperet 
Tantum  enim  aberat,  ut  accepta  ab  aliis  diutius  mente  versata 
recoleret,  nonnunquam  ut  iutacta  prorsus  redderet,  saepissime 
sententiae  integrae  formam  tantum  speciemque  externam  uo- 
varet.  Sic  quae  stilo  digna  visa  erant,  quo  ordine  excerpseral 
eodem  postea  quurn  in  volumen  quoddam  redigeret,  reliquit. 
Et  hic  est  ordo  ille  fortuitus,  quem  in  i»raef.  §  2  excusat  : 
,,Usi  autem  sumus  ordine  rerum  fortuito,  quem  antea  in  excer- 
pendo  feceramus2)." 


')    Plurcs  cnunieravit    Vogel    de   A.   Gelili  vita  etc.     Progr.   Zitta v 
1860.  p.  21. 

2)  Nolo  prorsus  euiulcm  mansisse  ordinem  contendere,  fted  ut  E 
multa  ita   etiam  quaedaai  immutati  vestigia  iuveuiutitur.    Ci.  Mercklinon 
.  1.   705  sqq.  coli.  p.  664  sq.    Qui  parum  tidei  liabuit  Gelili  testimonio,  quum 

Jara  vero  quae  ex  operis  ratione  et  origine  consequi  vi- 
dentur  praecepta,  proponam:  quae  ab  iis,  quae  modo  exposui, 
segregare  malui  inservi ens  perspicuitati.  Praevideo  enim  fore 
saepius,  ut  ad  singula  lectores  relegem.  Quod  summam  habi- 
turum  esset  diffcultatem ,  si  illis  immixta  essent,  nunc  ubi  se- 
paravero  et  numeris  distinxero,  sine  magna  lectoris  mole- 
stia fiet. 

§  1. 

Coniecturas  de  singulis  Gellii  auctoribus  moderandas  esse 

ex  usu  ac  familiaritate  eorum. 

Non  opus  erit  argumentis  in  re  probabili.  Si  enim  pru- 
dentis  putabitur,  auctorum  orbem,  quantum  fieri  poterit,  coer- 
cere,  contra  male  creduli,  scriptorem  quemlibet  a  Gellio  lau- 
datum  in  auctorum  numerum  recipere,  ubi  fontem  coniectura 
assequi  conabimur,  libentissime  ad  hos  recurremus,  quos  fami- 
liares  Gellio  fuisse  aliis  indiciis  constat:  ab  iis  abstinebimus, 
quos  obscure  tantum  aut  nnnquam  laudavit.  Considerate  enim 
agendum  esse  censeo,  si  qui  auctor  a  Gellio  indicatur  ita,  ut 
eius  mentionem  alteri  debere  videatur,  invehere  autem  auctorem, 
cuius  Gellius  nusquam  meminit,  non  licebit  nisi  ubi  ipsa  res 
declarat.  Neque  de  singulis  tantum  scripto ribus ,  sed  de  toto 
aliqno  genere  fieri  poterit,  ut  praeiudicetur.  Quo  pertinent, 
quae  infra  §.  4  de  Graecorum  lectione  separatim  disserui.  Nec 
silentio  praeterire  debeo,  quod  me  coram  admonuit  vir  subti- 
lissimi  iudicii  Hertzius:  videri  Gellium  in  grammaticis  rebus 
certas  quasdam  partes  secutum  esse.  Quod  mihi  facile  proba- 
vit.  Neque  enim  fugit  me,  iniquiorem  interdum  Gellium  exsti- 
tisse  arbitrum,  quum  reiecta  opinione  grammatici  cuiusdam  suam 
substitueret  ista  aut  magis  aut  non  minus  ineptam.   Quod  bene 


qui  libri  alicuius  loci  dispersi  leguntur  apud  Gellium,  quasi  disiecta  mem- 
bra colligeret,  in  Gellii  schedis  una  fuisse  suspicans.  Quidni  Gellius  eun- 
dem  librum  saepius  in  manus  ceperit?  Quo  autem  praecipue  nititur  loco 
II  30,  U  «Cuius  rei  causam ,  quum  Aristotelis  libros  problematorum  prae- 
aCerperemus,  notavi",  nihil  contra  „  fortuitum  ordinem"  facit.  Ex  his 
ipsis  enim  problematis  habemus  quattuor  locos  continuos  fere  *.  XIX  ce. 
2,  4,  5,  6. 

i* 

explicaretur ,  si  eum  sectae  studio  praeoccupatum  fuisse  dicere- 
mus.   Sed  huius  rei  ludicium  doctioribus  relinquendum  putavi. l) 

§2. 
Saepius  licebit  capita  continua  eidem  auctori  vindicare. 

Quod  exspectari  poterat  ultro,  ut  is,  qui  libros  excerperet, 
complures  locos  deinceps  traduceret,  id  nunc  paucis  exemplis 
demonstremus.  Atque  aperte  quidem  Gcllius  in  duobus  coniun- 
ctis  capitibus  eundem  fontem  prodidit  ex.  gr.  V  17  et  18; 
utrumque  enim  caput,  ut  priore  §  1,  altero  §  2  testatur,  ex 
quarto  librorum  de  signifìcatu  verborum  Verrii  Flacci  sumpsit 
Plura  etiam  contiuua  reperiemus  XIX  e  2,  e  4,  5,  6  cf.  p.  2 
adn.  2.  Quae  omnia  ex  Aristotelis  problematis  profecta  esse  par- 
tim  Gellius  prodit,  partim  nos  affirmare  possumus.  Tales  igitur 
loci  viam  monstrant,  qua  aliis  minus  illis  quidem  apertis  conie- 
ctura  succurri  oporteat.  Exemplo  sit  1.  Ili  e  5.  Arcesilai  phi- 
losophi  acute  dictum  ex  Plutarcho  ponitur.  Quod  quum  ab 
ilio  bis  omnino  narratum  sit,  quaest.  conv.  VII  5,  3.  r/03su 
1 Apxec -ikaoq  oòdév,  ey>y ,  diacpépzt,  zótq  oTitoftev  shai  xivatdov  fy 
ro?c  epnpoo&sv,  et  paulo  aliter  d.  san.  tuenda  e.  7,  Gellii  locus, 
quia  ex  utroque  Plutarchi  derivati  pariter  commode  potest,  ad 
utrum  referendus  sit,  dubium  est.  Cuius  rei  discrimen  ex  se- 
quenti  capite  {.roficisci  videtur.  Nescio  enim  an  non  recte  du- 
bitemus,  caput  quintum  ex  symposiacis  Plutarchi  repetere, 
quum,  quod  sequitur,  caput  ex  eisdem  sumtum  sit.  Rursus  in 
cinsum  hic  veniunt  1.  XIX  e.  2  et  4 — 6.  Quum  enim  omnia  ad 
Arist^telem  referat  Gellius,  ejus  librum,  problemata,  tantum- 
modo  e.  4  et  6  landavit;  nos  autem  scimus,  etiam  quae  e.  2 
et  e.  5  ex  Aristotele  afferantur,  ex  probi  matorum  libris  pro- 
fecta esse. 


y)  De  Aristarcheorum  et  Crateteorum  lite  non  adeo  laboravisse  vide- 
tur:  velut  .V  4  .Nigidii,  qui  ad  analogiam  inclinabat,  sententum  nec  refuta- 
vit  nec  probavit.  Minus  quidem  ambigue  indignabatur  „turbam  grommati- 
„corum  nov. ciani",  qui  ex.  gr  XI  1,  5  a  Vairone  discentientes  Bmultae* 
vocabnlum  xaz  àvriippaoiv  dici  docebant.  Cf.  XVI  7,  13  „ut  isti  covici i 
«semidocti*,  XV11  2,  15  „nisi  qui  grammaticorum  nova  instituta  ut  Tspeucou 
„lepà  observant.- 

In  his  si  ad  auctorem  laudatum  e  proximo  capite  librum 

supjdevimus ,  nunc  viceversa  auctoris  nomen  libro  adiciemus 
coniectura,  comparato  capite  coniuncto.  L.  XIII  e.  14  Gellius 
ita:  nPomerium  quid  esset,  augures  populi  Romani,  qui  libros 
„de  auspiciis  scr'pserunt,  istiusmod.i  sententia  definierunt" 
e.  q.  s.  Subsequenti  autem  capite  §  3  laudatur  liber  M.  Mes- 
saline auguris  de  auspiciis  primus  et  maior  ex  eo  locus 
transscribitur.  En  habes  augurem  populi  Romani,  qui  de  auspiciis 
scripsit:  luculentius  M.  Messallam  hercle  non  potuit  innuere. 
Quodsi  tamen  haereas,  accedit  alterum  argummtum  haud  nr'- 
nus  grave:  eolem  in  capite,  de  quo  agitur,  quarto  decimo  §  5 
et  6  respexit  Gellius  ad  librum  quendam  Messallae,  quem  non 
nominavi!,  quidem,  sed  ex  frumento  apparet  de  auspiciis  egisse. 
L.  VI  18,  11  laudatur  Cornelii  Nepotis  exemplorum  liber 
quintus,  e.  19  factum  quoddam  praeclarum  Ti.  Sempronii 
Gracchi  in  exemplis  repositum  esse  dicitur.  Nimirum  Gellius 
eundem  illum  Cornelii  librum  significare  voluit,  ex  quo  praece- 
dentia  mutuatus  est.  Quod  si  non  adeo  persuasum  haberem, 
Hertzii  ope  ad  credendum  adducerer,  qui  vocem  „exemplis",  ut 
indicare  t  libri  titulum,  distentis  litteris  exhibendam  curavit  (cf. 
ind.  s.  v.  Cora.  Nepos). 

Restat  tertium  genus  exemplorum  coniectura  egentium, 
quum  nec  scriptoris  nomen  nec  libri  titulum  in  altero  capite 
apponere  libuit,  coniecturae  vero  ansam  praebet  materiae  simi- 
litudo.  L.  XVIII  e.  1 4  Gellius  de  vocabulis  quibusdam  numero- 
rum  loquitur,  auctorem  adumbravit  potius  quam  nominavit  §  2 
„qui  de  numeris  Latine  scripserunt".  Quae  ut  ad  Varronem 
referamus,  sequenti  capite  invitamur,  quum  bic  §  2  laudentur 
eius  libri  disciplinarum.  Neque  enim  ab  his  abhorrent  priora, 
quia  etiam  arithmeticis  quaestionibus  patuerunt,  et  auctor  Varrò 
ex  eorum  numero  est,  quos  assidua  lectione  noster  tractavit. 
Quae  faciunt  arguinenta,  ut  facile  assentiar  viro  doctissimo 
Ritschelio,  quaest.  Varr.  p.  30  (in  indice  schol.  Bonn.  1845), 
qui  utrumque  caput  ex  eodem  fonte,  libris  videlicet  disciplina- 
rum,  fluxisse  iudicavit. 

§  3. 
Singula  capita,    q.uoad  licebit,    ad  unum   auctorem  revo- 
camela sunt. 

Quam  legem  non  temere  factam  esse  apparet;  nam  si  su- 
pra  salutare  videbatur,  capita  quam  plurima  eidem  auctori  as- 
signare,  iam  eodem  praecepto  intra  fines  uniuscuiusque  capitis 
utemur.  Quod  praeterea  nunc  commendatur  ab  excerpendi  ratione, 
quum  excerpentis  opera  plerumque  in  uno  solo,  non  simul  in 
pluribus  versari  soleat. 

Haec  igitur  tenenda  lex  erit: 

a.  Ubi  plures  auctores  indicare  videtur  Gel- 
li  US. 

Ac  primum  quidem  usitatum  hoc  erat  Romanis  et  cum 
aliarum  gentium  scriptoribus  commune,  ut  unum  auctorem  re- 
spicientes,  si  nomine  addendo  supersederent,  plurali  numero 
uterentur.  Sicut  Graeci  ivtot,  r^vic,  àXXoi,  ita  Romani  ,,non- 
nulli",  „quidam'\  „alii"  dicere  solebant,  rem  magis  quam  auc- 
torem spectantes.  Nec  Gellius  ab  hac  consuetudine  alienus 
fuit.  Nemo  ex.  gr.  complures  auctores  intelliget  I  11,  13.  „Sed 
„qui  hoc  compertius  memoriae  prodiderunt,  stetisse  dicunt  oc- 
>,cultius''  rei!.,  unum  autem  Plutarchum  signifi«;ari  cognoscet 
comparato  eius  loco  d.  coh,  ira  e.  6:  nemo  non  de  uno  cogi- 
tabit  II  4,  6  „Sed  alii  quidam  divinationem  esse  appellatam 
„putant"  e.  q.  s. 

A  talibus  autem  facilis  transitus  est  ad  morem  quendam 
Gellii  magis  peculiarem.    Ili  3,    14  haec  leguntur:    „Sed  enim 

,,Saturionem  et  Addictum in  pistrino  cum  scripsisse  Varrò 

„et  plerique  alii  ')  memoriae  tradiderunt."  Haec  prima  specie 
ab  eo  dici  videutur,  qui  non  Varr  nem  solum  sed  etiam  alios 
adierit  consulendo.  Sed  credat  Judaeus  Apella.  Totum  enim 
caput  ex  Varrone  sumtum  esse,  infra  quum  ad  hunc  ventimi 
erit,   demonstrabo.     Interim  conferas  Ritschl.     rarerg.  I  p.  73 


')  «Plerique  alii"  idem  fere  est,  quod  „perraulti  alii*.  Cf.  Geli.  MI 
13,  6  „Tum  deinde  disseruit,  me  et  plerisque  aliis  audientibusu,  Hominem 
autem  alium  antea  demonstravit. 

sqq.  Ab  hoc  autem,  quem  insigni  modestia  reverebatur,  ad 
alios  Gellium  desiluisse,  ab  omni  abhorret  fide.  Simili  ratione 
haec  dieta  sunt  I  13,  10  „Is  Crassus  a  Sempronio  Asellione  et 
„plerisque  ali's  historiae  Eomanae  scriptoribus  traditur";  nec 
longius  discedit  IX  7,  5  „quam  rem  et  alii  viri  docti  et  Sueto- 
„nius  etiam  Tranquillus  in  libro  ludicrae  historiae  primo  affir- 
„roat."  Ubi  auctores  habendi  sunt  priore  loco  solus  Sempro- 
nius,  altero  is,  cuius  et  nomen  et  librum  prodidit,  Snetonius 
Tranquillus.  Paulo  autem  explicatius  complures  indicavit  X 
26;  quo  tamen  loco  np  quis  dubitaret,  providit  ipse.  Verba 
Gellii  haec  sunt:  „Asinio  Pollioni  in  quadam  epistula  quam  ad 
„Plancum  scripsit,  et  quibusdam  aliis  C.  Sallustii  iniquis,  di- 
,,gnum  nota  visum  est"  e.  q.  s.  Deinde  §  2  „Verba  ipsa  Sal- 
lustii posuit",  numero  singulari,  §  4  rursus  numero  multi- 
tudinis  „aiuntu,  sed  paulo  post  „inquit"  §  5  „putavit"  nec 
longe  infra  ,,negant".  Varietas  sane  mira,  sed  quae  facillime 
nostra  ratione  explicetur.  Animadvertas  enim,  ubicunque  de 
facto  aliquo  certo  agatur,  singularem  ad  solum  Asinium  perti- 
nentem  legi,  contra  pluralem  inveniri,  ubi  argumenta  ponantur 
generalia.  Locum  Sallustii  unus  posuit  Asinius,  certa  verba 
edidit  nemo  praeter  hunc  eundem.  Sed  dignum  nota  visum 
est  omnibus,  aiunt  universi,  cuncti  negant.  Quare,  si  me 
andis,  auctorem  Gellius  secutus  est  Asinium  Pollionem  !)j  reli- 
quorum  mentionem,  ut  in  omnibus  his  locis,  aut  ex  auctore 
suo  transsumpsit ,  aut  ipse  copiae  cuiusdam  causa  de  suo  ad- 
didit.    Quorum  alterum  defendi,  alterum  excusari  saltem  potest. 

Sed  non  obscure  tantum,  etiam  diserte  complures  auctores 
nomine  addito  laudat.    Causam  iterum  exemplis  agemus. 

IV  5,  6:  „Ea  historia  de  aruspicibus  ac  de  versu  isto 
„senario  scripta  est  in  annalibus  maximis,  libro  undecimo  et 
„in  Verri  Flacci  libro  primo  rerum  memoria  dignarum."  Non 
primus  ego  hic  annalium  maximorum  mentionem  ex  Verrio 
Fiacco  derivare  studebo  :  praeivit  iam  Hulleman,  qui  disp.  crit.  de 
annalibus  maximis  p.  79  2)  Gellium  annales  ipsos  inspexisse  ne- 

*)  Contra  Mercklinum  aliter  de  hoc  loco  existimantem  1.  1.  p.  663 
infra  disputano  ad  Asinium  Pollionem. 

2)  Cuius  rei  notitiam  debeo  Huebnero,  qui  censor  illius  exstitit  in 
ann.  philol.  et  paed.    1859.  p.  417. 

gat.  Cui  facile  credo,  eain  praeter  alias  causas  secutus,  quod 
singularis  haec  annalium  maximorum  exstat  apud  Gellium 
mentio  ')• 

Seiungam  exempla,  ubi  disporsos  per  unum  caput  com- 
plures  auctores  invenimus. 

Il  25  Gellius  loquitur  de  analogia  et  anomalia,  ex  Yar- 
rone  de  ling.  ìat.  locum  traosseribit.  Sed  occurruut  praeter 
eum  Aristarcbus  et  Crates,  utriusque  sectae  pnneipes.  Qui 
quum  a  Gellio  summo  studio  caus  s  suas  egisse  perni  beantor, 
id  nostrum  ex  ipsorum  lectione  cognovi  se  putares.  Atqui 
aliter  res  se  habet.  Idem  enim  Vano,  cuius  locum  affert  ex 
fine  libri  de  lingua  latina  octavi,  in  exordio  noni  libri  copiose 
de  dissensione  illa  disseruit 

XVII  7,    3    hiec    habentur:     ,,Sed    Q.   Scaevola    patrem 

„suum    et    Brutum    et   Manilium quaesisse   ait"   rell. 

§  4  „Itaque  P.  Nigidius  .  .  .  ,  super  dubitatione  hac  eorum 
„scri!  sit  in  tertio  vicesimo  commentariorum  grammaticorum." 
Dirksenius ,  vir  doctissimus,  1.  1  n.  50  sqq.  cf.  not.  103 
optime  ad  unum  Nigidium  haec  revocavit.  Nam  Q.  Mucium 
Scaevolam  quamvis  frequenter  Gellius  laudaverit,  nunquam  ip- 
sum  adiisse  videtur.  Quod  autem  Nigidius  in  e  mmentariis 
grammaticis  JCtorum  controversiam  attigif,  id  noli  ini  rari  nec 
in  dubitationem  vocari  potest  propter  Gelili  verba:  ,, super  du- 
„bitatione  hac  eorum  scripsit."  De  hac  igitur  Nigidius  videtur 
secundum  Scaevolam,  Gellius  secundum  solum  Nigidium  dispu- 
tasse. Quae  coniectura  si  cui  parum  tamen  firma  videatur: 
nolo  urgere,  quod  Dirksenius  1.  1.  extr.  contendit,  obscuritatis 
Gellio,  si  collatus  fu;sset  Scaevola,  hunc  potius  quam  Nigidium 
accusandum  fuisse:  maioris  momenti  videri  debet,  quo  I  Gellius 
Scaevolae  sententium  contra  solitum  morem  sine  libro  comme- 
moravit. 

Eadem  ratione  I  20  ad  unum  auctorem  revocare  licebit. 
Gellius  praeter  Varronem  Pythagorae  quandam  sentoutiaiu  ^  ti 
et  Euclidis  definitionem  §  9  proposuit.  Atque  totius  capitis 
summam  Gellium  Varroni  debero ,  perspexit  Ritschl  quaest 
Varr.  p.  38  §  17.     Idem   Euclidi-   definitionem  inde   transsum- 


')  Cf.  Merckl.  1.  1.  p.  651. 

ptam  esse  haud  absimile  vero  iudicavit.  De  Pythagorae  mentione 
senteatiam  non  dixit:  equidem  hanc  quoque  a  Varrone  repeto. 
Quod  quia  non  omni  caret  dubitatione,  ne  loco  parum  idoneo 
longus  sini,  quaestionem  de  eo  differam. 

Satius  erit,  si  mine  quum  normam  quandam  constituerim 
exemplis,  unum  iis  opponam  illi  legi  contrarium.  Quod  admo- 
nere  nos  potest,  qui  ea  non  caute  utatur,  abati. 

XVI  12.  Trium  obvia  sunt  auctorum  nomina  Cloatii  Veri 
§  1,  Hypsicratis  §  6,  Varronis  §  7.  Quorum  Hypsicrates  licet 
statini  abeat  ille  e  numero  Gelili  auctorum,  quoniam  eum  te- 
stem  excitaverat  Cloatius  :  huuc  ipsum  tamen  et  Varronem  quo- 
minus  eodem  modo  confundamus,  variae  causae  obstant.  De 
Cloatii  aetate  par  uni  exploratum  adhuc  est;  a  Varrone  eum 
ad  paites  vocatum  dicere,  si  per  aetatem  liceret,  non  licet 
1  ropter  ill>,  quae  ex  eo  aliata  sunt  §  1  4  stud  umque  Gellii 
diligentius  testantur.  Coutra  Cloatio  Varronis  mentiooem  tri- 
buere  non  audebit  is,  qui  et  totius  loci  tenorem  perpenderit  et 
quanto  studio  noster  Varronem  amplexus  sit ,  recordetur.  — 
Hoc  exemplo  demonstravimus,  duós  eiusdem  rei  auctores  inter- 
dum  iuxta  reperiri,  quos  in  unum  coniungere  non  liceat,  nec 
rarius  videlicet  usu  veniet,  ut  compi ures  diversa  qoidem  in  re, 
eodem  tamen  capite  couiuncti  occurrant. 

b.  Ubi  ad  singula  tantum  laudatur  auctor. 

Hoc  est  praeceptum  illi,  quod  supra  statuì,  quodoinnndo 
contrarium.  Nam  totum  quidem  caput  uni  fere  auctori  tribuen- 
dum  esse  et  untea  siguificab  imus  et  nunc  demonstrare  conabi- 
mur;  nunc  tamen  ita,  ut  quum  alia  pars  capitis  certo  auctori 
tribuatur,  alia  siae  auctore  adiecta  sit,  cuncta  nos  ad  unum 
eundemque  referamus.    Exempla  illustrant  rem. 

L.  XVII  15,  f\  Plinius  Secundus  in  libris  naturalis 
historiae  scripsisse  dicitur  de  elleboro  in  insula  Anticyra 
sumendo  et  de  Livio  Druso  illius  medicamenti  ope  sanato. 
Praemissa  sunt  sine  auctore  §  1-2  de  Cameade,  qui  ad- 
versus  Zenonem  scripturus  elleboro  mentem  acuisset,  §  4 — 5 
de  candidi  et  oigri  ellebori  medela  et  periculo,  sequuntur  §  7 
de  Gallis,  qui  elleboro  sagittas  infìcerent,  bestiarum  carnem 
teneriorein  redditurh    Quorum  quae  Gellius  Plinio  tribuit,  ex- 

stant  apud  eum  nat.  hist.  1.  XXV  e  5,  sect,  21.  Eodem  autem 
loco  expositum  invenies  etiam  de  speciebus  duabus  ellebori,  de 
diverso  utriusque  usu,  sect.  23  de  periculo,  sect.  25  de  Gallis. 
Haec  igitur  Plinio  reddimus  sine  diserto  Gellii  testimonio. 
-Sed  etiam  invito  eo  idem  de  Carneadis  historia  affirmarim.  de 
qua  adimnuit  Plinius  sect.  21.  Nam  quod  eam  se  in  historia 
Graeca  legisse  noster  dicit  §  3,  non  obstare  concedes,  si  lege- 
ris,  quae  de  Gellii  fide  disserui  §  5;  quod  vero  paulo  fusius 
rem  narrat  quam  Piinius,  explicari  videtur  lacuna  Plinii,  quam 
suo  iure  hoc  loco  statuit  Silligius. 

e.  Subtilior  quaestio  de  exemplis  agi  potest, 
quae  innumera  interdum  Gellius  congessit  ad  illustranda  prae- 
cepta  grammatica.  Hic  enim  quibus  angustiis  premamur,  facile 
apparebit.  Ili  14  subtilem  iilam  Varronis  doctrinam  de  dimi- 
diato  et  dimidio  ipso  eius  loco  exhibito  demonstiat.  Addit 
exemplum  Ennianum  §  5,  quod  profitetur  Yarronem  ipsum  ad- 
hibuisse.  Deinde  a  §  6  id  agit,  ut  Varronis  praeceptum  per 
varios  usus  exemplis  scrìptorum  deducat.  Haecne  igitur  et  ipsa 
ut  Ennianum  locum  a  Varrone  mutuatus  sit?  Sic  saepius  au- 
ctori  suo  exemplum  aliquod  debere  se  fatetur.  IV  16,  11  Cae- 
sellius  Vindex  ei  Livii  versum  indicavit,  IV  7  rursus  Ennianum 
a  Valerio  Probo  accepit.  Atque  hic  locus  satis  insignis  est. 
Miratur  enim  Gellius,  quod  ille,  quum  rem,  de  qua  agitur,  fre- 
q*ienter  apud  alios  obviam  esse  asseverare,  uauin  solius  Ennii 
versum  apposuit.  Nec  tamen  Gellius  operam  dedit,  ut  alia 
exempla  adderet,  sed  in  alieno  acquievit.  Haec  declarant, 
quod  sua  sponte  patebat,  nonnunquam  nostrum  exem;>la  ab 
aliis  collecta  recepisse.  Atque  vero  etiam  summam  suspìcionem 
movent,  Gellium  ultra  quam  ipse  confessus  sit  alienos  exem- 
plorum  thesauros  lucri  fecisse.  Atqui  ne  verbo  quidem  opus 
erit,  ut  probem,  hia  nou  solis  euro  usum  esse,  sed  addidis-e 
e  sua  lectione  multa.  Tanto  enim  fl.igrabat  pervestigandi  ve- 
teres  studia,  tantaq  ìe  opera  in  colligendis  rarioribus  aut  verbis 
aut  dicendi  modis  versabatur,  ut  exempla  vix  unqu*m  eum  de- 
fecisse  credam.  Ac  si  interdum  inventa  quadam  rara,  ut  aiunt, 
ave  gloriatur  (XVIII  8,  17  „Quod  unum  ergo  rarissimum  viile- 
„batur,  invenimus  quadrigam  numero  singolari  dietimi  in  libro 
„saturarum  M.  Varronis4'  rell.) ,   tacite   de  suis  multo  saepius 

nobis  impertiverit.  Quare  si  quaeritur,  utrum  exempla,  tauquam 
studii  et  lectionis  documenta  Gellio  tribuaraus  an  abiudicemus 
ab  eo,  nisi  ipse  innuit,  dubii  haeremus  ac  suspensi,  ilio  quoque 
auxilio  destituti,  quo  in  dinoscendis  ceteris  uti  possumus,  ut 
comparatis  aliis  reliquiis  conieeturam  faciamus.  Ut  enim  iudi- 
cium  aliquod  vel  excogitatum  vel  narratum  certi  cuiusdam  in- 
geuii  est  et  proprii,  ita  exempla  quivis  unus  eadem  eodem 
modo  proferre  potest.  Neque  igitur  poterit  neque  oportebit 
fieri,  ut  hac  in  re  communem  legem  praecipiamus;  sed  ex 
unoquoque  capite  pendet  discrimen. 

§4. 
De  Graecorum  lectione  et  usu. 

Quod  supra  §  t  probare  studili,  ab  eo,  qui  auctoritates 
Gellii  coniectura  quaereret,  recte  rationem  haberi  consuetudinis, 
qua  is  aut  ad  singulos  auctores  aut  ad  totum  genus  eorum 
trahi  videretur,  id  quomodo  in  Graecos  cadat,  breviter  nunc 
expedire  invabit. 

Ac  Graecae  linguae  Gellium  haudquaquam  fuisse  igna- 
rum,  testim  -niis,  si  opus  esset,  luculentissimis  probari  posset. 
Quod  unaquaeque  pagina  testatur.  Praeterea  ipse  Gellius  cer- 
tiores  nos  fecit,  Athenis  se  litteris  operam  dedisse,  quam  urbem 
quasi  almam  studiorum  mativm  adolestentes  Romani  tum  adire 
solebant.  12,  1  „quum  apud  magistros  Athenis  essemus." 
Nec  praetermittam,  intima  eum  consuetudine  coniuoctum  fuisse 
cum  Favorino,  Herode  Attico,  aliis,  quos  graeco  sermone  fa- 
miliarius  quam  latino  usos  esse  scimus.  I  2,  6  „Tum  Hero 
,,des,  graeca,  uti  plurimus  ei  mos  fuit,  oratione  utens."  De 
Favorino  cf.  II  26;  XIII  25,  4.  Sic  ad  studium  graecorum 
scriptorum  undique  incitatus,  quum  nec  facundiam  huius  linguae 
animadvertere  non  posset,  et  summi  ingenii  viros  ea  usos  esse 
videret,  in  tantam  eius  admirationem  raptus  est,  ut  tardara  Roma- 
norum  orationem  sordereprae  graeca  facilitate  (XI 16;  XVIII 14) 
et  in  imitandis  Graecis  longo  inferiores  exstitisse  populares  exi- 
stimaret.  Neque  tamen  ideo  totus  in  illorum  castra  transfugit,  sed 
suis  h<  minibus  fidem  debitam  praestitit,  et  quum  studiis  grtim- 
maticis,  antiquitati,  historiae,  juris  doctrinae,  philosophiae  potis- 

siraum  vacaret,  in  hac  una  graecos  plerumque  auctores  ad- 
hibcbat,  in  reliquis  safius  ducebat  Roma-iorum  humcris  inniti. 
Id  si  locis  permultis  evinvitur,  quibus  nomina  auctorum  ipso 
addidit,  apparet  quasi  praeceptum  nobis  sequendum  esse,  ubi- 
cunque  aggressi  erimus,  fontem  non  indicatum  coniectnra  asse- 
qui.  Prudenter  igitur,  rnea  sententia,  is  aget,  qui  in  tali  quae- 
sti one  non  ad  graecum  aliquem  confugiat,  nisi  si  certa  argu- 
menta  aliunde  suppetant.  Haec  vani  sui-t  et  universo  huic 
quaestionum  generi  communia:  s;ngularem  quandam,  quum  de 
graeco  fonte  agitnr,  iudicii  normam  praebere  possunt  graeca 
verba  immista.  Libenter  eniin  Geliius  fecit,  ut  si  quii  secun- 
dum  givecum  auctorem  referret,  ipsius  verba  passim  aut  ut 
lepidiora  aut  ut  difficiliora  interpretatu  servare t.  Atque  buius 
rei  exemplum  afferre  supersedeo  :  melius  erit  talem  locum  prò- 
ponere,  ubi  quia  graeca  desunt,  in  Romani  fontis  suspicionem 
traducimur,  licet  graecum  indicare  videatur  Geliius. 

II  29  laudat  Aesopi  fabulatoris  rationem,  qua  gravissima 
praecepta  festiva  illa  et  grata  fabularum  suavitate  lectoribus 
commimdaverit.  Deinde  ut  huius  rei  documentum,  apologum 
Aesopi  de  cassitac  nidulo  enarrai  Exeunte  capite  eadem  haec 
scite  et  venuste  Ennium  versibus  composuisse  memorat,  eius 
extremum  versum  apposuit.  Vahlenius,  quaest,  Enn.  p.  89 
haec  ab  Ennio,  non  ab  Aesopo  sumta  esse  iudicavit: 
idem  mihi,  antequam  Vahlenii  sententia  innotuit,  visura 
erat.  Suspiciones  eraut  complures:  Aesopus  hjc  uno  loco  lau- 
datus,  Ennii  versus  in  fine  adscriptu*,  haud  vero  tenuissima, 
quod  graeca  tanquam  frustula  desiderabam.  Neque  tamen  ti- 
mendum  est,  ne  quis  eo  Consilio  illud  iudiciì  moderameli  a  me 
propositum  esse  (xistimet,  omnes  ut  vellem  quaestiones  eius 
auxilio  dirimere.  Longe  enim  absum,  ut  eam  unam  ob  causato, 
quia  graecie  reliquiae  absunt,  rem  a  latino  utiquc  anctore  re- 
petam,  longius  etiam,  ut  graeco  vindicanda  putem,  quae 
cis  illis  quasi  pigmentis  splendeant.  Hoc  enim  du.lum  Romania 
frequens  ornandi  sernonis  sui  artificium  erat:  illud  autem,  ut 
locus  a  graeco  auctore  desumtus  omnia  originis  iudicia  exueret, 
potuisse  fieri,  ratio  viucit,  factum  esse,  exemplum  doccat 
Geliius  1.  XVIII  3  fontem  fuisse  innuit  orationem  adversus  Ti- 
marchum  Aeschinis  et  nonnnlla  de  ea  praefatnr:    at  in  Gellii 

narratione  ne  unum  quidera  graecum  verbum  rolictum  est.  Ni- 
hilominus  autem  Acschinem  in  Gellii  manibus  fuisse  contendam. 
Paulo  sane  fusius  noster,  quam  graecus  orator,  rem  enarravit, 
quin  etiam  addidit  de  suo  aliqua,  alia  ademit;  sed  haec 
sunt  eius ,  qui  ad  delectandos  lectorum  animos  rem  exOrnat. 
Alia  rursus  proxime  ad  illum  accedunt ,  cf.  Aesch.  1.  1. 
§  73  Toioùzoiq  èu  ra?c  èxxkrjqiaiq  oo[iftoóXoiq  %pa>jU£voi ,  Geli. 
§  5  „si  huiuscemodi  anteactae  vitae  homimbus  consiliariis 
„utemur."  Praeterca  tractavisse  Gellium  hane  Aeschinis  ora- 
tionem  luce  clarius  apparet  ex  iis,  quae  I  5  de  Demosthenis 
molliore  cultu  posuit,  expressa  videljcet  ex  Aeschinis  loco  adv. 
Timarch.  §  53.  Ita  nostro  loco  quod  desideranti^  graeca,  tanti 
moment,  non  esse  debet,  qiominus  iosum  Aeschinem  Gellio 
ante  oculos  fuisse  statuamus.  Notam  autem  hanc  nostrani 
graecae  originis  apparet  iam  ita  in  dubitationem  \ocari,  ut  prò 
argumento  per  sese  sola  esse  non  possit,  tantum  si  qua  alia 
accedunt,  ea  confìrmare. 

§5. 
De  A.  Gellii  fide. 

Si  minus  bene  apud  viros  doctos  audiret  Gellius,  in  utram- 
que  nunc  partem  mPi  disserendum  esset,  ut  et  quae  prò  fide, 
et  quae  contra  eam  dici  possent,  colligerem  perpenderemque. 
Quum  autem  commodius  f  rtasse,  quam  par  est,  audiat,  fìdem 
quidem  omeino  integranti  meo  mihi  iure  sumere  videor,  nec  op- 
ponam  me  tanto  vv.  dd.  consensui,  gravi  videlicet  et  in  univer- 
sum iusto:  non  tamen  semper  sibi  satis  constitisse  Gellium,  uno 
exem.do  ostendam  maxime  insigni. 

IX  4  narrat  Gellius  se  libros  Aristeae  Proconnesil  et  Isi- 
goni  Nicaeensis  et  Ctesiae  et  Onesicriti  et  Polysthephani  et 
Hegesiae  parvo  emisse,  cursimque  quae  excerpsisset  transiens, 
iam  referre  §  6:  „Erant  igitur  in  illis  libris  scripta  huiusce- 
rmodia  re'l.  §  7  pergit,  innuit  vero  sequentia  etiam  in  Plinii 
naturalis  historiae  septmo  legi,  §  15  denique  ipea  Plinii  verba 
transscripsit.  Singulis  capitibus  auctores  singulos  plerumque 
subesse,  supra  probabam  §  3.  Plinium  autem  utique  hoc  loco 
adhibuit,   quum  eius  verba  referat.    At  secundum  graecos  illos 

priora  se  narrare,  aperte  profitetur.  Equidem  nequeo  facere, 
quin  Gellium  mendacii  arcessara.  ')  Primum  iam  inirum  videri 
debet,  quod  sex  auctores  una  tractans  promiscue,  quae  illis  de- 
bere se  dicit,  proposuit  §  6;  dein  quod  tam  pauca  et  vilia  sunt; 
nani  quae  inde  a  §  7  legantur,  ex  Plinio  iam  laudato  petita 
esse  facilius  credas.  Auget  suspicionem,  quod  eadem  ìlla  etiam 
apud  Plinium  eodem  septimo  libro  exstant,  nec  dispersa  ea 
quidem,  sed  pari  ordine  continua,  conficit  denique,  quod  non- 
nulla Plinii  verba  apud  Gellium  redeunt  inter  ea,  quae,  si  nostro 
fides,  ex  Graecis  convertit.  Ecce  exhibebo  similia  verba,  res 
enim  utrobique  eaedem.  Cf.  Plinium  ed.  Jan.  L  VII  §  9  - 12 
et  Gellium  §  6.  Plin.  corporibus  humanis  vescerentur,  Geli, 
corporibus  hominum  vesti;  PI.  uno  oculo  in  fronte  media  in- 
signes,  G.  unum  oculum  in  frontis  medio  habentes  ;  PI.  homines 
aversis  post  crura  plantis,  eximiae  velocitatis,  G.  singulariae 
velocitatis,  vestigia  pedum  habentes  retro  porrecta;  PI.  gigni 
quosdam  ...  a  pueritia  statim  canos,  qui  noctu  plus  quam  inter- 
diu  cernant,  G.  gigni  homines,  qui  in  pueritia  canescant  et 
plus  cernant  oculis  per  noctem  quam  inter  diem;  PI.  Itinere 
dierum  XIII  supra  Borysthenem.  Sauromatas  ter  io  die  cibum 
capere  semper,  G.  qui  ultra  Borysthenem  fluvium  longe  co- 
lunt,  cibum  capere  semper  diebus  tertiis,  medio  abstinere. 
Sed  ipse  sis  adeas  Plinium;  magis  enim  etiam  di-similia, 
quum  aut  dedita  opera  mutata,  aut  Plinium  interpretatura  snt, 
tibi  persuadebunt.  Et  prorsus  eandem  excerpendi  rationem  in 
sequentibus  (cf.  Plin.  §  16)  deprehendes,  ubi  quidem  Gellius 
Plinium  auctorem  fuisse  innuit.  Atque  sex  illi  scriptores  et  ipsi 
a  Plnio  laudantur  !.  VII  §  10  Aristeas  Proconnesius,  §  12,  16, 
27  Isigouus  Nicaeensis,  §  23,  28,  20 V  Ctesias,  §  28  Onesicri- 
tus,  §  207,  208  Philostephanus 2)  §  207  Hegesias.    Dignum  vero 


f)  Idem  de  hoc  loco  iudicasse  video  Merklinum  1.  e.  p.  641  sqq. 

2)  Non  enim  iam  dubito  Polystephanum  Gellii  aut  a  varia  eodieum 
lectione  aut  a  negligeutia  nostri  repetere.  —  Hegesias  et  Philostephanus 
quia  a  Plinio  non  ad  eas  res  auctores  laudantur,  quas  Gellius  transsump-»t, 
Merckliuo  p.  G43  visi  sunt  in  nostri  notitiam  venisse  ex  libro  Sotiouis  xipa<z 
AfiaXf^eia^  inscripto,  quem  Gellius  I  8  laudivit.  Quod  ne  ciò  au  longius 
absit  a  fide,  quam  id,  quod  reliuquitur  alterum,  Gellium  hos,  quum  eodem 
libro  septimo  inveniret,  temere  cuni  reliquis  arripuisse. 

nota  est,  priores  tantum  duos  et  Plinium  et  Gellium  patria  ad- 
dita laudare,  reliquos  sicut  a  Gellio,  a  Plinio  quoque  nude  po- 
sitos.  Offendit  denique  quod  Gellius  contra  morem  solitum  li- 
brorum  illorum  titulos  non  prodidit.  Quae  mihi  omnia  reputanti 
nulla  relieta  esse  videtur  via,  quam  ut  dicamus  Gellium  ne 
a  turpi  quidem  mendacio  abhorruisse  ad  vanam  scilicet  captan- 
dam  multae  doctrinae  gloriolam.  Nec  legit  me  iudice  unquam 
nec  emit  libros  illos;  quorum  in  altero  hoc  suam  quisque  optio- 
nem  sequatur,  dum  illud  concedat,  non  ex  graecis  auctoribus 
sed  uno  ex  Plinio  Gellium  sua  hausisse. 

Hoc  sane  exemplo  valde  delibilitatur  nostri  fìdes.  Sed 
„quandoque  bonus  dormitat  Homerus"  :  infelici  nera  ei  accidit, 
ut  a  ventate,  quam  alias  amicam  habebat,  hoc  loco  descisceret; 
invitabat  scilicet  nescio  quo  pacto  fortasse  ipsa  illa  miraculo- 
rum  immanitas. 

§6. 
De  citandi  ratione. *) 

De  citandi  more  non  prius  quaerere  poteram,  quam  illa  de 
fide  quaestio  absoluta  esset:  iam  cur  quaeram,  in  aperto  est, 
nec  defensione  me  egere  video.  Siquidem  apparet,  eo  examine 
recte  instituto  quaestionem  de  fontibus  et  ipsam  nonnihil  iuvari. 
Nam  si  ex  iis  locis.  ubi  argumenta  extrinsecus  suppetunt,  aut 
maxima  certe  probabilitate  agi  potest,  contingat  legem  quandam 
et  constantem  consuetudinem  scriptoris  excutere,  ea  iudicium 
temperandum  erit,  ubi  coniectando  opus  fuerit;  si  minus,  id 
ipsum,  nos  certa  norma  carere,  in  lucro  collocandum. 

a.  In  laudandis  librorum  titulis  longe  maiorem 
fuisse  Gellii  àxpt^etav  quam  aliorum  plerorumque  satis  constat. 
Saepissime  enim  non  auctorem  tantum,  sed  etiam  libri  et  titu- 
lum  et  numerum2)  adnotavit.     Diligentem  ex.  gn  laudationem 


')  De  hac  libellum  suum  composuit  Mercklinus;  unde  quae  adoptavi, 
in  notas  reieci. 

2)  Libri  numeros  interduDi  parum  memoriter  apposuit.  Adnotavi 
12,  6,  ubi,  quae  apud  Arrianum  II  19  leguntur,  primi  libri  esse  dicit. 
I  22,  8,  ubi  ad  Cic.  d.  rep.  librum  secundum  delegamur,  quamquam  III  21, 
32  hodie  exstant.  ..II  7,  8  Valerii  Max.  non  nonum  sed  octavum  librum 
citare  debebat.  Semel,  quod  sciam,  commisit,  ut  librorum  titulos  confunde- 
ret,  Theaetetum  cum  Theage  Platonis  XIII  19,  2. 

invenies  VII  5  „Alfenus  Varus  ....  in  libro^  digestorum  trice- 
„simo  et  quarto,  coniectaneoruni  autem  secundo."  Verum  non 
ubivis  ad  eam  diligentiae  normam  fi'tulos  exegit.  Nonnucquam 
auctorem  sine  libro  laudat ,  quod ,  si  quo  familiarius  utebatur 
scriptore,  offendere  non  potest,  velut  in  Vairone  (I  20)  Nigidio 
Figulo  (X  11),  aliis,  auget  autem  dubitationem,  quam  de  au- 
ctore  rarius  laudato  habemus,  ut  in  Aelio  Stilone  (II  il,  8)  et 
Aristea,  Isigono  reliquis,  IX  4,  3,  quos  ex  auctorum  numero 
eximebamus  §  5.  Saepius  etiam,  quum  praeter  auctorem  scrip- 
tum laudaret,  libri  tamcn  numerum  omisit,  ex.  gr.  XVII  15,  6 
„Plinius  Secundus  in  libris  naturalis  historiae." 

Quod-i  vero  Gellius  libri  titulum  apposuit,  qua  fide  fece- 
rit,  quaeritur.  Qua  in  re  duae  citandi  ratlones  segregandae 
erunt,  altera,  si  de  ipsa  libri  inscriptiono  testatur  '),  altera  si 
non  minus  libri  argumentum  quam  titulum  respicit.  Atqae  in 
priore  eandem,  quam  omnino  pracst,tit,  fidem  et  diligentiam  ei 
recte  vindicabimus.  Ita  quas  in  praefatioue  §  6  miras  et  me- 
morabiles  librorum  inscriptiones  enumerat,  eae,  quia  de  solis 
titulis  agitur,  in  suspicionem  adduci  non  debebunt2).  Firman- 
tur  praeterea  aliis  Gellii  locis,  ubi  accurata  Illa  citatione  lau- 
dantur.  I  8  „Is  librum  multae  variaeque  historiae  refertum 
„composuit  eumque  iuscripsit  y.ipaq  *  AfiaX&dac;*  125,  17 
„Aurelius  Opilius  in  primo  librorum,  quos  Musarum  inserì - 
„psit."  Eadem  ratione  alios  titulos  iu  opere  posuit,  non  lau- 
datos  in  praefatione,  sed  fide  dignos.  V  21,  10  „Prima  cpistula 
„scripta  est  ad  Pacuvium  Labeouem,  cui  titulus  praescri- 
„ptus  est:  Pluria  non  plura  dici  debere."  XVIII  6,  3  „Ei  libro 
„titulus  est  ingentis  cuiusdam  inlecebrae  ad  legendum; 
„scriptus  quippe  est:  de  loquendi  proprietate."  XVI  12, 
.Cloatius  Verus  in  libris,  quos  iuscripsit  verborum  a  Grae 
„cis  tractorum.u  3) 


')    Quod    plerumque   tìt  verbo   apposito   inscribere  vcl  scriben 
Merckl.  p.  (i3!>  Not. 

2)  Discrhnen  illud,  quoex.  gr.  „  Musa  rum",  rsilvarum",  Jectionis  suaefc 
casu  genitivo  posuit,  contra  „memorialesa,  uConiectanea"  casu  recto,  cave 
ne  nimis  urgeas.  Conferas  §  4  „:dcirco  eas  inscripsinms  noctium  esse  At- 
„ticarum"  et  §  K)  „Attieas  noctes  in8cripsimu9.' 

3)  lllud  „verborum"  non,  ut  opinor,  Gellius  intrusit,  sed  Manobius 
omisit  Sat  Ili  18,  4  .Cloatius  Vtrus    in  libro   a  Graecis  tractorum."    Ab 

Jam  de  altero  citandi  modo,  si,  ut  ipsum  titillimi  accurate 
exhiberet,  minus  eius  intererat.  Ita  quidem  variis  modis  mu- 
tare poterai 

Aut  enim  auxit  titulum  explicationis  causa.  Caeselli 
Vindicis  liber  laudatur  III  16,  ti  hoctitulo:  „Caesellius  Vindex 
„in  lectionibus  suis  antiquis",  nec  dubito  quin  is  titulus  revera 
fuerit,  quum  praef.  §  6  antiquarum  lectionum  inscriptio  occur- 
rat.  Sed  plerumque  Gellius  addidit  „commentaria"  II  16,  5 
„in  commentario  lectionum  antiquarum4',  cf.  XI  15,  2;  VI  2; 
XX  2,  2.  Quod  commode  explicatur  comparato  XVIII  4,  11 
„ut  commentariis  harum  noctium  inferrem,  notavi,  et  intulisse 
„iam  me  aliquo  in  loco  commentationibus  istis  existimo."  Sa- 
tis  enim  elucet  e  praefatione  §  4  et  §  10,  titulum  operis  fuisse 
„noctes  Atticae." 

Aut  minuit  titulum  brevitati  consulens.  I  25  „M.  Varrò 
„in  libro  humanarum,  qui  est  de  bello  et  pace'1  XVI  17  „M. 
„Varro  in  libris  divinarum."  Praeterea  comparandi  sunt  loci 
XIX  14,  4  „(Nigidius  Figulus)  in  commentariis,  quos  gramma- 
„ticos  inscripsif  X  5  „P.  Nigidius  in  commentariorum  undetri- 
„cesimo"  XVIII  4,  11  ,,in  libris  Nigidianis".  Denique  III  19 
„Legebatur  Gavii  Bassi  liber  de  origine  verborum  et  vocabulo- 
„rum".  II  4,  3  ,,Gavius  Bassus  in  tertio  librorum,  quos  de 
„origine  vocabulorum  composuit"  et  III  18,  3  „Gavius  Bassus 
.,in  commentariis  suis",  quod  de  eodem  ilio  libro  intelligendum 
est.    Cf.  quae  ad  Gavium  Bassum  disputabo. 

Aut  denique  omnino  mutavit,  ita  ut  libri  argumentum 
potissimum  spectaret.  Caesaris  libros  de  analogia  plus  semel 
citavit  et  hoc  ipso  nomine.  Sed  IV  16,  9  legimus  „(Caesar)  in 
„libris  analogicis".  Quod  exemplum,  si  magis  placet,  etiam 
decurtatis  titulis  ad  numerare  possis.  C.  Julii  Hygini  librnm  I 
21,  2  sic  laudat:  „in  commentariis,  quae  in  Virgilium  fecit." 
Aliter  XVI  6,  5  „in  quarto  librorum,  quos  de  Vergilio  fecit." 
Varronis  de  sermone  latino  ad  Marcellum  libri  citantur  XVIII 
12,   8  „libri  Varronis,    quos   ad   Marcellum   de   lingua  latina 


his  alieni  sunt  Cloatii  Veri  „Ordinatorum  Graecorum  libri"  apud  Macrobium 
Sat.  IH  18,  8;  IH  6,  2;  III  19,  2.  Vd.  Baehr.  Hist.  litt.  edit.  Ili  Tom  II 
574  not.  17,  et  quae  infra  ad  Cloatium  disputaTi. 

2 

fecit."    X  26,   8  laudatur  „Cato  in  libro  de  re  rustica"  contri 
HI  14,  17  „Cato  in  libro,  quem  de  agricultura  conscripsit," 

Haec  declarant,  Gellium  testem  plerumque  fidelem  et  lo 
cupletem,  non  tamen  nunquam  ab  anxia  citandi  cura  descivisse. 
Atqui  advertas  animum,  in  nullo  horum  mutati  tituli  exemplo- 
rum  verbum  deesse  vel  „conscripsit"  vel  „fecitu  vel  „composuit", 
quo  adiecto  apparet  facilius  Gellium  potuisse  argumentum  pò 
tius  quam  titulum  indicare.  Dubitari  igitur  debet,  num  eadera 
mutandi  licentia  usus  sit  in  laudatione  magis  fixa,  et  quae 
verbo  deficiente  tanquam  obrigesceret.  Exemplum  ponam  vv. 
dd.  controversia  illustre.  Gellius  III  3,  9  haechabet:  „M.  Varrò 
„in  libro  de  comoediis  Plautinis  primo."  Hunc  librum  Ritschl 
quum  Parerg.  I  178  statuisset,  eundem  esse  atque  quaestiones 
Plautinas,  haec  retractans,  in  Mus.  Rhen.  VI  p.  517  ab  his 
separandum  esse  iudicavit.  In  quo  Mercklinum  prioris  iudicii 
adstipulatorem  habuit,  in  M.  Rh.  XII  p.  378,  equidem,  quum 
disiungendi  rationem  in  Varrone  ingens,  quem  complevit,  libro- 
rum  numeros  commendet,  non  dubito',  quin  secundae  hic  quo- 
que curae  fuerint  sapientiores. 

b.  In  transscribendis  scriptorum  locis,  quos  Gel- 
lius praeter  ceteros  grammaticos  multos  servavit  integros,  rur- 
sus  se  praebet  in  universum  fide  dignum  et  diligentem  e  Repie- 
riuntur  scriptorum  loci,  qui,  si  genuinam  scripturam  eamstatuas, 
quam  hodie  codices  commendant,  ab  ea  nihil  discrepeut  '),  sunt 
multi  alii.  qui  ita  discedant,  ut  varietas  librorum  manuscripto- 
rum  dissensui  recte  imputari  videatur.2)  Invenimus  plerumque 
eundem  ordinem,  eadem  verba;  et  merito,  opinor,  Buechelerus 
contra  Roeperum  monuit  Mus.  Rh.  XIV  p.  419,    ne  saturas 


J)  Ubi  integra  scriptorum  verba  transscripsit,  ex  ipso,  quo  laudantur, 
modo  facile  cognoscitur.  Occurrendum  tamen  errori  est.  Verbum  „inquitH 
apud  Gellium  non  semper  indicat  laudationem  ad  verbum  factam.  Cf.  Her- 
mann, De  L.  Attii  libris  didascalicon  Lips.  1842  p.  6.  Invenitur,  ubi  ex 
graeco  auctore  latine  refort  I  3,  23  et  in  latinis  edam  scriptoribus  IX  4, 
15  „Ex  feminis,  inquit,  mutari  in  „marcs  fabulosura  non  esse".  Ubi  vide- 
licet  Plinius  1.  VII  §  3G  „fabulosum  non  est." 

2)  Eum  enim  iam  tum  temporis  satis  magimm  fuisse,  apparet  ex 
multis  locis,  ubi  deteriores  libri  a  melioribus  disecmaiitur.  I  Iti,  16;  II  3, 
5  et  6.  Cf.  Graefenban  Hist.  pbil.  class.  IV  p.  373  Not.  31  —  34  et  Vogel, 
1.  1.  Not.  34. 

Varronis  interdum  a  Gellio  in  pedestrem  sermonem  transversas 
esse  opinaremur.  Poetarum  enim  versus  permultos  salvis  nu- 
meris  recepit,  saepenumero  delectari  se  sonitu  eorum  grato  ac 
iucundo  innuit,  XII  4,  3;  XIX  9,  10  et  12. l)  Facilius  credam, 
id  quod  minus  recte  negavit  idem  vir  doctus,  memoriam  inter- 
dum eum  defecisse.  Nam  ex  memoria  se  mine  vel  illum  locum 
dixisse  quum  ipse  professus  sit,  (XVII  2;  XX  10,  4)  non  est 
cur  negemus  ;  quos  locos  patet  magna  cautione  accipiendos  esse 
eoque  maiore,  quum  ne  hi  quidem,  quos  transscribens  ante 
oculos  habebat,  mutationibus  prorsus  careant.  Quarum  quum 
tabulam  quandam  propositurus  sim,  tres  potissimum  mutationis 
causas  separandas  esse  video. 

Nam  primum  quidem  in  laude  potius  quam  in  vitupera- 
tione  colloco,  quod,  ne  in  medias  res  lectorem  raperet,  initia 
interdum  mutavit. 

Exempla  illustrent.  II 20, 2  refert  ex  Varrone  :  „Villaticae  pa- 
«stionis  genera  sunttria",  rell.  Contra  apudVarronem  d.  r.  rust. 
Ili  e.  3  haec  habes  :  „Eius  disciplinae  genera  sunt  tria."  Sed  e.  2 
extr.  Varrò  sic:  ^Induce  me  in  viam  villaticae  pastionis",  atque 
inde  Gellius,  lectori  satisfacturus,  supplevit  loci  caput.  Sic  quo 
magis  Ciceronis  locum  legentibus  accommodaret  orat.  e.  48  §  158, 
Gellius  XV  3,  3  prò  relativo  enuntiato  „quae  praepositio"  posuit 
demonstrativum  „haec  praepositio".  Ili  16,  24  in  Plinii  loco  1.  VII 
§  42  Jan.  omisit  Gellius  „  quidem",  quia  in  sententia  abrupta 
superfluum  erat.  IX  6,  16  Plin.  1.  VII  §  34  addidit  perspicui- 
tatis  causa  „homines".  Ili  14,  17  Cato  d.  re  rust.  e.  OLI  sup- 
plevit praecedens  Bcupressi".  Nec  in  uno  verbo  addendo  sub- 
stitit,  sed,  ubi  opus  erat,  liberius  affinxit  quaedam.  Cato  d.  r. 
rust.  e.  I.  „oppidum  validum  prope  siettt  e.  q.  s.  Gellius  X 
26,  8  praemisit  :  „Fundus  eo  in  loco  habendus  est,  ut  oppidum 
„propew  e.  q.  s.  Varrò  d.  1.  lat.  VI  59  sic:  „A  quo  etiam 
„extremum   novissimum  quoque  dici   coeptum  volgo,"     Gellius 


*)  Nec  obstat  III  11,  4  Accii  locus  ex  didascalicis.  Ex  Varrone 
enim  eum  transsumtum  esse  contendo,  qui,  ut  III  3,  9  Accii  ipsum  yersum, 
ita  hic  sententiam  videtur  laudavisse.  Quamquam  dubitatur  a  viris  doctis, 
Accii  didascalica  an  versibus  scripta  fuerint.  Cf.  Madvigium  opusc.  I,  90 
sqq.,  et  contra  eum  Hermannum  1.  1.  et  Lachmannum  in  ind.  L  Berol. 
hib.  18*%0. 

X  21,  2  tauquam  Varronis  verba:  „Quod  extreraum  dicebatur, 
„dici  novissimum  coeptum  vulgo."  Huc  pertinet  etiam,  quod 
V  20,  2  Sinnii  lòcum  sic  laudat:  ,,Soloecismus  est  impar  atque 
„inconveniens  compositura"  e.  q.  s.,  quamquam  illum  eiusque 
aetatis  grammaticos  non  soloecismum  sed  imparalitatem  dixisse 
ait.  Cura  Hertzio  enim  Sinn.  Cap.  p.  27  adn.  28  censeo  Gel- 
lium  hoc  mutasse,  quo  melius  aequales  intelligerent. 

Ad  alterura  genus  pergo  mutationum  longe  frequentissi- 
mum,  quod  ortum  est  minore  Gellii  cura.  Quamquam  vereor, 
ne  quis  unam  et  alteram  varietatem  a  discrepantia  librorum 
quam  a  Gellii  negligentia  repetere  malit.  Sic  verba  aliter  dis- 
posta quum  apud  Gellium  saepius  reperiantur,  sane  quam  saepe 
in  libris  deterioribus  ipse  invenerit. 


Geli.  IX  4,  15 
die  nuptiarum 
Geli.  I  3,   13 

venia  dari 

Geli.  XI  2,  4 

parcissimus  elegantium 

Omisit  nonnulla: 

Geli.  XVII  5,  2 

„indigens  mei? 

ne  ego  quidem  illius" 

Addidit  aliqua: 

Geli.  I  3,  13 

utendum  esse 

Geli.  IX  4,   15 

visum  esse  a  se 

Omnino  mutavit: 
Geli.  VI  11,  8 

compositum 
Geli.  I   15,   5 

stultam  loquacitatem 


Plin.  1.  VII  §  37 

nuptiarum  die 

Cic.  d.  amie.  17,  61 

dari  venia 
Cic.  Brut.  40,  148 
eleg.  parcissimus 

Cic.  d.  amie.  e.  9  §  30 

«indigens  mei? 

minime  hercle:  ac  ne  ego 

quidem  illius." 

Cic.  d.  amie.  17,  61 

utendum 

Plin.  1.  VII  §  36 

a  se  visura 

Varrò  d.  1.  lat,  X  81 

coactum 

Cic.  d.  orat.  Ili  35,  142 

stultitiam  loquacem 


Hic,  ne  lectoris  fastidiura  moveam,  subsistara,  siquidem 
plus  interest,  ut  varias  species,  quam  plenum  omnium  numerimi 
proponam. 

Atque  in  priore  mutationum  genere  defendi,  in  altero  ex- 
cusari  saltem  poterit  Gellius;  acerbissima  autem  reprehensione 
dignum  est,  quod  interdum  suae  inserviens  causae  etiam  com- 
misit,  ut  auctores  corrumperet.  Cuius  levitatis  documentum 
edidit  in  Plinii  eodem  ilio  loco,  qui  eum  ut  alio  etiam  modo 
a  vero  deflecteret,  invitabat,  1.  VII  36  «Ipse  in  Africa",  inquit 
Plinius,  „vidi  mutatimi  in  marem  nuptiarum  die  L.  Cossitium, 
„civem  Thysdritanum".  Hic  Gellius  IX  4,  15  quo  scilicet  ma- 
iorem  rei  fidem  faceret,  addidit  quasi  Plinii  verba:  „vivebatque 
„quum  proderem  haecu,  cuius  varietatis  in  Plinii  codicibus  nul- 
lum  vestigium  apparet.  Hoc  ego  unum  adbuc  manifestae 
fraudis  exeinvlum  inveni;  nec  multa  praeterea  deprebendi  posse, 
quovis  contendam  pignore.  Sed  sublevari  inde  Gellii  crimen 
ut  opiner,  longe  absum. 

§  7. 
De  sermonibus  apud  A.  Gellium. 

Quum  ea  quae  adhuc  de  more  Gellii  disputavimus,  maxime 
ad  scriptores  a  Gelilo  adhibitos  pertineant:  excepta  illa  quaes- 
tione  de  fide  scriptoris  magis  generali,  quam  non  licebat  differre 
diutius:  nunc  de  iis,  quae  grammatici  apud  Gellium  exponunt 
praesentes,  quaestio  imminet,  momenti,  ut  arbitror,  baud  sane 
minoris.  Adeo  enim  cum  universa  fontiurn  investigatone  con- 
iuncta  est,  ut  haec  iuste  absolvi  illa  neglecta  non  possit. 

Supra  iam  Gellium  ex  ipsius  verbis  cognovimus  non  solum 
quos  légendo  sed  etiam  quos  audiendo  fructus  percepisset,  no- 
ctibus  Atticis  nobis  tradìdisse.  Itaque  quum  praeter  quaestiones 
ab  ipso  institutas^  descripti  aliorum  sermones  occurrant,  illas 
solas  ex  libris  profectas  esse  putarit  quispiam,  his  autem  con- 
tineri ,  quae  memoratu  òigna  audierit.  At  intercessit  Dirkse- 
nius  ]),  cui  ego  nunc,  quum  secundis  curis  quaestionem  repeto 2), 


*)  L.  1.  p.  9:  3)te  ®efotfid)Sform  ber  ©arfìetlung  erfdjeint  bei  ©ettiué 
nur  augnaljmétoeife  bebittgt  burct)  bie  àufjetlidje  93eranlaJTung  ber  angefwupften 
©rcrterung.  3n  ben  iimjìen  ftàtten  ijì  ftc  bloé  jufàttig  unb  toiUfùrltd)  fyerbei; 
gefu^rt. 

2)  Primo  ego  hanc  quaestionem  attigi,  quum  seminarii  philol.  Gry- 
phisw.  sodalis  essem. 

raagis  magisque  assentior.  Movent  me  quippe  praeter  gravis- 
sima illius  viri  argumenta,  loci  quidam  Gellii  autea  nondum 
satis  considerati. 

Atque  fidelem  sermoni  s  memoriam  Gellium  interdum  tra- 
didisse,  ut  exemplis  ostendam,  nemo  postulabit.  Cui  generi 
plura,  quam  Dirksenius  voluit,  adnumeranda  esse  censeo.  Sed 
ab  iis  sermonibus,  qui  mutatioais  cuiusdam  vestigia  prae  se 
ferunt,  ad  hos  transgrediar,  qui  nullam  veri  speciem  habere 
videntur. 

Ac  primum  quidem  Dirksenium  descriptio  dissere n- 
tium  parum  dilige ns  in  suspicionem  sermonis  commenticii 
adduxit.  Quod  concedens  argumentum  non  tamen  ad  totam 
quaestionem  dirimendam  idoneum  esse  arbitror.  Veluti  nimium 
illi  facile  tribuit  vir  doctus,  quum  p.  9  not.  26  in  fictis  sermo- 
nibus locum  habere  vellet  V  13.  Ubi  Gellius  non  ipsos,  quos 
audivisse  se  profitetur,  disserentes  fecit,  sed  sermonem  habitum 
esse  narravit,  locos  autem  scriptorum  ad  eam  rem  conducentes 
postea  ipse  subiecit.  Quodsi  hos  locos  Gellius,  ut  saepius,  col- 
loquentibus  tribuisset,  merito  de  integritate  sermonis  dubitare- 
mus:  at  in  suspicionem  rem  vocare,  quia  perso nae  parum  de- 
signatae  sunt  ne  ut  disputantes  quidem  inductae,  me  iudice 
non  licebit.  Nec  solum,  quia  leviter  descriptae  sunt  personae, 
sed  etiam  quod  frequentes  eaedem  occurrunt,  sanguine  et  spi- 
ritu  carere  visae  sunt  Dirksenio;  quarum  exempla  collegit  not. 
27.  L.  VI  17  Gellius  ex  grammatico  quodam  quaerit  de  signi- 
fìcatione  voc.  obnoxius,  ac  primum  satis  verecunde  „non  hercle 
„experiundi  vel  temptandi  gratia,  sed  magis  discendi  studio", 
ut  ipse  ait.  Iste  indoctum  hominem  despiciens  arroganter  re- 
spóndet,  tales  minutias  aspernari  se  innuit.  Urget  vero  Gellius, 
ille  reluctatur,  tandem,  si  dis  placet,  ridenda  profert.  Quum 
autem  usque  tenet  noster,  nebulo  puerili  dicto  mendacio  evadit 
—  Haec  narratio  satis  lepida  et  iucunda  aures  delectat,  nec 
per  se  ipsa  offendere  potest;  saepius  tamen  quum  similis  re- 
deat,  non  temere  eam  Dirksenius  ab  artificio  quodam  repetiit. 

Maiorem  autem,  quam  haec  argumenta,  suspicionem  mo- 
vent sermones  negligentius  compositi. 

Occurrunt  igitur  loci,  ubi  sermonis  forma  subito  relinqui- 
tur.    Cf.  Dirks.  p.  11  adn.  33.    XIII  21   Prodit  disserens  Va- 

lerius  Probus,  non  ilìe  quidem  a  Gellio  auditus  sed  a  familiari, 
qui  postea  haec  cum  Gellio  communicavit.  Ac  satis  docte  Pro- 
bus  in  sententia  sua  probanda  versatur  ;  subito  tamen  obmutuit 
§  8,  et  Gellius  sermonem  arripiens  eodem  modo,  quo  ille  aus- 
picata erat,  rem  perducit.  Quod  non  ita  proposui  exemplum, 
ut  sermonis  prorsus  commenticii  speciem  ostenderem:  Probum 
enim  multis  nominibus  sapit  illa  disputatio:  sed  ut  apparerei 
et  illa,  quae  ex  oreValerii  proficiscantur  et  haec,  quae  Gellius 
addat,  ut  specie  fere  eadem,  ita  originem  similem  indicare. 
Neque  alienum  ab  hoc  loco  videtur  exemplum  supra  tractatum 
VI  17  Neque  enim,  quum  iste  grammaticus  abiit,  disputationis 
facies,  si  verum  quaerimus,  mutatur:  praesente  ilio  locos  scri- 
ptorum  Gellius  protulerat,  absente  porro  alios  adicit. 

Aliud  negligentiae  et  inconstantiae  vestigium  1.  II  e.  22 
conspicuum  est.  Favorini  philosophi  disputatio  de  ventis  co- 
piosa et  erudita  describitur.  Progrediente  sermone  varia  ven- 
torum  nomina  Favorinus  enumerat,  „Addidissemque",  inquit 
§  25,  „eos,  qui  etesiae  et  prodromi  appellitantur,  qui  certo  tem- 
pore anni,  cum  canis  oritur,  ex  alia  atque  alia  caeli  parte 
„spirant.u  Contra  exeunte  capite  §  30  haec  ab  ipso  Gellio  as- 
suta  invenimus  :  „Quod  supra  autem  dixi,  èryatac:  ex  alia  atque 
„alia  caeli  parte  flare,  haut  scio  an  secutus  opinionem  multorum 
„temere  dixerim."  Supra  igitur  Favorinus  haec  docuit,  deinde 
Gellius,  quasi  ipse  statuerit,  rescindit,  néc  se  dixisse  tantum, 
sed  secutum  se  esse  opinionem  multorum  affirmat.  Difficultas 
sane  memorabilis,  et  quae  summo  iam  Gronovio  dubitationem 
moverit. l)  Mihi  quidem  hunc  locum  saepius  tentanti  una  ra- 
tio visa  est  explicandi  probabilis.  Disseruerit  Favorinus  de 
ventis,  auditor  fuerit  Gellius,  quae  acceperit  ab  ilio,  postea  hac 
descriptione  sit  persecutus:  illud  mihi  iure  videor  contendere, 
explevisse  Gellium  et  auxisse  Favorini  expositionem. 2)  Fugit 
autem  eum  haec  corrigentem,  Favorino  se  superiora  tribuisse. 
Nolim  me  interpelles,   a  Favorino  haec  statuta  esse,    Gellium 


!)  Ab  eo  enim  in  notis  ad  h.  1.  reperio  propositum  „dixit"  et  „di- 
xerit*,  coniectura  invitis  prorsus  libris  periculosa. 

2)  Totam  hanc  disputationem  ex  Nigidio  §  31  laudato  sumtam  esse, 
censet  Mercklinus  I.  1.  p.  677,  secundum  Btckerum  ad  Isidor.  d.  nat.  rer. 
p.  XVIII.  sq. 

non  minus  potuisse  oblivisci.  Negligenza  quadam  accidere  po- 
tuit,  ut,  quem  supra  disserentem  fecerat,  eius  postea  rationem 
non  haberet:  eadem  negligentia  semet  ipsura  vauae  opinionis 
auctorem  profiteri  potuisse,  quuni  revera  Favorinus  fuisset,  nullo 
pacto  adducor  ut  credani.  Omnino  autem  nimis  religiosum  in 
mutandis  sermonibus  non  fuisse  nostrum,  hoc  exemplo  doceri 
possumus.  L.  XIX  8,  6  Poeta  quidam  doctus  loquitur:  „de 
caelo",  inquit,    „et  tritico  non  infitias  eo,  quin  singulo  semper 

„numero  dicenda  sint ,  videbimus  autem  post  de  inimi- 

„citiis  et  quadrigis."    Deincep3  idem  haec:    „Ac  fortassean  de 
„quadrigis  veterum   auctoritati   concessero1'  rell.    Ita  dissereos 
ille  etiam  de  quadriga  singulariter  dieta  desperat.  In  fine  autem 
capitis  §  17  ipse  Geilius  gloriatili-,    ss  exemplum  indagavisse 
huius  vocis  singulari  numero  pronuntiatae.    Primum  igitur  no- 
ster,  si  quid  video,    quadrigae  quoque   illud  exemplum  poetae 
disseienti  tribuere  voluit;  sed  sive  huius  inventi  gloriam  illi  in- 
videbat,  sive  caput  sic  melius  conditurum  se  esse  arbitrabatur, 
ille,  quod  poliicitus  erat,  recusat,  et  Gellius  ipse  lectorem  in- 
sperato gaudio  afficit.    Reperiuntur  denique  sermones  ob  exeni- 
plorum  multitudinem  aut  minutam  rerum  notitiam  quadamtenus 
suspecti.    Audimus  enim   saepenumero  disputantem  aliquem  de 
re  aliqua  grammatica:   quae  quo  magis  obscura  erat  et  abhor- 
rebat  ab  usu  vulgari,  eo  optabilius  erat,  ut  exemplis  muniretur. 
Itaque  sane   quam   admirabiliter  viri   illi  docti,    quibus   aures 
noster  praebuit,  licet  plerumque  ex  occasione  fortuita  disserant, 
depromuut  expedite  opipareque  effundunt  varios  scriptorum  locos. 
Velut  1.  XIII  25  Favorinus   a   quaestioiie   quadam  singulari  ad 
usum  scriptorum  coacervandi   synouyma   digreditili*.     Per  hauc 
autem  disputationem,  si  ad  calculos  vocamus,  ex  tribus  Cicero- 
nis  orationibus,  totidem  Catoois,  ex  Aristonhanis  comoedia  siu- 
gulos,    innumeros  praeterea  Homeri   locos   congessit.    Quod  si 
divina  illa  Favorini  memoria,  quae  §  5  et  aliis  locis  praedicatur 
explicari  posse  ais,  nec  unus  Favorinus  apud  Gellium  extitit  tam 
praeclara  memoria  praeditus,    et  restat  tauien  alia  difficultas. 
Nullo  enim  loco  noster,  quod  memiuerim,  inuuit,  se  haec,  quae 
audiret,   in  ipsa  disputatione  schedis  consignaie:    ita  rei  ^uni- 
mam  memoria  tenere  facile  potuit,  singula  autem  illa  et  lacera 
iuste  miraremur  si  semel  audita  tam  memoriter  servasset.    Pro- 

babilior  igitur  alia  ratio  videtur  explicandae  difficultatis  :  ser- 
monis,  ut  videtur,  vere  habiti  occasionem  nactus  Gellius  de  suo 
nonnulla  adiecit,  in  conscribendaque  Favorini  disputatione  ita 
versatus  est,  ut  prò  tumultuaria  iam  expolitam  legamus  et  li- 
matam  et  exemplis  undique  fultam.  ')  Quam  viam  nobis  Gel- 
lius alio  loco  monstravit.  I  7  Àmicus  quidam  ad  sententiam 
probandam  silvam  congessit  exemplorum.  Neque  enim  satis 
habuit  Laberii  et  Quadrigarii  locos  afferre:  excitavit  etiam  testes 
Gracchum  et  Plautum  et  Valerium  Antiatem.  Ubi  ille  finem 
fecit,  Gellius  §  18  „Multam'',  inquit,  „nos  quoque  apud  veteres 
„seriptores  locutionum  talium  copiam  offendimus,  atque  bis 
„vulgo  annotamentis  inspersimus."  Quod  his  verbis  fatetur, 
impulsum  videlicet  amico  audito  circumspesisse  se  huius,  de 
quo  ille  dixerat,  usus  exempla  et  adnotasse,  quae  indagavisset, 
idem  arbitror  eum  fecisse  omnibus  iis  locis,  ubi  dives  atque  ex- 
pedita  loquentium  memoria  suspicionem  nostram  movet  Nostro 
loco  addendis  omnibus  exemplis,  quae  in  sinu  habet,  ob  nimiam 
scilicet  copiam  supersedit.  Sicut  autem  eum,  si  non  superse- 
disset,  persuasimi  habeo  reliqua  quoque  amico  tributurum  fuisse, 
eodem  modo  et  praecedentem  disputationem  suis  exemplis  au- 
xerit  et  in  aliis  sermonibus  peculiaris  diligentiae  fructus  pro- 
dige  largitus  sit  Neque  exempla  solum  huic  obnoxia  sunt  du- 
bitationi,  sed  etiam,  si  qua  alia  nimis  erudita  in  ore  alicuius 
deprehenduntur.  Cuius  rei  idoneum  exemplum  proposuit  illu- 
stravitque  Dirksenius  1.  e.  not.  36:  verbum  non  amplius  addam. 

Restat  vero,  ut  eorum  sermonum,  qui  nihil  veri  prae  se 
ferunt,  specimina  exhibeam.  In  quibus  quoties  depellere  a  me 
suspicionem  conabar,  toties  in  eam  relapsus  sum. 

XIX  5  Amicus  nescio  quis  Gellium  atque  familiares  eius 
hortatur,  ut  a  nive  bibenda  temperent;  quum  autem  hi  oracula 
ista  flocci  pendant,  Aristotelis  librum  problematorum  afferri  iu- 
bet  et  gravisissima  eius  viri  auctoritate  ad  puerilem  illam  in- 


')  Accedere  videtur  hoc  loco  alieni  foptis  indicium  §  29  «Manubiae 
renim  sunt,  sicuti  iam  dixi  (Favorinus),  non  praeda  sed  pecunia  per  quae- 
„storem  pop.  R.  ex  praeda  vendita  contracta."  Quidni  Favorinus,  si  sua 
sponte  loqueretur,  statini  praefectum  aerario  appellavit,  quem  ilio  tempore 
hoc  munere  fungi,  §  30  semet  ipse  correcturus  innuit. 

temperantiam  comprimendam  abutitur.  Ac  primum  narratio 
ipsa  videtur  ieiuua,  languida,  insulsa,  quam  quo  saepius 
legeris,  eo  plus  taedii  capies.  Personae  vero,  tam  vir  ille 
bonus  quam  Gellii  sodales  non  nominati,  umbrarum  instar 
sunt,  non  hominum.  Qualia  argumenta  quum  supra  infrin- 
gere  studerem,  non  ita  studili,  omnem  ut  ab  iis  accu- 
sandi  vim  abiudicarem.  ìmmo  si  cum  his  coniunctae  aliae 
suspiciones  reperiantur,  apparet  per  sese  invicem  corroborari. 
Accedit  autem  hic  ea  suspicio ,  quae  defendi  vix  queat. 
XIX  2  ex  iisdem  problematis  Aristotelis  locus  ductus  est,  ite- 
rum  XIX  4,  tum  sequitur  sermo,  de  quo  agimus,  et  hunc  rur- 
sus  eiusdem  libri  locus  excipit.  Nec  medius  tantum  inter  mera 
Aristotelica,  sed  ipse  etiam  ita  comparatus  est,  ut  omnia  ad 
eundem  finem  spectent,  ad  verba  Aristotelis  laudanda.  Vide 
igitur,  ne  is  sermo  omnino  habitus  non  sit:  equidem  non  re- 
sistane suspicioni,  Gellium  hunc  locum  inter  alios  ex  Aristotele 
excerpsisse,  utque  legentium  animos  paulisper  relaxaret,  hanc 
narratiunculam  commentum  esse.  Minus  certe  gravali  debemus 
tali  artificio,  quam  quo  IX  4  libr.>rum  emptionem  et  studiuui 
prorsus  ementitus  est.  L.  V  20  locum  Sinnii  Capitonis  trans- 
scripsit;  V  21  eiusdem  Sinnii  praeceptum  de  forma  „pluriau 
tractat,  ita  tamen,  ut  virum  quendam  doctum  cum  grammatico 
quodam  disputantem  inducat.  Quem  sermonem  multa  confluunt 
quae  suspicioni  subiciant.  Amicus  Gellii  anonymus  plus  habet 
doctrinae  quam  sanguinis  ;  quocum  autem  disputat,  „reprehen- 
sor  audaculus  verborum"  (§  4),  non  ovum  tam  ovo  simile  est, 
quam  hic  reliquis  apud  Gellium  grammaticis,  disputatio  denique 
codem  decurrit,  quo  solent.  Ncque  enim  prius  arrogantiae  ille 
finem  facit,  quam  alter  Sinnii  ipsius  auctoritatem  obicit.  Po- 
stremo Gellius  §  14  sermonem  relinquens  ipse  ad  Sinnianam 
sententiam  accedit  eamque  firmare  studet.  Ac  summam  dis- 
putationis  Sinnio  deberi,  manifestum  fit  collatis  iis,  quae 
ex  ilio  narrantur  §  9  sqq.  Neque  nos  singula  ab  eodem 
repetere  dubitabimus,  sicut  recte  Hertzius  Sinn.  Cap.  p.  12 
statuit  de  subscriptoribus  formae  pluria  §  6  laudatis.  Iam 
si  ad  caput  antecedens  respicimus,  nescio  quid  fucati  et 
artificiosi  omnis  sermo  accipere  videtur.  Priori  capite  Sinnii 
quidam  locus  exhibetur,   de  eoque  exponitur:   sequenti  sermo 


—    27    — 

postquam  ab  hac  via  visus  est  longissime  digredì,  prae- 
ceps  retro  fertur  ad  eandem.  His  tot  tantisque  suspicio- 
nibus  non  cedere,  vide,  ne  superstitiosi  potius  quam  pru- 
dentis  sit, 

Satis  iam  de  sermonibus  disputatura  est  et  ultra  fortasse 
quam  satis.  Siquidem  res  lubrica  et  anceps  est,  semperque 
dissensioni  locus  reliquus.  Unum  illud  dubium  esse  vix  poterit, 
multa,  quae  sermonibus  inserta  legamus,  e  lectione  Gellii  pro- 
fecta  esse.  Quae  huius  studiis  haud  dubie  vindicabimus ,  ubi- 
cunque  aliquod  originis  vestigium  servarmi 

§8. 
De  vestigiis  A.  Gellii  apud  posteriores  grammaticos. 

Quoniam  constat,  pleraque  veterum  grammaticorum  recen- 
tioris  aevi  diligentia  nobis  servata  esse,  nemini  mirum  videbitur, 
quod  disputaturus  de  iis,  quae  Gellius  a  superioribus  gramma- 
ticis  sumpsit,  nunc  me  ad  inferiores  converto.  Qui  quum  multa 
Gellio  similia  tradant,  partim  ex  hoc  ipso  hauserunt.  Explo- 
randa  igitur  erit  ratio,  qua  Gellium  ad  partes  vocaverint,  quo 
facilius  in  singulis  diiudicari  possit,  quae  ab  hoc,  quae  ab  aliis 
acceperint.  Ac  de  omnibus,  quicunque  aliquid  aliquando  e  no- 
stro lucrati  esse  videntur,  disserere  longum  est:  agara  de  tri- 
bus  potissimum  Nonio  Marcello,  Servio  scholiasta,  Macrobio. 

a.    De  Macrobio. 

Macrobium  primo  loco  posui,  quia  tribus  verbis  de  eo 
absolvi  potest  quaestio.  Is  enim,  ut  Meursius  voluit,  „Gellii 
simia",  scrinia  nostri  aperte  compilavit  et  ipsaverbaper- 
paucis  mutatis  transtulit  Quocirca,  licet  Gellii  nomen  nus- 
quam  addiderit,  ubi  eum  exscripserit,  facile  cognoscitur  adeo 
concentus  manifestus  est.  Cf.  Jan  prolegg.  ad  Macrob.  p.  XV 
et  locos  collectos  in  indice  auctorum  s.  v.  A.  Gellius.  Ubicun- 
que  igitur  is  cum  Gellio  convenerit,  eam  iudicii  normam  recte 
sequemur,  ut  ad  nostrum  revocemus,  quae  ille  iisdem  verbis 
protulerit,  communem  utriusque  auctorem  suspicemur,  si  quando, 
quod  vix  unquam  accidit,  res  similis,  verba  alia  occurrant. 

b.    De  Servio. 

A  Servio  Gellius  nominatim  laudatur  compluribus  locis. 
Semel  omnes  Servii  codices  consentiunt,  alias  ab  uno  Fuldensi 
vel  Cassellano *)  eius  mentio  servata  est.  Illuni  locum  prae- 
mittam.  Invenitur  ad  Aen  V  738,  ubi  ad  Geli.  Ili  2  respicitur. 
Praeter  Gellium  laudat  Servius  Ciceronem  in  auguralibas  tt  eum 
in  quibusdam  sequi  videtur,  quum  Athenieizses  diem  a  sexta 
diei  hora  computasse  dicat,  noster  „a  sole  occaso",  idque  ille 
ad  Aegyptios  referat.  In  universum  autem  satis  libere  nostro 
usus  est  et  sententiam  potius  quam  verba  reddidit.  Reliqui 
loci,  ut  dixi,  in  Cassellano  tantum  libro  leguntur,  ideoque  uncis 
a  Burmanno  inclusi  sunt.  Geli.  X  1 1  citatur  ad  Georg.  I  260.  Ne 
hic  quidem  ad  verbum  scholiasta  Gellii  locum  expressit,  scd  varie 
mutavit.  Nigidii  locum,  ni  fallor,  et  ipsum  ex  Gellio  transtulit 
et  quae  apud  Burmannum  tanquam  Nigidiana  leguntur  „quod 
hinc  debet  intelligi"  etc.  sine  dubio  Gellio  debentur.  Maior  ali- 
quanto  similitudo  relieta  est  ad  Aen.  VII  640,  ubi  Gellius  VI  20, 
ipsius  nomine  addito,  ad  partes  vocatur. 

Atque  integra  fere,  ut  hoc  loco,  Gelliana  exhibita  etiam 
aliis  locis  sunt,  qui  bus  tamen  nostri  auctoritatem  non  professus 
est  scholiasta,  sed  sola  nos  similitudine  ad  eam  coniecturam 
ducimur.  Geli.  II  6,  1,  cf.  Bucol.  VI  75.  Probi  interpretatio 
verbi  vexare  proponitur,  similis  sine  auctore  apud  Gellium  §  5. 
Sed  haec  similia  tantum.  Quae  autem  assuta  illic  sunt,  tam 
prope  ad  ea  accedunt,  quae  apud  Gellium  leguntur,  ut  non  uter- 
que  communem  fontem,  veluti  Probum,  sed  scholiasta  Gellium 
compilavisse  videatur.  Uno  sane  ille  nostrum  exemplo  superat, 
sed  eo,  quod  quivìs  unus  addere  poterat.  Et  quae  eodem  ca- 
pite Gellius  de  inlaudato  §  10  et  de  squalenti  tunica  §  19  sqq., 
redeunt  apud  Servium  ad  Georg.  Ili  4,  Aen.  X  314  locis,  de 
quibus  Gellius  egit.  Sic  manifesto  consensu  Gellium  auctorem 
produnt,  quae  de  discrimine  matronae  et  matris  familias  dieta 
sunt  ad  Aen.  XI  476,   cf.  Geli.  XVIII  6,    et  de  praepetibus  ad 


*)  De  Cassellano  eiusdemque  recensionis  codicilms,  qui  Servium  multo 
auetiorem  tradiderunt,  quam  maior  pars  reliqua,  disputava  nuptr  (i.  Thilo 
in  M.  Uh.  N.  XIV  4  p.  550  adsensusque  est  Danieli  contro  Scaligerom,  uon 
truucos  esse  plerosque  libros,  s.d  Cassdlauuiii  iuterpolatum. 

Aen.  VI  15,  cf.  Geli.  VII  6.  Priore  loco  praefixa  sunt  ,,alii 
„hoc  putant  rectius",  quum  praecedat  Aelii  Melissi  opinio,  quam 
Gellius  elusit  XVIII  6,  altero  „et  quidam  tradunt."  ]) 

Vidimus  Seryio  Gellium  haud  quaquam  fuisse  neglectum. 
Quocirca,  ubi  apud  utrumque  eadem  deprehenderimus ,  satis  ti- 
mide agendum  erit,  quum  periculum  sit,  uè  quando  Gellii  Gel- 
lium auctorem  suspicemur. 

e.   De  Nonio  Marcello. 

Longe  difficillima  quaestio  de  Nonio  irapendet.  Huius 
enim  compages  licet  varias  doctissimorum  virorum  curas  experta 
sit,  etiam  nunc  misera  iacet,  tamque  longe  a  genuina  condi- 
cione  dissidet,  ut  certi  nihil  ex  ea  colligi  posse  videatur.  Equi- 
dem  quum  in  aliis  me  adhuc  dubium  haerere  fatear,  si  quid  in 
aliis  tamen  momenti  ex  eo  petam,  id  probe  scio  in  dubitationem 
rursus  vocari  posse.  Verum  enim  vero  quae  est  harum  littera- 
rum  dubia  et  anceps  condicio,  si  quid  ad  aliquam  probabilità- 
tem  duci  potuerit,  in  eo  acquiescendum;  nec  magis  laudem  me- 
ruissem,  si  a  quaestione  anxia  et  fallaci  prorsus  manus  ab- 
stinuissem. 

Nonio  Marcello  magno  usui  fuisse  noctes  Atticas,  quam- 
quam nullo  loco  laudavit,  inter  omnes  constat;  ambigi  tantum 
potest,  quantum  iis  debeat.  Qua  in  re  ne  omnes  vv.  dd.  di- 
spersas  sententias  colligam,  huic  respondebo,  qui  satis  accurate 
in  eam  rem  inquisivit,  Gerlachio  in  praefat.  ad  Nonium  p.  XIII-XV, 
ubi  etiam  singulos  locos  congessit,  quibus  Gellii  vestigia  depre- 
hendere  sibi  videbatnr. 

Ac  primum  laudabo  eos  locos,  ubi  aperte  Nonius  nostrum 
ad  partes  vocavit.  Nonius  p.  335  b.  Gerì.  „intemperia  prò  in- 
„  temperanza,  apud  veterem  auctoritatis  obscurae:  has  eius  in- 
„temperantias  in  maritum."    cf.  Geli.  I  17,  2.    Hic  quidem  non 


*)  Ad  eos  locos,  quos  Gellio  vindicare  studili,  eius  tamen  nomine  non 
inscriptos,  codici-m  discrepantiam  Burmannus  hanc  adnotavit:  Georg.  Ili  4 
(de  inlaudato)  omnes  concinunt;  Aen.  X  314  (de  squalenti)  desunt  in  Re- 
gio et  Vossiano;  XI  476  (de  matrona)  desunt  in  Reg.,  Leidensi  .,  Voss.  VI  15 
(de  praepetibus)  desunt  in  Reg.,  Leidensi  II,  Voss.,  Lipsiensi. 

compilavit  nostrum,  sed  exemplum  dictionis  ex  eo  affert,  eoque 
insignior  locus  est.  Gellium  appellat  «veterem  auctoritatis  ob- 
„scurae."  Similiter  aliis  locis,  ubi  Gellius  fons  subest,  eum 
nominari  invenimus,  velut  p.  4  a.  s.  v.  peliceos  (cf.  Geli.  IV  3,  3) 
„sapientes  putant"  p.  299  a.  s.  v.  die  quarta  „prudentis  volunt, 
^quorum  tamen  auctoritas  in  obscuro  est",  et  similia  alia  apud 
Gerlacb.  p.  XIV.  Ut  de  his  statim  dicam,  mihi  non  ita  mul- 
tum  momenti  ad  cognoscendum  Gellium  habere  videntur.  Neque 
enim  semper  Gellium,  ubi  aperte  adhibuit,  hoc  nomine  demon- 

strat,  neque  eum  solum.    Audi  Nonium  p.   156  a.  „testa 

«neutro  apud  obscurae  auctoritatis  sed  summos  scriptores  le- 
„gimus.a  Plura  suppeditabit  Gerlachius  1. 1.  Sed  pergo  ad  ea, 
quae  ex  Gellio  eisdem  fere  verbis  et  exemplis  transscripta  sunt. 

Contendam  exempli  gratia  haec: 

Non  p.  4  a.  s.  v.  peliceos.  Geli.  IV  3,  3. 

Peliceos  a  Graeco  vocabulo  signifi-        Pelex    autem  .quasi 

cantiam     sapientes     inflexam     putant,     *"*M«?,    id  est   quasi 

,  „     .  ,     TiaXXaxis.   ut  pleraque 

quasi  pellex,  hoc  est  ut  pallacis;  quod     ^   ^  hoc   quoque 

si  hoc  non  est,   vana  compositio  ho-     Yocabulum   de  Graeco 

minis  videri  potest.  flexum  est. 

Praeterea  quaeso  conferas: 

Geli.        X  24  Non.  p.  104  b.  proximi,  299  a.  diequarta 


X  26 

n 

p.  307  a.  transgressus. 

X  29 

n 

p.  362  b.  atque. 

XII    3 

ri 

p.    36  b.  lictoris. 

XII  13 

il 

p.  362  b.  intra. 

XIII    3 

n 

p.  241  b.  necessitas. 

XIII  10 

n 

p.    24  a.  fratrum. 

V 

p.    36  b.  sororis. 

XIII  17 

n 

p.    36  b.  humanitatem. 

XIII  30 

n 

p.    37  a.  faciem. 

XVIII  11 

n 

p.    91  b.  lutescit. 

» 

p.    99  b.  noctescere. 

n 

p.  101  b.  opuliscere. 

» 

p.  128  a.  virescit. 

XX    2 

n 

p.    38  b.  siticines. 

Satis  memorabilis  etiam  Gelliani  loci  IX  12  usus  est  apud 
Nonium  p.  36  a.  s.  v.  Infesti,  p.  78  a.  Formidulosum,  p.  88  b. 
ss.  vv.  Infestum  et  Ignarum,  p.  91  b.  Laboriosum,  p.  96  b.  Me- 
tus,  p.  99  a.  Nescium,  p.  115  a.  Suspiciosum,  p.  117  b.  Somni- 
culosus.  Haec  enim  omnia  ex  nostro  transsumpsit  et  ea  qui- 
dem,  quae  Gellius  exemplis  probavit;  cetera  quae  cursim 
adnotavit,  Nonius  reliquit.  Sic  „invidiosusa ,  „ambitiosus",  „gra- 
tiosus"  desiderantur  apud  eum.  Extremo  autem  hunc  locum 
adscripsi,  quia  quum  compilatoris  negligentiae  manifestum  ve- 
stigium  praebeat,  ad  sequentia  traducere  potest.  Sallustii  enim 
locum  p.  88  b.  s.  v.  Ignarum  (cf.  Geli.  §  22),  quum  noster 
omisso  libro  laudavisset,  ille  temere  ad  Jugurtham  retulit; 
historiarum  autem  fragmentum  Gerlachius  et  Kritzius  iudica- 
verunt.  !) 

Sequuntur  ii  loci,  ubi  nostrum  exscripsit,  sed  negligenter 
et  perperam,  IV  9  cf.  Non.  p.  257  b.  s.  v.  religio.  Gellius  ex 
Nigidio  religiosi  significationem  enarrat,  addit  §  3  „alterum  si- 
gnificationis  diverticulum",  et  locum  Ciceronis  adicit.  Nonius 
1.  1.  hanc  alteram  significationem  a  Nigidio  repetit.  Possit  ita 
quispiam  cogitare,  hanc  quoque  Gellio  a  Nigidio  suppeditatam 
esse.  Sed  obstat,  credo,  locus  Ciceronis,  qui  Gellio  et  Nonio 
communis  a  Nigidio  tamen  vix  allatus  fuerit.  Geli.  V  4,  Non. 
p.  69  b.  s.  v.  duodevicesimo.  Hic,  si  ita  scripsit  Nonius,  ut  codices 
exhibent,  in  quo  rei  cardo  verteret,  parum  intellexit.  XII  15, 
Non.  p.  61  b.  s.  v.  celeratim.  Nonium  Gellii  caput  diripuisse, 
elucet,  comparatis  p.  114  b.  saltuatim  p.  127  b.  vellicatim. 
Corrupit  autem  Gellium,  quum  prò  „celatimtf  substitueret  „ce- 
leratim",  et  praeterea  locum  Sisennae  mutaret.  XVIII  6  Non. 
p.  299  b.  Matronae.  Aperta  sunt  vestigia  Gelliana,  sed  ex- 
trema  misere  decurtata. 

Quos  adhuc  adscripsi  locos  Nonii  non  dubitabam  a  Gellio 
repetere.  At  non  omnes  tam  expediti  sunt  facilesque  diiudicatu. 
Occurrunt  a]ii,   qui  re  ipsa  similes  exemplis  allatis  differant, 


])  Fuerunt  quidem,  qui  Nonii  fide  capti  cum  loco  quadamtenus  simili 
Jugurthae  haec  verba  coniungerent.  Sed  vd.  Kritz  ad  Jug.  XCIII  3  p.  496. 
Persimile  negligentiae  documentum,  sed  vv.  dd.  controversia  insignius,  alio 
loco  Nonius  edidit,  de  quo  statica  infra  ad  Geli.  XYII  2. 

alii,  qui  praeter  similia  ea  quoque  afferant,  quae  per  Gellium 
non  explicentur,  alienique  fontis  suspicionem  moveant,  rursus 
alii,  qui  externa  quadam  similitudine  meinoriam  revocent  Gelili, 
auctoritatem  non  sapiant. 

Primo  generi  hos  adnumerabo:  0  XVII  6  Non.  p.  38  a. 
s.  v.  recepticium.  Ipsa  fere  Gellii  verba  repetiit,  Plautique  exem 
plum  (§  7)  transsumpsit,  sed  adiecit  locum  Ciceronis  nostro  non 
laudatimi.  X  24,  4  Non.  p.  109  a  s.  v.  priva:  addidit  alterimi  Lu- 
cilii  locum,  p.  24  a.  s.  v.  privum  :  Gellii  verba  et  exemplum  in- 
venies,  sed  tertium  iam  Lucilii  versum  aliatimi,  eumque  non 
subiunctum  Gelliano,  sed  praemissum.  Item  exemplum  Gellianis 
additum  et  praepositum  habes: 

Geli.  V  21,  16    Non.  p.    61  b  compluries 
„    XI    2  „     p.  315  b  eligantes 

„  XV    5  „     p.  109  b  Profligare,    ubi  prae- 

missum est  exemplum  significationis  a  nostro  repudiatae. 

Ab  his  iam  longius  discedunt  duo  loci,  qui  exempla  qui- 
dem  Gelliana  afferunt,  sed  accuratius  adscripta.  XI  7  Non.  p. 
50  a.  s.  v.  apludas  p.  56  b.  s.  v.  boviatores  p.  78  b.  s.  v.  floc- 
ces.  P.  56  b.  Lucilii  locum  a  Gellio  advectum  (§  9)  transsum- 
psit, p.  50  a,  Apludas  a  Plauto  in  Astraba  dictum  esse  innuit, 
et  addidit,  incertum  esse,  an  Plauti  ea  fabula  esset,  quae 
omnia  ex  Gellio  (§  5).  Contra  flocces,  de  quo  Gellius  §  6 
nos  ad  Caecilium  relegat,  non  additis  illius  verbis,  Nonius  p.  78  b. 
ipso  Caecilii  loco  illustrat  diserte  apposito.  Vides  Nonium 
ab  accurato  examine  non  abhorruisse. 

Simili  ratione  uti  videtur: 

Geli.  XVII  2:  Non.  p.  61  b.  s.  v.  copiantur,  p.  70  a.  ss. 
vv.  diurnare  et  duritudo,  p.  78  a.  s.  v.  frunisci,  p.  88  b.  inla- 
tebrare,  p.  275  a.  subnixum. 

De  hoc  loco  saepius  iam  dubitatum  et  disputatimi  est. 
Luculenta  enim  hic  et  diligentiae  et  negligentiae  vestigia  appa- 
rent,  quae  ad  versa  fronte  pugnant.  Discrepat  ille  a  Gellio  pri- 
mum,  quod  p.  61  b.  exemplum  ex  Virgilio  affert  ad  „aquantur", 


1)    Ubi   uihil  aliud  qiuim  exempla  proposuit,   patet  quam  lubricum 
Bit  iudicium. 

cujus  nulla  littera  apud  Gellium  est.  P.  78  a.  Metelli  locum 
(Geli.  §  7)  omisit,  sed  Lucilianum  habet,  nostro  non  compara- 
timi, Novii  et  Claudii  (Coelii)  loci  utrique  communes.  Dein, 
ubi  auctorem  his  locis  subiunxit,  Caelium  vel  Coelium  in  primo 
annali  laudat,  non  Claudium  Quadrigarium,  ex  cuius  annali 
primo  Gellius  sua  hausit.  Quod  eo  magis  offendit,  quia  p.  275 
a.  s.  v.  subnixum  locum  Claudii  a  Gellio  inceptum  ipse  supple- 
vit.  Oportebat  igitur  eum  ipsum  adire  scriptorem;  iam  quo- 
modo  Coelii  nomen  apponere  potuit?  Ac  Gellii  Q.  Claudium 
omnes  tuentur  codices,  Coelium  Nonii  locorum  consensus.  Sane 
quidem  Coelium  scimus  ex  Gellio  X  24,  6  et  7,  auctorum  ve- 
stigia satis  anxie  secutum  esse,  idemque  de  ceteris  annalium 
scriptonbus  affirmari  posse  videtur.1)  Dubito  tamen,  an  quis- 
quam  adeo  presserit,  ut  Claudium  omnes  hos  locos  integros  ex 
Coelio  transtulisse  credibile  sii  Nihil  igitur  relictum  est,  quam 
ut  errorem  hunc  Nonio  imputemus,  ei  scilicet,  qui  locum  histo- 
riarum  Sallustii  ad  Jugurtham  referret.  Cuius  negligentiae  no- 
stro loco  alterum  vestigium  deprehendimus.  Comparabo  Gellium 
et  Nonium: 

Gellii  §  3.  Non  s.  v.  inlatebrare. 

fcArma  plerique  abiciunt  atque  inermi  „ Arma  plerique  abiciunt 
„inlatebrant  sese.a  Inlatebrant  ver-  „atque  inermis  in  late- 
bum  poeticum  visum  est.  „brasse  inlatebrant." 

Ubi  Nonii  „in  latebras  se  inlatebrant"  ab  errore  quodam 
repetendum  videtur,  qui  unice  explicatur  Gellio  adhibito. 

Perventum  est  ad  eos  locos,   in   quibus   summa   suspicio 
est  praeter  Gellium  alieni  fontis. 

Tales  invenimus  tres  continuos: 

Gellii  XVI    5  Non.  p.  37  b   s.  v.  vestibula 
Glii     XVI    6  Non.  p.  37  b.  s.  v.  bidentes 
Gellii  XVI  12  Non.  p,  38  a.  s.  v.  faenus 
p.  37  b.  s.  v,  vestibula  Nonius  praemisit  explicationem ,   quam 
apud   Gellium   frustra   requires;    a  Vesta  dea  derivavit.    Dein 
addidit    („Invenitur   etiam   apud   veteres   doctos")  hanc,   quam 
Gellius    quasi   novam   protulit  et  satis  eam   sane  singularem. 


>)  Cf.  Peter  progr.  Tanglim.    1853  p.  4  sq. 

Aegre  fero,  quod,  quae  Verrius  sine  dubio  de  vestibulo  dispu- 
taverat,  Festus  commisit,  ut  deperirent,  Serv.  ad  Aen.  VI  272 
Burm.  inter  alia  haec:  „Alii  dicunt  a  Vesta  dietimi,  per  immi- 
„nutionem,  nani  Vestae  limen  est  consecratum".    Praeraisit  au- 

tem:    „Vestibulum ut  Varrò  dicit,  etymologiae  non  ha- 

„bet  proprietatem."  P.  37  b.  s.  v.  bidentes  priora  nonnisi 
a  Gellio  sumere  potuisse  videtur.  Geli.  1.  1.  §  10  facete  contra 
grammaticum  quendam:  „Ubi  terrarum,  quieso  te,  duos  solos 
„per  naturam  dentes  habere  ovem  vidisti.  Ostentum  enim  est 
„et  piaculis  factis  procurandum."  Non.  :  „Nam  nec  duos  dentes 
„habent,  et  hoc  quidem  et  genus  monstri  est".  Addidit  autem 
Nonius  exemplum  Laberii  et  Nigidii  explicationem  vocis  biden- 
tal,  quae  Gellius  non  habet.  Verrius  autem  Flaccus  ea,  sicuti 
Nonius  coniunxit.  Cf.  Paul.  Diac.  p.  33  s.  v.  bidental:  „Biden- 
„tal  dicebant  quoddam  templum,  quod  in  eo  bidentibus  hostiis 
„sacrificaretur.  Bidentes  autem  sunt  oves,  duos  dentes  longio- 
„res  ceteris  habentes."  Haec  videlicet  prope  ad  Nonium 
accedunt. 

Tertius  locus  non  minus  manifestimi  alieni  fontis  indicium 
praebet,  p.  38  a.  s.  v.  faenus.  Quae  enim  bic  habetur  compa- 
ralo optima  vocis  róxo<;;  „nam  et  graece  zóxos  dicitur  ^à-ò 
„rou  zixzew,  quod  est  parere"  ex  Gellio  duci  non  potuit.  Con- 
tra servavit  eam  Paul.  Diac.  p.  86  M.  s.  v.  fenus,  et  Verrius 
fortasse,  ut  Gellius,  e  Vairone  sumpsit. 

Huic  persimilem  addo  quartum  locum.  Gellius  I  18,  4 
Varronis  locum  posuit,  quo  is  furem  a  furvo  declinatimi  esse 
statuit,  quia  ad  exercendam  malam  artem  suam  fuies  atra  nocte 
abuti  solerent.  Miram  hanc  opinionem  prodidit  etiam  Nonius 
p.  35  b.  s.  v.  fures,  eodem  ilio  Varronis  loco  adiecto;  sed  su- 
perat  Gellium  Homeri  versu  éxÀÌ7CTfl  de  zs  vuxzòc;  àtidvco*,  tain 
apto,  ut  et  ipse  a  Varrone  profectus  esse  et  virimi  doctissimum 
in  errorem  induxisse  videri  possit 

His  igitur  locis  apparet  Nonium  aut  non  solimi  Gellium 
aut  omnino  alium  auctorem  secutum  esse.  Onmino  alium  sub- 
esse extremis  locis  suspicari  licet,  quia  carent  apertis  lìellii 
vestigiis.  Priores  autem  duos  fieri  non  poterit,  quin  ex  (iellio 
et  altero  ali  quo  auctore  conglutinatos  esse  dicamus. 

Exhibebo    denique   specimina   quaedam   locorum,    quibus 

Nonius,  licet  cum  Gellio  aliquatenus  concinai,  alium  auctorem 
secutus  est.  Quorum  ambitura  latius  puto  patere,  quam  Ger- 
lachius  censuit;  qui  vellem  interdum  circumspeetius  egisset. 
Exemisset  enim,  credo,  ex  numero  eorum,  quae  in  praefatione 
Gellio  vindicabat,  si  rem  melius  considerasset,  unum  et  alterum. 

Occurrit  ex.  gr.  „cisiuma.  Nonius  p.  61  a.  s.  h.  v.  haec: 
„Cisium  vehictili  biroti  genus.  M.  Tullius  Phiiippi  1.  II:  dele- 
wvit  in  quadam  caupona  rell."  In  notis  delegat  nos  Gerlach 
ad  Geli.  VI  11,  6.  Ubi  idem  locus  Ciceronis  occurrit,  sed  me- 
dius  in  maiore,  quem  piane  diverso  Consilio  noster  trans- 
scripsit.  De  cisio  omnino  non  disputat.  Unde  autem  Nonius 
cisium  biroti  vebiculi  genus  esse?  Cur  ex  Gellio  locum  Cice- 
ronis, quidni  ab  alio  accepit?    Sed  res  ipsa  loquitur. 

Non.  p.  53  b.  s.  v.  aedituor  conferas  cum  Gellio  XII  10. 
Hic  de  voce  aeditimus  quaerit,  §  7  exemplum  ponit  ex  Pom- 
ponii  atellana  Aeditimo.  De  verbo  autem  aeditumor,  de  quo 
Nonius,  nihil  fere  addidit,  si  autem  explicavisset,  non,  ut  No- 
nius vult,  ex  aedibus  et  tueor  compositum  dixisset,  sed  verbum 
simplex.  Praeterea  Nonius  locum  Pomponii  uno  versu  auctum 
exhibuit.  Nulla  igitur  similitudo  nisi  externa;  ut,  quae  fuit 
Nonii  larga  materia  variique  auctores,  parum  certa  vestigia 
iudicanda  sint  atque  exilia.  Eodem  modo  inter  Gellium  XV  9 
et  Nonium  p.  138  b.  s.  v.  Frontem  parnm  intercedit  similitu- 
dinis,  Gerlachius  tamen  et  hoc  loco  et  antecedenti  Gellium 
auctorem  fuisse  censet.  Hic  tribus  exemplis  rem  probat,  No- 
nius inter  quinque  alia  unum  etiam  habet  eorum,  quae  noster, 
nec  tamen  in  initio  neque  in  fine  positum  sed  aliis  immistum. 
Adiungam  statim  de  simili  Gellii  loco.  XIII  21,  quum  de  aurium 
iudicio  ageret,  inter  illa,  quae  et  masculino  et  feminino  genere 
efferrentur,  posuit  finem,  funem,  cupressurn,  de  fretu  (prò  freto) 
deinceps  agit  §  15,  et  de  similibus  ut  peccatu,  arbitratu,  tributu 
rell.  Haec  inter  multa  similia  apud  Nonium  quoque  obvia  sunt, 
de  fine,  fune,  fretu  deinceps  p.  138  b.,  sed  in  medio  solo  exem- 
plum Gellianum;  p.  132  b.  s.  v.  cupressus  idem,  quod  noster, 
affert  exemplum;  rursus  vero  p.  129  a.  s.  v.  arbitrium  et  p. 
156  a.  s.  v.  tributum,  quum  Gellius  narum  formarum  usum 
tangat  tantum,  Nonius  exemplis  demonstrat.    Ita  summo  opere 

dubito,  Gellius  num  auctor  fuerit  Nonii.  Si  enim  exempla,  quae 
utrique  communia  sunt,  a  nostro  translata  esse  statuamus,  cur 
non  reliqua  quoque  ndoptavit,  quum  easdem  voces  tractaturus 
esset,  exaggerandisque  quam  plurimis  exemplis  operam  daret. 
Magis  certe  consentaneum  sit,  quae  similia  illi  habent,  a  com- 
muni quodam  fonte  repetere.  Neque  persuasit  mihi  Gerlachius, 
p.  299  a.  s.  v.  festìnare  fontem  subesse  Gellium  (XVI  li). 
Catonis  enim  locum,  quem  et  ipse  Gellius  affert,  ex  quolibet 
auctore  sumere  potuit,  copiosum  autem  illud  et  singulare  di- 
scrimen,  quo  festinare  et  properare  separavit,  Gellius  ei  certe 
non  suppeditavit. 

Hactenus  de  Nonio;  ceteros  locos  eius  ubi  compilavit 
Gellium,  ubi  videtur  compilasse,  ubi  videtur  quidem  sed  non 
vocavit  ad  partes,  in  ipsa  disputatione  de  fontibus  Gellii  attin- 
gam.  Nam  quod  volui,  probatum  esse  confido,  diligenti  exa- 
mine  opus  esse,  ut  recte  iudicemus,  quae  a  Gellio  Nonius,  quae 
ab  aliis  acceperit. 

Simul  autem  finem  facio  eorum,  quibus  praefari  opus  vi- 
debatur.  Rerum  enim  capita  attigi.  Plura  autem  addere  vel 
haec  pauca  accuratius  persequi,  quum  maxime  vellem,  per  an- 
gustias  et  loci  et  temporis  non  licebat.  Sed  quantacunque  sunt, 
etiam  haec  mihi  mòx,  si  in  arenam  descendero,  firma  atque 
expedita  erunt  subsidia. 


De  A.  Gellii  auctoribus  graramaticis  disquisitio. 


Quibus  causis  adductus  sim,  ut  quum  antea  consiliurn 
fuisset,  de  cunctis  A.  Gellii  fontibus  scribere,  iam  de  solis 
grammaticis  libellum  separatila  ederem,  in  prooemio  exposui. 
Addere  nuac  debeo,  qua  ratione  hane  divisionem  instituerim. 
Difficilis  profecto  est  et  piena  dubitationis  omois  haec  gramma- 
tices  determinatio.  Quae  quoniam  fìnibus  apud  veteres  multo 
latioribus  continebatur  quam  apud  nos,  non  consecutus  essem, 
quod  in  animum  induxeram,  ut  laboris  fìnes  aliquantum  coer- 
cerem,  si,  quae  veteres  ad  artem  grammaticam  pertinere  volue- 
runt,  omnia  admisissem.  Velut  autiquitates  ilio  tempore  sine 
dubio  grammatici  erant;  equidem  separavi,  quia  ad  iuris  scien- 
tiam  proxime  pertinent  et  saepe  ab  iisdem  auctoribus  tractan- 
tur,  ab  iureconsultis.  Yitae  poetarum  et  scriptorum  illustrium 
alienae  ne  hae  quidem  a  grammaticis  fuerunt:  mihi  bene  differri 
posse  videbantur  ad  historica.  Quae  igitur  ego  nunc  in  quae- 
stionem  vocavi,  ea  sunt  quae  pertinent  ad  etymologiam  et  lexi- 
logiam,  ad  scriptorum  enarrationem,  ad  artem  criticam,  ad 
rhetoricam; l)  denique  ad  antiquitatum  eam  partem,  quae  ma- 
gis  in  explicandis  vocabulis  quam  illustrandis  institutis  legibus- 


*)  Hanc  non  avellendam  esse  duxi  secundum  Sueton.  d.  ili.  gramm. 
e.  4:  „  Veteres  grammatici  et  rhetoricam  docebant  ac  multorum  de  utraque 
«arte  commentarii  feruntur." 

que  antiquis  versatur.  ■)  Atque  ita  quispiam  has  singulas 
grammatices  partes  disiunctim  a  me  tractatum  iri  putarit, 
sicuti  is,  qui  de  historici  alicujus  fontibus  quaestionem  instituat, 
secundum  libros  vel  tempora  vel  res  actas  et  cum  suo 
et  cum  lectoris  commodo  scribere  soleat  Verumtamen  quod 
illic  commodissimum  est,  id  in  Gellio  non  sine  molestia  utro- 
rumque  fieri  possit.  Tanta  enim  bic  saepenumero  singulorum 
capitum  varietas  est,  tantaeque  tamen  variarum  rerum  necessi- 
tudines,  ut  vel  grammatica  a  reliquis  segregare  difficile  sit,  ne- 
dum  expediat,  haec  ipsa  rursus  diffiodere.  Saepissime  videlicet 
usu  veniret,  ut,  cuius  a  Gellio  liber  uno  loco  laudaretur,  nobis 
bis  terve  commemorandus  esset.  Quocirca,  licet  quis  artis  le- 
gem  in  operis  dispositione  desideret,  tamen  satius  duxi,  secun- 
dum auctores  ipsos  res  digerere,  hos  quidem  collocare  ex  or- 
dine temporum.  Ab  antiquioribus  ergo  usque  ad  Gellii  tempora 
defluat  quaestio;  tum  eos  inseram  auctores,  de  quorum  aetate 
adhuc  dubitatur;  extremo  autem  loco  familiares  Gellii  et  ma- 
gistri  iidem  atque  auctores  recensebuntur.  Si  qui  autem  auctor 
non  grammaticus  occurrerit,  ne  mireris:  non  enim  scriptores 
grammaticos,  sed  fontes  grammaticos  illustraturus  sum,  vel,  si 
mavis,  grammaticarum  rerum  auctores. 

1.     Timaeus. 

Geli  XI  1  :  „Timaeus  in  historiis,  quas  oratione  Graeca  de 
„ rebus  populi  Eomani  composuit  et  M.  Varrò  in  antiquitatibus 
„rer.  humw  e.  q.  s.  Italiae  nomen  a  bovibus  ortnm  esse  statuerunt. 
Progrediente  quaestione  Timaeus  negligitur  a  Gellio,  Varrò  autem 
bis  praeterea  occurrit  §  4  et  5;  unde  Varronem  lectum  esse  a 
Gellio  intelligimus,  Timaeum  ut  negemus,  multae  suspiciones  per- 
suadent.  Nam  e  graecis  auctoribus  est,  quorum  paucis  nostrum 
familiarius  usum  esse  vidimus  §  4,  neque  ipse  altero  loco  lau- 
datur  a  Gellio.  Et  si  revera  hoc  loco  Varrò  auctor  fuit,  quode 
non  videtur  dubitari  posse,  raro  autem  Gellius  duos  iuxta  au- 
ctores adhibuit,  vel  inde,  ut  Timaei  mentionem  a  Varrone  re- 
petamus,  adduci  possumus;  eoque  facilius,  quia  ejusdem  aucto- 


Cf.  ex.  gr.  XII  3  de  lictoris  appellatione  et  origine. 

ritate  aliubi  usus  est  Varrò,    apud  Censorinum  d.  die  nat.  2 
cf.  Merckl.  p.  650. 

2.     Euclides. 

I  20,  9  Euclidis  mathematica  definitio  lineae  a  GelJio 
affertur,  sine  titulo  tamen  libri.  Summam  capitis  Varroni  viri- 
dicandam  esse,  perspexit  Ritschelius  idemque  Euclidis  definitio- 
nem  inde  transsumptam  esse  coniecit,  quaest.  Varron.  p.  38 
§  1 7.  Quod  mihi  eo  facilius  probavit,  quod  praeter  hunc  locum 
Euclidis  mentionem  Gellius  fecit  nullam,  neque  multam  omnino 
operam  arti  mathematicae  impendit. 

3.     Aristarchus.     4.     Crates. 

Hos  quoque  ex  Gellii  auctorum  numero  eximendos  esse 
demonstrabo  et  una  tractabo,  quia  apud  Gellium  coniuncti  lau- 
dante II  25,  3  et  XIV  6,  3.  Altero  loco  XIV  6,  3  omnino 
non  ut  auctores  laudantur;  altero  II  25,  3  probari  poterit,  non 
fuisse  auctores.  Nam  propugnatores  eos  exstitisse,  hunc  ana- 
logiae,  illuni  anomaliae,  ex  eodem  loco  Varronis,  quem  laudavit, 
d.  ling.  lai  1.  Vili,  noster  colligere  potuit.  Quae  Gellius  Var- 
ronis exhibuit,  codices  illius  non  servarunt,  sed  in  fine  octavi 
libri  exposita  fuisse  probabiliter  censuit  Muellerus  praef.  ad 
Varr.  p.  XLVI;  de  Aristarchi  autem  et  Cratetis  lite  loquitur 
Varrò  velut  Vili  68  et  enarratius  IX  1.  Aristarcho  Gellium 
usum  esse  etiam  Vogelius  negavit  1.  L  p.  14  n.  26;  de  Cratete 
nescio  cur  non  idem  iudicaverit. 

5.     M.  Porcius  Cato, 

Catonem  Gellio  in  deliciis  fui  se  primo  conspectu  apparet; 
vix  unquam  de  re  grammatica  noster  disseruit,  quin  illum 
testem  excitaret.  At  testem  dico,  non  auctorem:  exempla  di- 
ctionis  innumera  praebuit  Cato,  praecepta  nulla.  Quod  facile 
explicatur,  quia  non  abhorrens  ille  quidem  a  quaestionibus 
grammaticis  nullum  certe  huius  artis  librum  confecit.  Ita  eum 
in  hac  auctorum  enumeratone  praeterissem ,  nisi  unius  loci, 
corrupti  fortasse,  ratio  habenda  esset.  VI  10,  2  eius  verba 
laudantur  ex  primo  epistulicarum  quaestionum.  Hos  Catonis 
libros  nec  alius  quisquam  grammaticorum  nec  Gellius  praeterea 


—     40    — 

commemorati,  quod  in  nostro  propter  ipsum  illius  amorem  iuste 
miramur.  Ita  cum  probabilitate  maxima  Lipsius  Var.  lect.  Ili 
21  restituit  „Varronis".  Huius  epistulicarum  quaestionum  liber 
quartus  a  Gellio  citatur  XIV  7,  3;  8,  2.  Inter  fragmenta  Var- 
roniana  hunc  locum  recepit  edit.  Bipont.  p.  194,  cf.  Ritschl 
M.  Rh.  VI  538,  not.  1,  Jordan  Cat.  rell.  p.  CVIII.  sq. 

6.     L.  Accius. 

Tribus  locis  L.  Accius  poeta  tanquam  auctor  grammaticus 
occurrìt,  nec  tamen  auctor,  credo,  ipse  fuit  sed  per  alterum 
Gellio  laudatus.  Quorum  unum  de  aetate  Homeri  quaerentem 
III  11 ,  4  ex  Consilio  meo  ad  historiea  reservo  :  ad  reliquos 
nunc  mihi  respiciendum  est.  Ili  3,  1  enumeratur  inter  eos, 
qui  indices  comoediarum  Plauti  composuerunt.  Quos  omnes 
ita  laudat  Gellius,  ut  leviter  notos  fortasse  ei,  certe  non  lectos 
fuisse  appareat.  Accii  vero  nostri  indicem,  quum  eiusdem  ver- 
sus nostro  capite  §  9  laudati  Gellio  a  Varrone  traditi  sint, 
apparet  in  eadem  condicione  esse.  Nihil  enim  probabilius  est, 
quam  hos,  qui  de  spuriis  comoediis  agant  Plauti  nomine  vulgo 
inscriptis,  ex  ipso  indice  sumtos  esse.  Ne  tamen  de  indice 
Plauti  fabularum  tanquam  singulari  libro  cogites  :  aliud  probare 
videtur  loci  supra  dicti  similitudo,  III  11,  4.  Qui  quum  argu- 
mento  similis  sit  nostro,  neque  minus  a  Varrone  videatur  lau- 
datus fuisse,  qui  maximam  utique  capitis  partem  Gellio  prae- 
bebat  et  ad  Acciuffi  respexit  (cf.  §  2),  sumtus  est  ex  primo 
didascalicorum  Accii.  Ad  eosdem  igitur  libros  et  versus  nostro 
loco  et,  quod  idem  est,  indicem  Plauti  revocare  licebit. 

7.     Q.  Mucius  Scaevola  P.  M. 

Scaevolae  auguris  filius  hic,  egregius  iureconsultus,  ponti- 
fex  maximus,  cos.  a.  659  ab  u.  e. 

Hunc  saepius  auctorem  Gellius  laudat  in  rebus  ad  ius 
pertinentibus,  uno  etiam  loco  XVII  7,  3,  quem  propter  Nigidiuui 
Figulum  auctorem  nunc  recensebo.  De  quo  iudicium  supra  iam 
factum  est  àizoifauxòv  p.  8.  Omniuo  enim  Q.  Scaevolae  libris 
non  usus  esse  videtur  Gellius.  Atque  iu  reliquis  locis  nunc 
Dirksenii  me  tueor  auctoritate,  1.  1.  p.  30  coli,  cum  nota  103; 
nostro  autem  loco  idem  probari  exiguo  labore  poterit.   Primum 

Gellius  non  addidit  librum  Scaevolae,  deinde  Nigidius  ei  sine 
dubio  ante  oculos  fuit  hoc  loco  et  princeps  auctor  exstitit. 
Eum  vero  ad  JCtorum  controversiam  a  Scaevola  memoriae  pro- 
ditam  respexisse  ostendit  Gellius  §  3:  «Super  dubitatione  hac 
„eorum  scripsit."  Ita  supervacaneum  ideoque  improbabile  vi- 
detur,  alterimi  praeter  Nigidium  fontem  statuere. 

8.  L.  Aelius  Stilo. 

Cf.  Sueton.  d.  ili.  gr.  e  2  et  3. 

Quamquam  vereor,  ne  quis  axé<ptv  meam  reprehendat, 
tamen  hunc  quoque  sollicìtabo.  Uno  sane  loco  XVI  8,  2  de 
Aelio  inspecto  dubitari  vix  poterit:  tam  disertum  noster  testi- 
monium  edidit,  Sed  de  eo  quaestionem,  ad  phiiosophiam  per- 
tinentem,  nunc  non  moveo.  Qui  antem  ad  grammaticen  spe- 
ctant  loci,  ita  sunt  comparati,  partim  ut  debeat,  partim  ut  pos- 
sit  ex  altero  derivari  Aelii  mentio.  I  18,  2  et  X  21,  2  a  Var- 
rone commemoratur ,  cuius  ipsa  verba  Gellius  transscripsit. 
XII  4,  5  ipsa  laudatio:  „L.  Aelium  Stilonem  dicere  solitum 
„ferunttt  alterum  fontem  indicat.  cf.  infra  ad  Varronem  d.  poet. 
Utroque  priore  loco  a  Varrone  citatur,  eius  discipulo,  quem 
saepissime  illius  auctoritate  niti  notum  est.  Vide  sis  d. 
ling.  lat.  V  §  18,  21,  25.  Ergo  ubi  apud  Gellium  cóniunctus 
cum  Varrone  obvius  fuerit,  merito  eum  ab  huius  testimóniis 
repetemus,  veluti  II  21,  8  (cf.  ad  Varronem  d.  1.  1.)  et 
III  3,  12,  quod  totum  caput  Varroni  assignabitur  p.  73.  Eo- 
dem  autem  capite  io  bis  enumeratur,  qui  indices  Plautinos  fe- 
cerint;  de  quibus  ad  Accium  dixi.  Postremo  autem  V  21,  6, 
ubi  inter  subscriptores  formae  «compluria"  L.  Aelius  exstat, 
eum  a  Sinnio  Capitone  laudatum  fuisse  probabile  est.  Cf.  Hertz 
Sinn.  Cap.  p.  12. 

9.  Aurelius  Opilius. 

Cf.  Sueton.  d.  ili.  gr.  e.  6. 

Eius  comoediarum  Plautinarum  index  laudatili-  III  3,  1,  qui 
idem   esse  videtur  ac  pinax  a  Suetonio  1.  e.  memoratus.     Sed 
Gellius  an  eo  libro  usus  sit,  ut  in  reliquis  indicum  scriptoribus 
in  Aurelio  quoque  dubito  admodum.    Minus  facile  iudicium  erit 
de  altero  loco  I  25,  19,  ubi  „ ex  primo  librorum,  quos  Musarum 

ainscripsit"  verba  eius  apposuit.  Nisi  hoc  loco  horum  librorum 
non  meminit  noster  et  Varrò,  qui  initio  capitis  laudatur,  rursus 
Aurelium  laudavisse  videri  potest.  Sed  affirrnari  nihil  potest. 
Verrius  quidem  FJaccus  saepe  Aurelium  Opilium  ad  partes  vo- 
cavit,  et  libros,  ut  arbitror,  Musarum.  Sed  qui  «une  eius  loco 
loquitur  Paulus  Diaconus,  de  indutiis  prorsus  tacet.  Quam  ob 
causam  Aurelius  inter  auctores  a  Gellio  adhibitos  locura  suum 
obtineat.  Quod  confirmari  videtur  longioris  loci  exhibiti  spe- 
cie genuina. 

IO.    Volcatius  Sedigitus. 

Hic  quoque  occurrit  inter  auctores  indicum  Plantinorum, 
de  quibus  dictum  est  ad  L.  Accium.  Sed  causa  non  prorsus 
eadem  est.  Etenim  servavit  Gellius  fragmentum  etiam  libri 
eius  de  poetis  XV  24,  in  quo,  ni  fallor  coniectura,  etiam  index 
ille  exstabat.  Hunc  autem  librum  ambigi  potest  an  Gellius  ha- 
buerit  ante  oculos.  Quum  enim  canonem  nostrum  poetarum, 
a  libris  Gellianis  Sedigito  datum,  Plautini  codices  Nigidio  Fi- 
gulo  tribuant, !)  Ritschelius  Parerg.  I  p.  65  et  241  a  Nigidio 
eum  repetitum  esse  coniecit.  Quod  si  satis  mihi  probavisset, 
Nigidii  multum  lecti  hic  usum  statuere  nescio  an  praestaret 
quam  ipsius  Volcatii.  Verum  tamen  multo  probabilius  est,  quod 
Hertzius  Nig.  Fig.  p.  48  proposuit,  Sedigiti  nomen  corruttela 
prona  abiisse  in  Nigidii.  Neque  igitur  illi  coniecturae  locus 
rictus  est  nec  ulli  alii.  Sed  in  Volcatii  Sedigiti  usu,  nulla 
alia  via  data,  acquiescendum  erit.  Unde  superioris  loci  III  3,  1 
condicionem  non  magno  opere  mutari  puto:  nani  licet  legerit 
noster  Volcatii  indicem,  illic  eum,  sicut  ceteros,  e  Vairone 
sumpsit. 

11.    Servius  Claudius. 

Cf.  Sueton.  de  ili.  gr.  e.  2  et  3. 

Claudius  quidam  auctor  occurrit  apud  Gellium  III  3,  1  et 
Servius  Claudius  XIII  23,  19.  Illic  index  Plautini»,  hic  coni- 
mentarius    laudatur.    Eundem   utrobique   significali,    probabile 


,)  Nolui  in  enarranda  hac  difficultate  longus  esse,   de  qua  fd.  Hertz 
Nig.  Fig.  p.  47  sqq. 

fit,  si  doctum  illum  Plauti  existiuiatorem,  quem  bene  descripsit 
Cicero  ad  fam.  IX  16,  4,  Servii  noraen  tulisse  audimus.  Is 
utrum  indicem  Plauti  siDgularem  ediderit,  an  quod  probabilius 
videtur,  maioris  alicuius  libri  partem  esse  voluerit,  non  com- 
pertura  est;  ad  nostrum  nihil  refert,  quia  locus  ille  III  3,  1 
ad  studium  Gellii  demonstrandum ,  ut  supra  diximus,  parum 
idoneus  est.  0  Impeditior  quaestio  de  commentarii  illius  usu 
est;  quo  de  quibus  rebus  sit  actum,  ne  conici  quidem  poterit. 
Fac  enim  esse  hunc  Servium  Claudium  eundem,  quem  Servius 
scholiasta  interdum  laudavit,  quod  non  adeo  certum  est 2)  :  nihil 
inde  ad  cognoscendum  argumentum  profìcimus.  Serv.  ad  Aen. 
I  52  „Clodius  commentariorum  scriba:  vasta  inania,  magna" 
(ubi  Vergilius  „  vasto  antro")  ;  II  229  ad  Vergilii  „pavòr  in- 
sinuata :  „Clodius  scriba  commentariorum:  insinuem  intro  eam 
„penitus.a  Quae  utraque  interprètatio ,  ad  ipsa  Vergilii  verba 
non  accommodata,  cogit  nos  de  alio  commentario  quam  Vergi- 
liano  cogitare.  Atque  Kitschelius  Par.  I  242  not.  Servium  no- 
strum Claudium  non  Plauti  scholiastam  sed  glosso graphum  fu- 
isse  arbitratus  est.  Unde  si  non  locos  a  Servio  scholiasta  ser- 
vatos,  at  fortasse  Nerienis  interpretatìonem  nostro  loco  §  19 
ex  ilio  transsumptam  ad  Plauti  versum  (§11)  applicatam  f uisse 
credibile  est.  Restat  ut  quaeram,  ipsone  eius  commentario 
usus  sit  noster.  Ac  totius  quidem  capitis  fontem  indagare  non 
potui,  ex  quo  etiam  Claudii  notitiam  Gellium  accepisse  diceres. 
Atqui  quum  dicat  in  fine  capitis:  „ac  ne  id  quidem  praetermit- 
„tendum  puto",  quibus  verbis  ea  assuere  solebat3),  quae  postea 
addebat  absoluto  iam  capite,  ut  auctorem  reliqui  capitis  Clau- 
dium non  fuisse,  ita  persuasum  habeo  non  ab  ilio  traditum  esse 
Gellio,  sed,  ut  res  est,  non  nego  ipsum  Servium  Claudium  a  no  - 
stro  adhibitum  esse. 


J)  Kitschelius  quidem  Par.  I  92  not.  et  cum  eo  Mercklin  p.  643  de 
Servio  Claudio  a  Varrone  adhibito  dubitar!  posse  censuit.  Citatur  tamen 
Claudius  etiam  d.  ling.  lat.  VII  70,  106:  idem  autem  Acci  quod  Titi,  ut 
aiunt.    Si  aliquo  modo  e  Varrone  derivari  potest,  ut  reliqui,  derivandus  est. 

2)  Separari  utique  debet  Clodìus  Tuscus  ad  Aen.  XII  657  cf.  Lersch 
Philos.  ling.  vett.  Ili  153.  Sed  hunc  fuisse  illum  cammentariorum  scribam, 
fortasse  recte  iudicavit  Merkelius  prol.  Ov.  Fast.  p.  LXVI. 

3)  cf.  Merckl.  p.  702  sqq. 

Hoc  loco  quam  ioter  incertae  aetatis  auctores  inserere 
malui  Maniliuin  et  Hypsicraten,  parum  quidern  notum  utrumque 
sed  praecedentibus  non  longe  certe  natu  minorem.  Manilius 
enim  cum  ceteris  indicum  Plautioorum  scriptoribus  laudatur 
III  3,  1,  vetustioribus  videlicet  et  fortasse  ab  ipso  Varrone  tra- 
ctatis  !),  Hypsicrates  vero  auctor  eiusdem  fuit  de  1.  lat.  V  88. 

12.    Manilius. 

Ili  3,  1  loco  ilio  decantato  occurrit  ut  Plautini  indicis 
auctor.  Quo  de  loco  in  L.  Accio  et  postea.  ad  nauseam  saepe 
disputatum  est. 

13.    Hypsicrates. 

'XVI  12,  6  a  Cloatio  Vero  laudatus  erat,  non  a  Gellio. 
Itaque  nostro  non  modo  auctorem  sed  ne  notum  quidem  prae- 
terquam  nomen  fuisse  puto.  Alioquiu  melius  eum  designavisset 
quam  „Hypsicraten  quempiam  grammaticum."  — 

Hucusque  quos  enumeravi  scriptores ,  quia  rari  per  annos 
occurrebant,  facili  negotio  in  ordinem  redegi.  Maioribus  vi- 
delicet difficultatibus  implicata  eritj  sequentium  dispositio, 
aequalium  Varronis  et  deinceps  Augusti  imperatoris  ad  Asinium 
Gallum  usque;  paucorum  enim  aut  natalis  annus  aut  alii  vitae 
termini  certi  memoriae  sunt  proditi.  Plerorumque  vero  sic 
aetas  definitur,  fuisse  aequales  vel  Varronis  vel  Ciceronis  vel 
Augusti  aut  maiores  aliquanto  aut  inferiores.  Quos  qua  pote- 
ram  diligentia  distinguens,  si  quem  tamen  minus  commode 
collocarim,  excusari  velim. 

14.    M.  Terentius  Varrò. 

M.  Terentius  Varrò  principem  facile  auctorum  Geliti  lo- 
cuin  obtiuet:  adeo  saepe  ad  partes  vocatur,  tam  pure  probari, 
tanto  cum  honore  laudari  solet.  Velut  I  18,  3:  „Haec  Varrò 
„scripsit  de  ratione  vocabulorum  scitissime,  de  usu  utriusque 
„linguae  peritissime,  de  ipso  Aelio  clementissime."  Si  quando 
autem  ei,  quod  rarissimum  accidit,  obluctatur  Gellius.  reverenter 


J)  Quem  Kitschelius  Par.  I  241  paulo  superioiem  aetate  fuisse  Servio 
Claudio  coniecit. 

et  timide  facit,  ut  I  18,  6:  „In  hac  re  de  viro  tam  excellentis 
„doctrinae  non  meum  iudicium  est."  Quocirca  si  ad  coniectu- 
ram  redeat  fontis  indagata,  ad  hunc  paratissimum  est  confu- 
gium ,  siquidem,  quem  tam  frequenter  laudavit,  mirum  non  est, 
si  interdum  etiam  tacite  auctorem  secutus  sit. !) 

Ac  principio  di:am  de  libris  antiquitatum,  et  rursus  prius 
de  antiquitatibus  rerum  humanarum,  quia  has  ipse 
Varrò  praeire  voluit.  Quarum  liber  de  bello  et  pace  occurrit 
I  25,  in  quo  duobus  locis  indutias  definierat.  Sed  quia  utra- 
que  a  nostro  spernitur,  nihil  praeter  has  Varroni  assignabimus. 
De  Aurelio  enim  Opilio  exeunte  capite  laudato,  quantum  quidem 
affirmari  potest,  ad  hunc  ipsum  dictum  est  p.  41.  L.  XXI  lau- 
datur  a  Gellio  XI  1,  5,  qui  locus  perperam  ad  undevicesimum 
librum  relatus  est  in  edit.  Bipont.  p.  209;  Varronis  nomen 
sine  libro  legitur  etiam  §  1  et  4.  Equidem  inde  ab  initio  ca- 
pitis  usque  ad  §  5  omnia  Varronis  et  eiusdem  libri  vicesimi 
primi  fuisse  existimo.  Nec  turbant  me,  quae  Festus  servavit 
p.  142  M.  «Multam  Osce  dici  putant  poenam  quidem.  M.  Varrò 
„ait  poenam  esse  sed  pecuniariam,  de  qua  subtiliter  in  1.  I 
„quaestionum  epistulicarum  refert."  Quae  facilius  mihi  persua- 
dente Varronem  TroXoypa^xovarou  duobus  locis  similia  de  multa 
dixisse,  quam  Gellium  ex  diversis  locis  caput  suum  consarcina- 
visse.  Et  nostri  Varroniani  loci  vestigium  nescio  an  altero 
Verrii  loco  appareat,  quem  servavit  Paul.  Diac.  p.  144  M.  s.  v. 
maxìmam  multam.  Festus  enim  p.  202  s.  v.  ovibus  trium  mil- 
lium  aeris  fuisse  multam  dicit,  Paulus  1.  L,  sicut  Gellius,  trium 
millium  et  viginti  assium.  L.  XXV  ad  partes  vocatus  est 
a  Gellio  XVII  3,  4,  qui  sermoni  illic  narrato,  si  quid  video, 
originem  dedit.  Certe  omnia  spectant  ad  laudandum  Var- 
ronis locum,  qui  etiam  ad  Homeri  versum  (§  2)  respexit. 
Et  sparti  usum  ex  Hispania  in  Graeciam  transiisse  (§  1),  non 
disputantis  notitia  fuit  sed  Varronis.  §  5  Varroni  tribuere 
non  audeo. 


J)  Quum  plerumque  Varrò  omisso  praenomine  laudetur,  admonendus 
est  lector,  ne  passim  malit  intelligere  P.  Terentium  Varronem  Atacinum, 
specioso  quidem  et  prono  errore  in  rebus  geographicis  velut  X  7,  2. 
Atacinum  Gellius  aut  nunquam  ad  partes  vocavit  aut  a  nostro  separavisset. 

His  locis  unum  addam  coniectura.  XI,  3  Gellius  de  va- 
riis  significationibus  praepositiouis  „prou  quaerit,  nullo  laudato 
auctore.  Circumspicienti  mihi  grammaticorum  sirailia,  nihil 
fere  occurrebat,  nisi  quod  Priscianus  1.  XIV  5,  45  et  ipse  exem- 
plum  affert  „pro  testimonio."  Sed  insignem  Festi  locum  adscri- 
bam,  p.  246  M.:  „Pro  censu  classis  iuniorum  Ser.  Tullius  cum 
„dixit  in  descriptione  centuriarum,  accipi  debet  in  censu,  ut  ait 
„M.  Varrò  in  1.  VI  rerum  humanarum  sicuti  prò  aede  Castoris, 
„pro  tribunali,  prò  testimonio.'1  Haec  tria  exempla,  quae  Ver- 
rius  a  Varrone  sine  dubio  accepit,  reperiuntur  eadem  apnd  no- 
strum §  2.  Et  quartum  commune  „pro  rostris"  ex  Paulo  Diac. 
p.  228  s.  v.  prò  (cf.  Fest.  p.  229)  erui  potest.  Qua  similitu- 
dine moveor  equidem,  ut  Varronem  hoc  loco  statuam  ante  oculos 
fuisse  Gellio,  praesertim  quum  tertio  ante  capite  XI  1  eosdem 
libros  humanarum  fontem  fuisse  professus  sit.  ') 

Errore  tantum  irrepsit  1.  XIV  rer.  humanarum  in  lemma 
I  18,  quum  in  contextu  divinarum  idem  liber  laudetur,  Quod 
utique  rectius.  Nam  et  quartus  decimus  divinarum  maxime 
familiaris  nostro  fuit,  et  sequens  caput  I  19,  quod  nunc  lon- 
gum  est  exponere,  sed  potest  luculenter  demonstrari,  ex  iisdem 
rerum  divinarum  libris  petitum  est. 

Transeo  ad  antiquitates  rerum  divinarum. 

L.  XIV  citatur,  ut  modo  vidimus,  I  18  §  2  et  4  et  XV 
30,  7,  ubi  ei,  quae  §  6  et  7  leguntur,  tribuenda  sunt. 2)  Eun- 
dem  librum  quartum  decimum  coniectura  facili  assequemur  III 
16,  9.  Nam  supra  §  6,  quae  ad  nostrani  rem  non  pertinet, 
diserte  is  liber  laudatus  est,  cui  bene  conveniunt,  quae  de  Par- 
cis  §  9  et  10  leguntur.  cf.  Merkel  Ov.  Fast.  p.  CLXXXV  sq. 

Restant  duo  loci,  quos  una  commemoro  XVI  16  et  17. 
Priore  Varrò  auctor  proditus  est  sine  libro,  altero  idem  in  li- 
bris divinarum.  Vides  quare  locos  coniunxerim;  eundem  vide- 
licet  utriusque  fontem  demonstraturus,  libros  divinarum.    Quoto 


')  An  vero  Vernimi  Flaccum  in  usum  vocaverit?  Nulla  mehercole 
iusta  causa  esset,  cur  ad  huuc  devcrteremus  ab  eo,  quem  assidua  lectione 
yersabat  Gellius. 

2)  Comparavit  Mercklin  p.  661  locum    Festi  p.  206  s.  v.    Pctoritum, 
sed  Verrio  potius  quani  Varrone  Gellium   usum  esse,    iure  non  &US 
ai'tirmare. 

autem  libro  haec  dieta  fuerint,  quia  Gellius  non  prodidit,  aliena 
indicia  circumspicere  cogiinur.  Quibus  rursus  ad  1.  XIV  dedu- 
cimur.  Vide  enira  sis  apud  Merkelium  1. 1  p.  CLXXXVI  Augustini 
testimonium  et  similia  aliorum.  Certiores  quippe  nos  fecerunt, 
hoc  libro  Varronem  deos  a  conceptione  hominem  usque  ad  raor- 
tem  prosequentes  enumeravisse.  Superiore  autem  capite  de 
Carmentibus  disputat,  quae  hominum  partui  praesint,  altero  de 
Vaticano,  „penes  quem  humanae  vocis  initia."  Hunc  locum 
etiam  Merkel  p.  CLXXXVI  inter  quarti  decimi  libri  fragmenta 
reposuit.  Priorein  qua  causa  ductus  ad  quintum  decimum  re- 
tulerit,  non  prorsus  intelligo.  Equidem  quae  e.  16  habentur 
apud  Gellium  et  quae  sequenti  capite,  eiusdem  libri  fuisse  con- 
tendo, nec  priora  posterioris,  posteriora  prioris. !) 

Haec  si  probabiliter  disputasse  videbor,  rerum  divinarum 
nullum  adhuc  nisi  quarti  decimi  libri  vestigium  deprehendimus» 
In  quo  mihi  videtur  non  substitisse  quidem  prorsus,  sed  maxime 
versata  esse  Gellii  opera. 

De  lingua  latina  ad  Ciceronem  libros  non  tam  acri 
studio  dignatus  est  quam  exspectari  poterat.  Tres  laudantur 
loci  omni  dubitatone  carentes;  de  quarto  suboritur  suspicio. 
Trium  illorum  unum  ad  philosophiam  dimitto  XVI  8,  6;  prae- 
terea  laudatur  L  VI  (§  59)  a  Gellio  X  21,  3  et  1.  Vili  Geli.  II 
25,  5.  Locus  a  Gellio  II,  25  exhibitus  nunc  quidem  in  codi- 
eibus  Varronis  desideratur,  sed  vide  Muelleri  praef.  XLVL  Et 
totum  caput  Gellii  Varronis  habendum  esse  supra  demonstra- 
bam  §  3  a.  Quae  autem  addidit  §  10,  Varronem  in  aliis  libris 
multa  prò  analogia  scripsisse,  spectant  ad  1.  IX  de  ling.  lat. 
Laudatur  denique  M.  Varrò  in  libris  de  lingua  latina  a  Gellio 
VI  11,  8  et  verba  eius  adscripta  sunt,  quae  leguntur  apud 
Varronem  X,  81.  Ubi  et  laudatio  obiter  facta  et  locus  abruptus 
adeo  et  nudus  mihi  scrupulum  quendam  iniecerunt,  ita  ut,  si 
ad  reliquum  caput  anctorem  invenissem,  huic  libenter  etiam 
Varronis  mentionem  cederem. 

Dignum,  de  quo  hic  disputem,  alium  locum  Gellii  II  21 
ad  finem  reservavì.  Quem  haustum  esse  antea  arbitrabar  ex 
ibro  d.  ling.  lat.  VII  §  74.  Quamquam  offendebat  L.  Aelii  men- 


')  Idem  Mercklinus  censuit  p.  670. 

tio  una  cum  Varrone  a  Gellio  laudati  §  8,  quam  apud  Var- 
ronem  frustra  requirebam,  quum  alias  Gellius  non  adeo  levem 
se  praebere  videretur,  ut  auctorum  nomina  prò  arbitrio  adderet. 
Praeter  Varronem  autem  eum  adiisse  Aelium,  nec  consuetudo 
eius  commendabat,  neque  exiguus  L.  Aelii  usus:  dissuadebat  in- 
super continuata  secundum  Varronem  relatio  (§  10).  Augebat 
suspicionem,  quod  de  quinquatro  et  de  opinione  grammaticorum 
(cf.  §  7)  hoc  Varronis  loco  nullam  litteram  invenirem,  quum  ea  per- 
suasum  haberem  ex  eodem,  quo  reliqua,  fonte  fluxisse.  Haec 
mini  perpendenti  occurrit  Festi  locus  p.  339  M.  s.  v.  septen- 
triones,  et  confirmavit  magis  quam  depulit  dubitationem.  Lo- 
cum  loDgiorum  veniam  oro  non  transscribens  :  si  comparaveris, 
apparebit  plus  cum  nostro  quam  cum  Varrone  similitudinis 
habere.  Gellius  et  Festus:  bubus  iunctis,  apud  Varronem  de- 
sideramus;  neuter  idoneam  glebarii  comparationem  a  Varrone 
factam;  Gellius  et  Festus:  ternae  proximae,  Varrò:  ternae. 
Praeterea  unde  Verrius  physicos  istos,  unde  versum  aliter  quam 
Varronis  loco  citatum,  unde  Ennii  hunc  versum  esse,  quum 
Varrò  sileat?  Equidem  Varronem  puto  altero  quodam  loco, 
ut  saepius,  de  eadem  re  similiter  disputasse;  ibidem  Ennii  ver- 
sum sic,  ut  apud  Verrium,  praecisum  citavisse,  secum  L.  Aelium 
consentire,  innuisse.  Quod  postremum  satis  credibile  fit,  col- 
lato loco  Varronis  d.  ling.  lat.  V  20,  ubi  Aelius  terram  a  te- 
rendo  dictam  censet.  Ubi  autem  haec  fuerint  apud  Varronem, 
quod  spondeam  tibi,  non  habeo.  Quandoquidem  non  in  astro- 
logiae  libro  disciplinarum  solum  sed  multis  etiam  aliis  locis 
talia  disputandi  occasio  fuit 

Pergo  ad  libros  de  sermone  latino  ad  Marcellum, 
illis  maxime  affines  et  saepe  confusos.  Cuius  erroris  vel,  si 
placet,  negligentiae  etiam  Gellius  accusandus  est.  Licet  enim 
locum  XVIII  12,  8  laudatum  ab  altero  auctore  accepisse  vide- 
atur,  a  Valerio,  ut  ofnnor,  Probo:  si  is  negligentius  citaverat, 
non  committere  debebat,  ut  in  eodem  vitio  maneret 

Aliis  locis  melius  providit. 

Secundus  librorum  de  sermone  latino  bis  usui  fuit  Gellio. 
XII  6,  ubi  aenigma  illud,  sicut  scirpi  appellatio  (§  1  :  „hoc  ge- 
„nus  quidam  e  nostris  veteribus  scirpos  appellaverunt")  Varro- 
nis  habenda   sint.     XII   10  ubi  difficile  est  diiudicatu,   quae 

Vaironi  debeat,  quae  ipse  adiecerit.  Nihil  iuvat  adire  Nonium 
p.  53  b,  qui  de  verbo  aedituor  quaerit,  nihil  Paul.  Diac.  p.  13 
M.  s.  v.  aedituus  vel  Charisium  p.  58  P.  75,  18  Keil.,  qui  in 
segregandis  vocibus  aedituus  et  aeditimus  concinunt,  nibil  de- 
nique  ipsum  Varronem  d.  ling.  lat.  VII  12  et  Vili  61,  de  re 
rust.  I  2.  Copiosius  enim,  quam  omnes,  Gellius  et  proculdubio 
etiam  Varrò  de  serm.  lat.  Cui  nescio  an  praeter  Ciceronis 
locum  §  7  et  fortasse  Lucretii  §  8  omnia  tribuenda  sint.  Cer- 
tis  finibus  coerceri  queunt,  quae  ex  tertio  d.  serm.  lat.  libro 
Gellius  servavit  XVI  12.  Nam  Cloatii  locum  a  Varrone  repe- 
tere,  si  liceret  maxime  per  temporum  rationem  —  dubitatur 
enim  de  illius  aetate  —  nemo  sanus  audebit.  Sic  Varroni  re- 
linquuntur,  quae  §  7  et  8  exstant. 

Quaeram  oportebit  de  loco  quodam  difficiliore  ;  cur  hoc 
loco  quaeram,  mox  apparebit.  VI  14  Gellius  de  variis  dicendi 
generibus  docte  disserit,  §  6  M.  Varrò  laudatur,  non  is  quidem 
ut  totius  capitis  auctor,  sed  ita,  ut  bene  ei  reliqua  quoque 
conveniant,  et  facile,  quod  Gellius  reticuit,  coniectura  suppleas, 
totum  Gellium  hic  a  Varronis  auctoritate  pendere.  Nec  Ruti- 
lium  aut  Polybium  (§  10)  hoc  uno  loco  et  sine  librorum  titulis 
laudatos  Varroni  reddere  dubito»  Sed  haec  (§  8—10)  ad  histo- 
rròa  reservare  satius  duxi.  De  libro  autem  Varronis,  ad  quem 
omnia  referri  possint,  vehementer  dubitatum  est.  Vd.  Ritsche- 
lium  in  quaest.  Varr.  p.  14  not.  eundemque  in  M.  Rh.  N.  VI 
p.  524.  Priore  loco  ea,  quae  apud  Gellium  §  1  leguntur  „quae 
«Graeci  ^apaxzrjpaq  vocant"  coniunxit  cum  loco  Charisii  p.  170  P. 
189,  25  K.:  „Varro  sic  ait  in  III  rrepì  xapaxrypaw",  et  nisi 
quis  de  satura  tripertita  cogitare  mallet,  coniecit  hunc  fere 
libri  Varroniani  fuisse  titulum:  xepì  ^apaxz^pcuu^  de  proprietate 
scriptorum,  quod  alterum  ex  Nonio  p.  228  b.  accivit.  Sed  aliter 
idem  vir  doctus  iudicavit  posteriore  loco  p.  520.  Iam  enim 
nepì  xapaxrypcDu  titulum  explicandum  esse  ait  loco  Ciceronis 
Top.  22  :  „descriptio,  quam  Graeci  %apaxr9jpa  vocant",  ita  ut 
Varrò  hominum  personas  eo  libro  descripsisse  videretur;  1.  1. 
p.  524  nostrum  locum  ad  librum  de  proprietate  scriptorum  rei- 
cere  maluit  vel  ad  libros  de  sermone  latino,  comparans  rursus 
locum  Charisii  perquam  idoneum  p.  215  P.  241,  27  K.:  „"//% 
„ut  ait  Varrò  de  latino  sermone  libro  V,   nullis  aliis  servare 

„convenit  quam  Titinio,  Terentio,  Attae;  rAb-q  vero  Trabea,  in- 
„quit,  ^tilius,  Caecilius  facile  moverunt."  Has  exhibui  Ritschelii 
his  in  rebus  facile  principis  varias  opiniones.  Iudicium  igitur, 
quum  adeo  fallax  et  incertum  sit,  equidem  èzé/w;  nani  ex  ipso 
Gellio  nihil  elicias.  Siquidem  de  satura  -spi  yapaxiTjpajv  con- 
iectura,  per  sese  ipsa  nrinus  probabilis,  non  magnopere  còin- 
mendatur,  quum  affini  loco  VI  16  saturam  Varronis  -spi  èds- 
ap.dxo)v  invenimus. 

Ventum  est  ad  libros  disciplinarum,  in  quibus  ducem 
egregium  nactus  sum  Fr.  Ritschelium.  Quem  ubi  loco  omisso 
laudavero,  intelligi  volo  quaestioues  Varrouianas,  progr.  Bonn. 
1845.  Disciplinarum  libris  non  raro  usus  noster  modo  aper- 
tius,  modo  occultius  indicavit;  atque  explicatissima  laudatione 
X  1,  6:  „Verba  M.  Varronis  ex  libro  disciplinarum  quinto  haec 
sunt"  e.  q.  s.  Quae  Ritschl  p.  12  ad  librimi  de  arithmetica 
retulit.  Minus  diligenter  libri  disciplinarum  citantur  XVIII 15,  2 
et  excerpta  ex  iis  metrica  quaedam  frustula  exhibentur.  Me- 
tricam  autem  Varroni  geometriae  partem  fuisse,  ipse  Gcllius 
declarat  et  XVI  18,  1  et  4  et  nostro  loco  extr.:  „idque  ipsum 
„ratione  quadam  geometrica  fieri  disseri t.u  Geometriae  vero 
Ritschl  §  13  p.  31  quartum  disciplinarum  librum  vindicavit. 

His  alios  locos  Ritschelius  coniectura  adiecit,  solo  Varro- 
nis nomine  et  disputationis  argumento  ductus.  I  20  (cf.  Ritschl 
§  17  p.  38),  ubi  §  4  et  §  8  Varrò  laudatur,  ita  ut  cum  verbis 
eius  laudatis  reliqua  arctissime  cohaereant.  Euclidis  definitio- 
nem  §  9  (cf.  p.  8)  a  Varrone  transvectam  esse  Ritschl  iudi- 
cavit  §  17,  de  Pythagorae  mentione  idem  statuere  licebit.  Noli 
enim  contrariam  Varronis  sententiam  ab  ipso  Gellio  servatala 
obicere  III  10,  6:  „Praeterea  scribit  (Varrò),  lunae  curriculum 

«confici  integris  quater  septenis  diebus , auctoremque   opi- 

„nionis  huius  Aristidem  esse  Samium."  Id  Varrò  numero 
septenario  dedit,  cuius  quam  plurimas  potestates  demonstrabat: 
probavit  certe  etiam  Pythagorae  sententiam,  quod  claro  testi- 
monio constat  Favonii  Eulogii,  Comm.  in  Sonni.  Scip.  \\  407 
Orell. :  „ad  hunc  numerum  cubicum,  ut  Vaironi  placet,  lunaria 
«cursus  congruit  revolutio,  quae  iu  XXVII  diebus  omne  tauti 
„sideris  lumen   exhaurit."     Ita  siue  crimine  levitatis  totuni  ca- 


• 

put  Varroni  reddimus;  pertinere  autem  ad  librum  quartum  de 
geometria,  et  ipsa  res  et  „geometraea  §  \  indicio  sunt.  Ex 
eodem  libro  de  geometria  sumptum  esse  videtur  1.  XVI  e.  18, 
cf.  Bitschl  p.  30  et  p.  37  sq.  Varronis  verba  apposuit  Gellius 
§  6,  quae  rursus  ab  iis,  quae  sine  auctore  praecedunt,  dirimi 
nequeunt.  „Sed  haec,  inquit  Varrò"  e.  q.  s.  Libri  autem 
quinti  de  arithmetica  vestigia  idem  p.  13  apud  nostrum  III  14 
indagavit.  Ubi  quamquam  de  dimidio  et  dimidiato  disputatio 
tota  grammatica,  arithmeticae  minus  contigua  est,  tamen  non 
dubito,  quin  verum  viderit  ilìe,  commotus  maxime  alterius  illius 
loci  similitudine,  quem  ex  eodem  libro  Gellius  diserte  petivit 
X  1,  6.  Nam  ne  hic  quidem  numerorum  magis  quam  emendati 
sermonis  ratio  habetur,  nec  nostro  loco  Ennii  versus  a  Varrone 
laudatus  offendere  debet,  quippe  quem  alterius  tneatur  consor- 
tium.  Si  autem  ab  exemplis  scriptorum  exhibendis  ne  his  qui- 
dem in  libris  abhorruit,  quae  Gellius  inde  a  §  10  congessit 
Varronis  praeceptum  confirmantia ,  fortasse  ab  eodem  omnia 
profecta  sunt.1) 

Denique  in  censum  hic  venit  1.  XVIII  14.  Licet  enim 
ne  nomen  quidem  Varronis  noster  prodiderit,  tamen  totus  as- 
sentir Ritschelio  p.  30,  haec  ad  Varronem  et  libros  disciplina- 
rum  referenti.  Nam  et  sequens  caput  ex  iisdem  petitum  est 
et  favent  huic  coniecturae  Gellii  verba  §  2  „qui  de  numeris 
^Latine  scripserunt.u  Locum  explicandis  hemiolio  et  epitrito 
fuisse  in  libro  quinto  de  arithmetica  idem  statuit  1.  1.  Ali- 
quanto  tamen  post  quum  collato  Hieronymi  catalogo  haec  re- 
tractaret,  aliter  iudicari  posse  confessus  est  M.  Rh.  VI  p.  504. 
Nam  qui  per  illum  demum  nobis  innotuerunt  Varronis  libri  de 
principiis  numerorum,  ab  his  neque  ea,  quae  ap.  Geli.  I  20  et  XVI 
18  exposita  essent,  nec  ipsum  nostrum  locum  alienum  esse 
animadvertit.  Kevocavisset  etiam  ad  illos  omnia,  nisi  eos  num- 
quam,   disciplinarum  libros  saepius  laudavisset  Gellius.    Equi- 


x)    Nota  dignum  videtur,    quod  minus  recte  Ritschl  p.  13   Prisciani 
locum    p.  1356  P.   II  401   Kr.   ad  libros  disciplinarum   retulit.    Priscianus 

haec:    „Duo  asses,   dussis,   dupondius,   tressis centussis,  post  quem 

„numerum  teste  Varrone  non  componuntur  cum  asse  numeri."  Quae  eo 
certius  ad  similem  locum  d.  ling.  lat.  V  169  sq.  spectant,  quia  hunc  librum 
Priscianus  paulo  ante  p.  393  Kr.  laudavit. 

A* 

dem  ob  eandem  causam,  quam  puto  gravissimam,    in  prioribus 
illius  viri  coniecturis  acquiesco. 

Pergo  ad  libros  Varronis  de  poetis.  Quorum  primuS 
laudatur  I  24,  3.  Trium  poetarum  epigrammata  a  Gellio  exhi- 
jaita  sunt  Naevii,  Plauti,  Pacuvii,  ad  Plauti  soluin  Varroneni 
testem  excitavit  bis  verbis  ^Epigramma  Plauti,  quod  dubitasse- 
Mmus,  au  Plauti  foret,  nisi  a  M.  Varroue  positum  esset  iu  libro 
„de  poetis  primo."  Haec  laudatio  tantum  abest,  solum  ut 
Plauti  epigramma  a  Varroue  profectum  esse  ostendat,  ut  nescio 
quomodo  etiam  reliqua  ex  eodem  fonte  fluxisse  innuat,  neque 
dubito  equidem,  quin  qui  Plautinum  posuit  de  poetis  Romano- 
rum  disputans1)}  idem  etiam  Naevii  et  Pacuvii  ratio nem  ha- 
buerit.  Libri  primi  de  poetis  studium  apparet  praeterea  XVII 
21,  ubi  §  43  ex  libro  primo  de  Ennio,  §  45  ex  libris  de  poetis 
(si  quid  video,  ex  eodem  libro  primo)  de  Naevio  Varronis  verba 
laudat.  Quae  quamquam  in  disputationem  nunc  non  admittam, 
commemorare  placuit,  ut  viam  pararem  coniecturae.  XII  4 
transscripsit  Gellius  Ennii  locum  ut  gravem  praeter  ceteros  et 
venustum,  §  5  addidit:  „L.  Aelium  Stilonem  dicere  solitum  fe- 
„runt,  Q.  Ennium  de  semet  ipso  haec  scripsisse"  e.  q.  s. 
L.  Aelii  magistri  testimonio  saepe  usum  esse  Varronem  constat  ; 
de  hoc  igitur  ultro  cogitamus.  Dictum  vero  illius  per  sermo- 
nem  acceptum  dubito  hercle,  an  a  quoquam  alio  quam  a  Var- 
rone  repetere  consentaneum  sit.  Apparet  autem,  quam  bene 
haec  disputatio  illis  superioribus,  quas  ex  libro  primo  de  poetis 
attulimus,  conveniat.  Quippe  quibus  omnibus  id  egisse  videatur, 
ut  poetarum  vitas  moresque  ex  ipsorum  scriptis  illustraret. 
Quod  et  testantur  epigrammata,  vel  unum  saltem  Plauti,  et  re- 
liqui  loco  XVII  21,  43:  „eumque  (Ennium  scripsit  Varrò)  cum 
„septimum  et  sexagesimum  annum  haberet,  duodecimum  auna- 
„lem  scripsisse,  idque  ipsum  Ennium  in  eodem  libro  di  cere" 
§  45:  „quem  (Naevium)  M.  Varrò  iu  libris  de  poetis  primo 
„stipendia  fecisse  ait  bello  Poenico  primo,  idque  ipsum  Nae- 
„vium  di  e  ere,  in  eo  Carmine,  quod  de  eodem  bello  scripsit" 
Quibus  adducor  facile,   ut  si  non  totum  Ennii  locum  —  quam- 


')   Ad   hos   solos   pcrtinuissc    libros    de    poetis,    autumat  Ritschl  M. 
Mi.  VI  515. 

quam  ne  id  quidem  incredibile  —  at  certe  iudicium  de  eo  et 
Aelii  memoriam  Varroni  tribuam,  libro  videlicet  de  poetis  primo. 

Quaestionura  Varronis  epistulicarum  mentio  accu- 
ratissima facta  est  loco,  qui  ad  antiquitates  pertinet  XIV  7,  3 
„  Varrò  ait  in  litteris,  quas  ad  Oppianum  dedit,  quae  sunt  in 
«libro  epistulicarum  quaestionum  quarto."  Idem  liber  quartus 
occurrit  XIV  8,  2  loco  non  minus  a  nobis  alieno.  De  utroque 
interim  conferas  Merckl.  p.  651.  Ad  grammaticen  referenda 
sunt,  quae  VI  10  et  II  10  leguatur.  Priore  loco  nedigentia 
aut  Gellii  aut  librarii  alicuius  quum  Catonis  laudentur  epistu- 
licae  quaestiones,  eum  quamobrem  errorem  habeam  et  optime 
a  Lipsio  correctum  Var.  lect.  Ili  21 ,  de  Catone  disputans  ex- 
plicui.  Recte  igitur  si  Lipsius  haec  Varroni  restituit,  Gellius 
etiam  primo  libro  epistulicarum  quaestionum  usus  est.  Ad 
eosdem  libros  —  ad  unum  enim  certum  non  licebit  —  re- 
ferre  possumus  II  10.  Varrò  in  epistula  ad  Servium  Sulpi- 
cium  laudatur,  in  qua  quaerit,  quid  sit  favisae  Capitolinae. 
Ubi  licet  inscriptio  illa  «quaestiones  epistulicae"  addita  non 
sit,  invitamur  ipso  argumento  epistulae,  ut  ad  illas  eam  refe- 
ramus.  De  quo  si  quid  tamen  dubitaveram,  hanc  dubitationem 
mihi  solvit  Ritschelii  assensus  M.  Eh.  VI  p.  538. 0 

Rarior  etiam  usus  fuit  librorum  de  imaginibus  vel 
hebdomadum.  Primus  enim  solus  liber  bis  occurrit  III  10 
et  11.  Posteri orem  locum  non  attìngam,  de  priore  autem  res 
tribus  verbis  absolvi  potest.  Ex  libro  enim  primo  noster  to- 
tum  fere  caput  hausit  III  10.  Quod  indicat  aut  ipsa  verba 
laudans  §  2,  6,  7,  aut  referens  certe  sententiam  Varronis. 
De  suo  fortasse  adiecit  Herodoti  et  Homeri  opiniones  §  11,  cf. 
Merckl.  p.  644. 

De  corno  ed  iis  Plautinis  liber  primus  citatur  III  3,  9. 
Quem  ne  confunderes  cum  quaestionibus  Plautinis,  supra  monui 
§  6  a.  De  toto  autem  loco  III  3  docta  Ritschelii  dissertalo 
conferenda  est  Parerg.  I  p.  73  sqq.,  qui  suo  jure,  quamvis  ad 
singula  tantum  Varrò  auctor  laudatus  sit,  summam  totius 
capitis  ex  libro  de  comoediis  Plautinis  sumptam  esse  contendit. 


1)   Mercklinus  cogitari  posse  censet  de  coniectaneis  Atei  Capitonis 
tanquam  huius  epistulae  fonte  p.  662. 

Nec  me  iudice  auctorum  §  \  laudatorum  quemquam  alie- 
nae  originis  iudicare  debebat,  ne  Servium  quidem  Claudium 
(cf.  L  1.  p.  92  not.). 

Librorum  de  re  rustica  studiura  ostendunt.  qui  tertii 
libri  loci  laudantur  apud  Gellium  II  20  §  1,7,  9.  Magis  ta- 
men  ad  appellationes  rusticas  cognoscendas,  quam  ipsam  disci- 
plinam  percipiendam  adhibuisse  videtur. 

Denique  quia  Ritschelii  quibusdam  coniectuiis  loco  inter- 
dicere  nolui,  addo  etiam  libros  : 

7T£pì  %apaxTr)pù)v, 
de  proprietate  scriptorum, 
de  quibus  velim  memineris,  quae  disputavi  p.  49.  —  Reliqui  duo 
loci  sunt,  quos  certo  libro  assignare  non  potui.  IX  9,  10  „au- 
„ctore  enim  Varrone  is  demuni  latine  caper  dicitur,  qui  ex- 
„castratus  est."  Locum  aliquatenus  sùnilem  servavit  Charisius 
p.  80  P.  103,  26  K.  „ Varrò  de  sermone  latino:  iterum,  ait, 
„ex  gallo  gallinaceo  castrato  fit  capus."  De  quo  coniecturam 
facere  ad  nostrum,  quum  in  alio  auctore  periculosum  esset,  in 
Varrone  nemo  audebit.  XVIII  9,  4  itera  Varronis  sententia 
affertur  sine  libro,  quem  tamen  an  Gellius  ipse  in  manibus  ha- 
buerit,  summo  opere  dubito.  Nolo  eo  abuti  argumento,  non 
ipsum  Gellium  haec  dicere,  sed  quem  is  dicentem  fecerit,  do- 
ctum  quendam  hominem.  Sed  a  Velio  Longo  ibidem  laudato 
Varronis  mentionem  repetò.  Ad  quem,  vel  si  grammaticum 
nexum  respicimus,  ea  referre  possumus,  vel  si  minus  id  placet 
—  potest  enim  de  loco  iudicari  bifariam  —  eum  Varronis  au- 
ctoritate  se  tuitum  esse,  ultro  coniectare. 

Iam  subsistam  in  efficienda  Varronianae  doctrinae  apud 
Gellium  reliquae  imagine;  subsistam  autem.  Don  quo  perfectam 
esse  opiner,  sed  quia  ad  complendam  eam  auxilia  nos  deficiuut. 
Quandoquidem  si  omnes  Varronis  libros  superstites  fortuna  vo- 
luisset,  multo  eam  auctiorem  futuram  fuìsse  existimo. 

15.    P.  Nigidius  Figulus. 
A  Varrone  ad  neminem  facilior  est  transitus  quam  ad  Ni- 
gidiura,  sive  aetatem  spectamus  sive  dignitatem   auctoritat  cin- 
que.   Apud  Gellium  si  supra  primarias  auctoritatis  partes  Var- 

roni  cedebamus,  secundum  locum  sibi  vindicat  Nigidius  Figulus. 
cf.  Geli.  XIX  14;  IV  16;  IV  9. 

Cuius  maxime  familiares  Gellio  fuerunt  commentarii 
grammatici,  quod  magis,  quam  ipsius  testimonium  XII  14,4: 
„cum  eos  non,  opinor,  incuriose  legissemus",  innumeri  loci  ex 
iis  sumpti  testantur.  Eos  iam  cogam,  disputatione  rursus  ab 
apertissimis  deducta  ad  impeditiores. 

Nigidius  in  undecimo  commentariorum  grammaticorum  oc- 
currit  IV  9,  1 .  Eius  verba  trensscripsit  noster  §  2.  Nec  ultra 
nane  Nigidii  auctoritas  pertinere  videtur,  cf.  quae  ad  Nonium 
disputavi  p.  31.  Coniungenda  ceterum  fortasse  cum  hoc  loco 
sunt,  quae  III  12  sine  libri  numero  ex  Nigidio  hansta  sunt; 
utroque  loco  de  adiectivis  in  „osnstt  agitur:  nostro  loco  de 
religiosus  vocabulo,  versu  veteris  poetae  adiecto,  ilio  de  bibo- 
sus,  rursus  cum  versu  Laberii.  Quamquam  Hertzius  locos  con- 
iungere  non  ausus  est  Nig.  Fig.  p.  12.  L.  XXIII  laudatur  XVII 
7,  4,  quod  totum  caput  ei  assignandum  esse  p.  8  censui  Dirk- 
senium  secutus.  Ex  1.  XXIV  Gellius  hausit,  quae  XIII  26 
leguntur  §§1,  3,  4.  Ad  eundem  librum  nescio  an  recte  re- 
vocemus,  quae  ex  P.  Nigidii  commentariis  grammaticis  propo- 
sta sunt  XIII  6,  3  „Rusticus  fìt  sermo,  si  adspires  perperam." 
Adnotavit  enim  Gellius  utroque  loco  XIII  6,  1  et  XIII  26,  3, 
quo  vocabulo  Nigidius  npoacpàiaq  expresserit.  Quo  consensu  id 
certe  cvincitur,  quae  XIII  6  legantur,  solum  Nigidii  studium 
testari.  Liber  denique  undetricesimus  ad  partes  vocatur  XX  5, 
§  1 ,  3,  ex  quo  pronum  est  ccnicere,  triginta  saltem  libros  fuisse 
commentariorum  Nigidii,  cf.  Hertz  1. 1.  p.  10. 

Transeo  ad  locos,  quibus  commentarii  omisso  libri  numero 
laudantur.  X  4  grandis  Nigidii  locus  adscriptus  est.  Ubi  si 
quis  ex  sequenti  capite  librum  undetricesimum  supplere  velit, 
nisi  argumento  aliunde  petito  ducatur,  videat  ne  nubem  prò 
Junone  captet.  XVII  4,  11  ablegatur  lector  ad  commentarios 
Nigidii,  unde  naturam  particulae  „quina  cognoscat.  Qua  di- 
sputatione ut  longiore  supersedit  Gellius,  postquam  varias  il- 
lius  particulae  potestates  exemplis  plerasque  demonstravit.  Me 
occupat  suspicio  omnia  illa  ex  Nigidio  sumta  esse. J)    Exempla 


')  Idem  censuit  Merckl.  p.  653. 


—    56     — 

enim  hunc  quoque  praeceptis  suis  subdidisse ,  si  per  se  proba- 
bile est,  Gellius  insuper  affirmavit  XVIII  4,  11  :  „Quos  (libros 
„Nigidianos)  requisitos  ego  et  repertos  cum  primaruui  signifi- 
„cationum  exemplis*  e.  q.  s.  Postremo  complures  locos  ex  com- 
mentariis  graramaticis  transscripsit  Gellius  XIX  14,  §  6  sqq. 

Tarn  frequenterò  iam  vidimus  commentari orum  graminati- 
corum  usum,  ut  a  fide  non  abhorreat,  eosdem  intelligendos  esse, 
et  ubi  commentarii  Nigidii  et  ubi  libri  Nigidiani  laudentur,  vel 
etiam  solus  Nigidius.  Verum  est,  praeter  hos  aliis  quoque  Ni- 
gidii libris  usum  esse  nostrum,  quos  postea  enumerabo,  qui  non 
minus  commode  commentarii,  eodem  prorsus  iure  libri  Nigidiani 
vel  nomine  P.  Nigidii  laudari  poterant.  Atqui  puta  ceterorum 
cuiusque  mentionem  esse  singularem,  usum  igitur  multo  rario- 
rem.  Ilio  libro  ut  trito  multumque  versato  designando  Gellius 
supersedere  interdum  poterat:  quod  iuste  miraremur,  si  in  his 
commisisset,  quos  primoribus  vix  labris  attigit. 

Commentarium  Nigidianum  citatur  XV  3,  4,  ex  quo  verbi 
„au  turno"  interpretatio  sumta  est.  Haec  et  quae  contra  Nigi- 
dium  Gellius  disputat  §  5 — 8.  quum  redeant  apud  Anonymum 
de  verbo  e.  1  §  22,  sed  aucta  una  affirmaudi  significatione  et 
Terentiano  exemplo,  cogitatio  nos  subit,  Gellium  et  illuni  vel, 
si  mavis,  Macrobium  d.  diff.  verb.  graec.  et  lat.  a  tertio  quo- 
dam  auctore  sua  utrumque  accepisse.  Sed  conicere  facilius 
quam  probare  possis.  L.  VIII  14  in  lemmate  (uotum  enim  est, 
octavi  libri  nil  superesse  nisi  lemmata)  P.  Nigidius  occurrit: 
„atque  ibidem  a  P.  Nigidio  origines  vocabulorum  explicatae." 
Quae  autem  fuerint  ea  vocabula,  prorsus  nesciremus,  nisi  con- 
iectura  se  oiTerret  olim  iam  proposita.  Cf.  I.  F.  Gronov.  et 
Oiselium  ad  Geli.  XVIII  4  noi  15.  Hoc  enim  loco  vocimi  va- 
nus  et  stolidus  origines  a  Nigidio  explicatas  noster  reminiscitur 
se  iam  antea  noctibus  Atticis  intulisse.  In  libro  tamen  nobis 
relieto  nullum  vestigium  couspicuum  est,  nisi  ilio  in  lemmate. 
Quodsi  ad  hunc  locum  Gellius  respexisse  videtur,  ex  eodem  No- 
nius  forsitan  lucri  aliquid  fecerit  p.  282  b.  s.  v.  vanus,  ubi  hu- 
ius  certe  significationis ,  qua  vox  illa  secundnm  Nigidium  ute- 
batur,  multa  exempla  affert.  Cf.  Serv.  ad  Aen.  XI  715;  II  80. 
Verba  ex  Nigidianis  transscripta  sunt  IX  12,  6  de  v.  infestus. 
Gellius  congessit  exempla  vocabulorum,   quae  active  eadem  ac 

passive  usurparentur.  Quorum  utrum  plura  debeat  Nigidio,  an 
ne  hunc  quidem  locum,  diiudicari  non  potest.  Nonium  vidimus 
p.  31  et  reliqua  et  Nigidiana  verba  repetere:  sed  nihil  is  mo- 
menti habet,  qui  sua  ex  nostro  hauserit.  Neque  ansam  con- 
iecturae  praebet  Servius,  quum  auctorem  non  addiderit  ad  Aen. 
IV  72;  X  706,  minus  etiam  Isidorus,  qui  Servium  compilavit 
origg.  X  102,  X  142  Lind.  —  Ad  commentarios  grammaticos 
etiam  Hertzius  retulit  (Nig.  Fig.  p.  46)  quae  Nigidius  apud 
Gellium  X  1 1 ,  2  de  v.  maturus  disputai  Addo  §  3,  rei  tamen 
potìus  probabilitatem,  quam  Servium  secutus,  qui  ad  Georg. 
I  260  haec  tamquam  Nigidii  continuationem  assuit,  vd.  supra  p.  28. 
Restant  duo  loci:  XI  11,  ubi,  quae  Nigidii  sint,  facile  discer- 
nas,  et  XIII  10,  4  »),  ubi  fratris  veriloquium  ex  eo  trans- 
scriptum est.  Haec  sunt  commentariorum  Nigidii  fragmenta 
a  Gellio  diserte  ad  illum  relata.  Quorum  tantae  multitudini  unum 
et  alterum  addi  posse  conseotaneum  est,  ut  omisso  auctoris  no- 
mine a  Gellio  usurpatum.  Qua  in  re  multo  etiam  magis  quam 
in  Varrone  aliorum  scriptorum  auxilio  destituti  sumus*  Quippe 
Varronis  enim  libri,  ut  Gellius  ait  XIX  14,  2  in  propatulo  fre- 
quentique  usu  ferebantur,  Nigidii  autem  non  proinde  in  volgus 
exibant.  Quodsi  magis,  quam  dolemus  factum  esse,  in  Nigidii 
scriptis  grammaticorum  opera  collocata  fuisset,  lux,  credo,  cla- 
rior  multis  Gellii  locis  affulgeret.  Liceret  fortasse  de  loco  me- 
morabili et,  ut  videtur,  aotiquitatis  pieno  II  3  certius  iudicare. 
Ubi  quae  de  aspiratione  occurrit  opinio  singularis,  a  Varrone 
aliena  (cf.  Charisium  p.  56  P.  73,  17  K.),  magis  videtur  con- 
venire Nigidio,  qui  elementorum  vel  maxime  rationem  habebat 
(XIX  14,  6),  voces  <póaei  ortas  statuebat  (X  4,  quem  locum 
adire  operae  pretium  est),  aspirationem  non  neglexit  (XIII  6). 
Fieri  forsitan  posset,  ut  „idoneos  vocum  antiquarum  enarrato- 
res"  XVIII  6,  7  melius  intelligeremus.  Matronam  enim  a  ma- 
tre  et  ornine  confictam  existimare,  nescio  an  eius  sit,  qui  frater 
e  vocibns  fere  et  alter  conglutinaret  et  hanc  derivandi  rationem 
praeter  ceteros  sequeretur.  cf.  Hertz  Nig.  Fig.  p.  20. 

Eximendum  de  numero   locorum   ex   ipso  Nigidio  trans- 


')  Dubito  an  recte  Mercklinus  p.  653  hunc  Nigidii  locum  ex  Labeone 
altero  eius  capitis  auctore  derivarit. 

scriptorum  eum  pato,  qui  legitur  XIV  1,  11  „stellas  istas  quas 
„multi  erraticas,  P.  Nigidius  errones  vocat."  Nihil  enim  vi- 
dctur  nisi  Varroniani  loci  recordatio,  ex  primo  hebdomadum 
Geli.  Ili  10,  2.  Kevocanda  praeterea  in  memoriam  sunt,  quae 
ad  Vulcatium  Sedigitum  disputavi  p.  42.  Et  lectionis  non  adeo 
constantis  assiduaeque  vestigiutn  Hertzius  ostendere  studuit 
1.  1.  p.  20.  Etenim  quum  Gellius  XII  1 4,  3  grammaticum  quen- 
dam  erroris  arguat,  quia  veriloquium  quoddam  perperam  a  Ni- 
gidio  repetere  visus  erat,  aliter  vir  doctissimus  censet  eum  iu- 
dicaturum  fuisse,  si  maiorem  eum  Nigidio  contractam  habuisset 
familiaritatem.  Ille  enim  „saltem"  compositum  dixerat  ex  si  et 
aliter,  qua  ratione  nihil  fiiit  Nigidio  usitatius.  Mercklinus  minus 
recte  totam  rem  a  Gellii  commento  quodam  repetit  p.  689. 

Ad  alios  Nigidii  libros  pergens  primum  offendo  augurii 
privati  1.  I  Geli.  VII  6,  10,  cui  plusae  debeat  quam  ipse  in- 
dicava, rursus  in  incerto  relinquendum.  Nihil  enim  valet  ad 
hanc  quaestionem  Servius  ad  Aen.  Ili  361,  qui  ad  verbum  eum 
nostro  §  8  concinens  Gellium  auctorem  prodit. 

MLiber,  quem  de  extis  composuif,  laudatur  XVI  H,  12. 
Ei  apparet  solam  deiìnitionem  tribuendam  esse  §  12;  „bidcntes 
„appellari  non  oves  solas  sed  omues  bimas  hostias."  Si  vero 
quaeris,  ipsumne  Nigidium  Gellius  adierit,  pendeo  animi,  quid 
dicam.  Mercklinum  p.  659  offendit,  quod  et  augurii  privati  et 
de  extis  liber  eum  Hygino  simul  laudatur;  quamquam  is  Hy- 
gini  quoque  usum  finibus  quam  angustissimis  coercere  studuit 
Atque  auguralia  Nigidii  studia  Hygino  probata  fuisse,  satis  credi 
potest,  nec  intercederem,  si  quis  demonstrare  aìiquo  modo  pos- 
set,  Gellium  Nigidii  sententias  utrobique  ab  Hygino  accepisse. 
Attamen  quum  ex-Gellio  certi  nihil  elicias,  ncque  aliorum  te- 
stimonia velut  Pauli  Diac.  p.  4  s.  v.  ambidens,  p.  33  s.  v.  bi- 
dental,  Servii  ad  Aen.  IV  57  coli.  e.  VI  38,  Nouii  p.  37  b.  s.  v. 
bidentes  (cf.  supra  ad  Nonium  p  33)  controversiam  solvere  pos- 
sint,  in  Nigidii  usu  subsisto. 

Denique  quae  II  19,  26  Nigidii  exstant,  „Caesia  dieta  est, 
„quae  a  Graecis  yXauxcom<:,  ut  Nigidius  ait,  de  colore  cadi 
„quasi  caelia"  ad  libros  de  diis  Hertzius  couiectura  retali! 
1.  1.  p.  36.  Et  satis  apte  ille  quidem:  nisi  forte  obstat,  quod 
eos  libros  Gellius  nusquam  laudavit. 


—  so- 
ie.   M.  Tullius  Cicero. 

„Legìmus",  ut  ait  Gellius  XV  3,  1,  „librum  M.  Ciceronis, 
„qui  inscriptus  est  ora t or."  Ex  eo  grammatica  praecepta  duo 
apud  Ciceronem  prope  continua  hausit  II 17  (cf.  IV  17,  6)  et  locum 
transscripsit,  qui  illic  legitur  e.  48  §  159;  altero  loco  XV  3  ube- 
rius  exposuit,  quam  apud  Ciceronem  invenies  e.  47  §  158.  Qui- 
bus  addi  potest  iudicium  magis  quam  praeceptum  XIII  21,  24, 
apud  illum  e.  50  §  168.  Noli  autem,  quia  haec  adeo  vicina 
apud  Cceronem  exstant,  arbitrari  Gellium  hunc  solum  eius  li- 
bri locum  legisse;  est  enim  singularis  haec  excursio  quaedam 
grammatica:  quae  praecedunt  et  quae  sequuntur,  oratoris  sunt. 

17.    Ser.  Sulpicius  Rufus. 

Affertur  VII  12  ex  libro  secundo  de  sacris  detestan- 
dis  testamenti  veriloquium,  sed  repellitur.  Idem  accidit  in  eo- 
dem  capite  C.  Trebatio,  qui  sacelli  originem  in  libro  de  religio- 
nibus  proposuerat,  eoiem  etymologiae  vitio.  Trebatius  hoc  uno 
loco  est  obvius,  Servius  Sulpicius  etiam  aliis,  sed  nunquam  non 
alicui  obnoxius  suspicioni.  Ita  non  temere  suspicatus  est  Merck- 
linus  p.  648,  Gellium  utriusque  opinionem  per  tertium  quendam 
auctorem  comperisse.  Propter  alterum  quoddam  veriloquium  in 
quaestionem  nunc  venit  1.  IV  e.  3.  Siquidem  pellicis  etymon 
§  3  additum  ab  eodem  auctore  profectum  est,  cui  prior  pars 
capitis  tribuitur,  Ser.  Sulpicio  Rufo  in  libro  de  do  ti  bus.  Quod 
quum  per  se  probabile  sit,  demonstrare  studuit  Festo  comparato 
Mercklinus  p.  666.  Quod  si  tibi  aeque  ut  mibi  probavit,  altera 
quaestio  exoritur.  Quae  IV  3  et  4  apud  Gellium  ex  Sulpicio 
proposita  sunt,  coniungere  debemus.  Addidit  autem  Gellius 
IV  4,  4:  „Haec  eadem  scripsit  Neratius  in  libro,  quem  de  nu- 
„ptiis  composuit."  Dubitaverunt  igitur  Dirksenius  1.  1.  p.  14 
not.  51  et  Mercklinus  p.  648  et  666,  utrum  ex  ipso  Sulpicio,  an 
ex  Neratio  Gellius  sua  sumpserit.  Ac  Neratium  fragmento  eius 
constat  (Dig.  XII  4,  b)  Ser.  Sulpicii  auctoritate  usum  esse.  Ne- 
que  video,  quo  alio  modo  explicari  possit  Sulpicii  et  Neratii 
consensus  a  Gellio  indicatus.  Nam  „haec  eadem"  non  de  ex- 
tremis tantum  intelligenda  esse  patet,  sed  de  ipsis  Sulpicii  ver- 
bis,  quae  antecedant.  Ita  w.  dd.  dubitationem  prorsus  iustam 
habeo  nec  reprehenderem,  si  confìdentius  affìrmavissent. 

Nemo  vero  1.  II  e.  10,  ubi  Gellius  epistulam  Varronis  ad 
Sulpicium  rescriptam  et  quod  antea  Sulpicius  Varronem  inter- 
rogaverat,  enarrat,  hanc  notitiam  ex  Sulpicii  epistula  quam  ex 
Varronis  derivare  malet. 

18.    C.  Julius  Caesar. 

I  10,  4  e  libro  primo  de  analogia  affertur  praeceptum 
illud  sermonis  „ut  tanquam  scopulum,  sic  fugias  inauditum  at- 
„que  insolens  verbum."  Quod  quamvis  Favorinus  inemoriter  ser- 
vatum  alterum  recordari  iubet,  haud  tamen  a  vero  aberrabit, 
qui  Gelili  lectionis  vestigium  babebit,  praesertim  quum  etiam 
libri  numerus  additus  sit.  Eiusdem  libri  primi  de  analogia  usus 
apparet  XIX  8,  3  et  7,  ubi  §  8  locum  quendam  integrum  trans- 
scriptum habes.  Mercklinus  p.  650  coniecit,  exempla  Plauti  et 
Ennii  §  6  a  Caesare  aut  a  Frontone  profecta  esse.  Sed  a  Cae- 
sare  quominus  credam  prohibent  verba  Gellii  §  6,  Caesarem 
inimicitiam  singulariter  a  veteribus  dictam  negavisse.  Equidem, 
si  quae  Caesaris  fuerint,  certis  fìnibus  includi  iubes,  ad  eum 
pertinere  puto  §  3  extr.,  §  4,  §  8,  §  11—13,  quae  extrema 
licet  Fronto  dicat,  tanquam  Caesaris  sententiam  defensurus, 
eius  disputationis  fundamentum  ab  ipso  Caesare  subditum  ex- 
istimo.  Certe  Varrò,  qui  d.  ling.  lai  X  §  66  et  67  alibi  de 
hac  controversia  multus  est  et  exemplo  quoque  quadrigae  uti- 
tur,  auctor  non  fuit,  Charisius  p.  19  P.  31  sqq.  K.  diversum  fon- 
tem  redolet,  Servius  XII  16,  4  Varronem  secutus  esse  videtur. 
Una  tractandi,  ut  opinor,  reliqui  duo  loci  sunt.  Disserit  Gel- 
lius IV  16  de  formis  quartae  declinationis ,  IX  li  de  quinta, 
utrobique  eodem  disputationis  filo.  In  fine  utriusque  capitis 
C.  Caesar  laudatur  IV  16,  9  „Iu  libris  quoque  aualogicis  omnia 
„istiusmodi  sine  i  littera  dicenda  conset"  (antea  ex  ipsius  Cae- 
saris libris  exempla  ponuntur)  IX  14,  25  „Sed  C.  Caesar  in 
„libro  de  analogia  secundo  huius  die  et  huius  specie  dicendum 
„putat.u  Equidem  quum  Caesaris  mentionem  tam  obiter  factam 
et  exempla  Vergilii  et  ipsius  reputo,  quae  ab  eo  proficisci  non 
potueruut,  omnino  Caesarem  arbitror  non  ipsum  a  Gellio  ad 
partes  vocatum  esse.  Nam  omnium  fons  qui  non  esse  possit, 
nec  partis  fuisse  videtur.  Vd.  quae  infra  dicam  de  Caesellio 
Vindice. 

19.  C.  Aelius  Gallus. 

Laudatur  semel  in  libro  de  significatione  verborum, 
quae  ad  ius  civile  pertinent  secundo  XVI  5,  3,  ita  ut 
nec  ipsa  eius  verba  proponantur,  nec  legisse  se  Gellius  testetur. 
Verrius  Flaccus  eundem  librum  saepe  citavit,  secundus  occurrit 
ap.  Fest.  p.  273  s.  v.  Reus.  Mercklinus  p.  678,  quum  totius  capitis 
auctorem  Verrium  putaret,  indidem  suo  iure  Aelium  Gallum  re- 
petiit.  Quorum  hoc  alterum  tantum  mihi  probavit,  Aelium  non 
ipsum  a  Gellio  inspectum  esse  sed  laudatum  ab  aitero,  Verrio 
fortasse  Fiacco.  Miramur  quippe,  quod  is  liber,  qui  magno 
usui  Gellio  futurus  fuisset,  semel  laudatur.  De  inscriptione 
eius  libri  dubitari  possit.  Festus  enim  constanter  ^civile"  omi- 
sit,  neque  „de  significatione"  sed  „significationes"  exhibet;  ne- 
que  tamen  ipse  sibi  satis  constitit,  modo  brevius,  modo  copio- 
sius  librum  laudans,  nec  credo  „civile"  Gellium  arbitrio  suo  ad- 
iecisse.    Quare  hunc  sequi  praestat. 

20.  Sinnius  Capito. 

Eius  duae  epistulae  adhibitae  et,  sicut  accurata  descriptio 
testatur,  ab  ipso  inspectae  V  20,  2  et  V  21,  9.  Altera  V  20, 
ad  Clodium  Tuscum  data,  inscripta  fortasse  fuit:  de  imparilitate. 
Cf.  Hertz  Sinn.  Cap.  p.  16.  Hoc  enim  nomine  Sinnius  dicitur 
soloecismum  appellasse,  ideoque  quae  contra  soloecismi  vocabu- 
lum  Gellius  §  3—7  disputavit,  non,  credo,  a  Sinnio  accepit,  sed 
tajj^mmodo  §  1 — 2.  Maiori  emolumento  altera  fuisse  videtur 
ad  Pacuvium  Labeonem  missa,  cum  titulo:  „pluria,  non 
dici  debere."  Simulacra  enim  Illa  disputantium  menti 
Gellii,  amicus  iste  doctus  alter  Sinnius  est.  Ac  sicut 
1.  1.  p.  12  subscriptores  formae  pluria  §  6  a  Sinnio  re- 
ab  eodem  profectam  esse  disputationis  summam  arbitror. 
ttiam  quod  Gellius  §  14  addidit  Sinnianae  quasi  opinionis 
|ntum,  argumentum  potius  Sinnii  fuisse  iudico,  Verrius 
[ui  Sinnium  saepe  atque  etiam  in  grammaticis  rebus  con- 
cf.  Fest.  p.  138  b.  s.  v.  monstrum,  et  ipse  de  adverbio 
fiens  quaesivit,  Paul.  D.  p.  59  M.  „Compluriens  a  com- 
is  significat  saepe.  Cato  :  Contumelias  mihi  dixisti  corn- 
isi     Quod  non    prò   argumento  venderem,   nisi   non 

„saepiusa,  sed  „saepea  explicasset.  Eodem  enim  modo  Sinnius 
pluria  et  compluria  non  comparativa  esse  sed  simplicia  iu- 
dicaverat. 

Neque  silentio  preraam  similitudinem  quandam,  quae  inter 
Sinnii  disputationem  de  particula  „nequetf  et  Gellii  de  „atquett 
X  29  intercedi!.  Ad  fontem  Gellii  indagandum  grammaticorum 
similia  nihil  valent.  Nam  qui  proxime  accedit  Serv.  ad  Aen. 
IV  424,  cf.  ad  Georg.  I  203,  neque  auctorem  prodidit  et  distat 
tamen  ea  re,  quod  coniunctionem  vocat  disiunctivam ,  Gellius 
adverbium  §  2.  Sinnii  autem  locum  Festus  servavit  p.  162  b. 
quem  comparabo  cum  Gellio: 
Gellius  X  29. 
„Atque"  particula  a  grammaticis 
quidem  coniunctio  esse  dicitur 
conexiva.  Et  plerumque  sane  con- 

iungit  verba sed   interdum 

alias  quasdam  potestates  habet 
non  satis  notas  nisi  in  veterum 
literarum  tractatione  et  cura  exer- 
citis.  Nam  et  prò  adverbio  valet, 
cum  dicimus  :  aliter  ego  feci  atque 
tu  e.  q.  s. 

Sinnius  Plauti  et  Turpilii  et  ex  XII  tabulis  exempla  attu- 
lerat,  Gellius  ex  Ennio.  Virgilii  locum,  quem  scilicet  Sinnius 
laudare  non  poterat,  ipse  indicat,  postea  subiunctum  esse. 
Solebat  enim,  quod  Mercklinus  multa  diligentia  ostendit 
sqq.,  si  quid  postea  addebat,  talibus  uti  formulis,  quali  h< 

§  4    „Et  praeterea quoque.'4     Haec   coniungentem 

quis  levitatis  arguat:    quippe  comparavi,    non  quo  certi 
me  crederem  evicisse,  sed  nihil  neglecturus,  quo  videbatuj 
de  fontibus  quaestio  aliquid  aliquando  iu^ari  posse. 

21.     M.  Tullius  Tiro. 

De   eo    princeps   locus   habetur   XIII   9:    „Tulliu| 
„M.  Ciceronis  alumnus  et  libertus  adiutorque  in  litteris| 
„rum  eius  fuit."     Hoc  loco  ex  libro  graece  inscripto  m 
fragmentum  exstat.    Quod  Lerschium  fugit,    qui   Phil< 
Vett.  Ili  p,  46   hoc   libro   de   adverbiis  actum  fuisse 


Festus  p.  162  b. 
„Nec"  coniunctionem  gram- 
matici fere  dicunt  esse  dis- 
iunctivam,  ut„neclegit''  „nec 
scribit",  cum  si  diligentius 
inspiciatur,  ut  fecit  Sin- 
nius Capito,  intelligi  possit, 
eam  positam  esse  ab  anti- 
quis  prò  non  (sequuntur 
exempla). 

adductus  ille  quidem  loco  Charisii  p.  186  P.  207,  30  K.  Nostro 
loco  adverbiorum  nulla  littera,  atque  etiam  reclamat  multitudi- 
nis  numerus  izavòéxxai,  quoniain  de  adverbiis  singulariter  tantum 
Tiavdixrqs  dicitur,  ad  universum  genus  designandum.1)  Argu- 
mentum  libri  Gellius  luce  clarius  demonstrat  §  3  ^izavòixxac: 
Btanquam  omne  rerum  atque  doctrinarum  genus  continentis." 
Neque  possum  non  Mercklino  obloqui,  qui  p.  636  coli.  e.  p.  673 
censet  izavàixxa^  partem  fuisse  libri  inscripti:  de  variis  atque 
promiscis  quaestionibus,  nec  recte  haec  verba  me  iudice  Hertzi- 
us  distentis  litteris  exhibuit.  Mihi  in  his  omnino  titulus  la- 
tere  non  videtur.  Sed  voluit,  ut  arbitror,  Gellius  sic  argumenta 
complurium  librorum  Tironis  designare,  ex  quibus  laudabat 
solum  Tiavdéxxa^  Iìsdem  forsitan  adnumeremus  epistulas  eius, 
de  quibus  deinceps  dicendum  erit.  Fragmentum  Tironis  de 
suculis  adeo  magnum  et  ipsis  verbis  relatum  §  4  auctorem 
a  Gellio  lectum  esse  facile  persuadet.  Eo  iustius  altero  loco 
pandectarum  vestigium  se  deprehendisse  glorietur  quispiam. 
X  21  Ciceronem  audimus  vocabulis  novissimus  et  novissime  uti 
noluisse.  Quibuscum  si  comparaveris ,  quae  apud  Charisium 
sunt  p.  186  P.  207,  30  K.:  ^Novissime  Tiro  in  Pandecte  non 
„recte  ait  dici  adicitque,  quod  sua  coeperit  aetate  id  adver- 
abiuin",  a  nemine  libentius  quam  a  Tirone  Gellii  notitiam  re- 
petas.  /Àt  res  non  caret  dubitatione,  siquidem,  quae  §  1  et  2 
apud  tìellium  leguntur,  eidem  auctori  recte  tribuimus.  Etenim 
Catoriem  a  vocabulis  illis  non  abborruisse,  is  certe  non  innuit, 
primo  ante  Christum  saeculo  ea  orta  esse  diceret,  eumque 
lavius  Caper  reprehenderet  (cf.  Charis.  1.  1.)  quia  veterum 
exempla  fugissent.  Atque  etiam,  id  quod  Tironem  vix  latebat, 
invenitur  „novissimustt  apud  Ciceronem  pr.  Rose.  com.  11. 

VI  3,  8  Tironis  iudicium  de  oratione  quadam  Catonis  ex  epi- 
stula  eius  ad  Axium  scripta  fuse  enarratur,  sed,  ut  omnia  Ti- 
ronis, redarguito.  Eius  sectentiam  refert  noster  §  12,  34, 35  extr., 
39,  40,  ipsa  verba  laudat  §  13,  16,  27—30,  35  init.,  41—42. 
Praeterea  ille  Catonis  locos  transscripserat  §  14,  16,  26,  et,  ut 
conicio,    etiam  quae  Gellius  §  36—38  posuit.    Altera  epistula 


*)   Cf.   Schoemannum,   virum  doctissimum ,   quem  honoris  causa  no- 
mino, in  indie,  scholl.  Gryphisw.  1860.  p.  12. 

Tironis  occurrit  X  1,  7,  ex  eaque  affertur  locus  permagnus; 
quamquam  parum  ostendit,  utrum  de  discrimine  formarum  ter- 
tium  et  tertio  dixerit  Tiro,  an  historiam  solam  de  Cicerone  ar- 
bitro narraverit.  Utcunque  autem  existimabis,  satis  constat 
altero  fragmento ,  Tironem  in  epistulis  grammaticum  egisse  et 
epistularum  forma  ut  facili  et  commoda  usum  esse  ad  quaestio- 
nes  grammaticas.  Ergo  si  eidem  generi  recte  adnumerantur 
Tironis  epistulae,  cui  Varronis  quaestiones  epistulicae,  de  qui- 
bus  vide  Ritschl  M.  Rh.  VI  537,  vel  Valgii  Rufi  de  rebus  per 
epistulam  quaesitis,  haud  dubito,  quin  eas  quoque  Gellius  XIII 
9,  2  intelligi  voluerit,  Tironis  libros  de  variis  atque  promiscis 
quaestionibus  memorans. 

Restat  locus ,  quem  pandectisne  an  epistulis  assigoem 
dubius  haereo.  Illud  fortasse  praestat,  quia  et  hoc  loco  et  in 
fragmento  pandectarum  quaestio  etymologica  occurrit.  XII  3 
lictoris  etymon  a  Valgio  Rufo  dictum  probatur  a  Gellio,  refu- 
tatur  Tironis  §  3.  Valgius  quamquam  per  aetatis  rationem 
Tironem  laudare  potuit,  tamen  hic  non  videtur  fecisse.  Inter- 
iecit  enim  tanquam  parietem  inter  duas  opiniones  Gellius: 
„Haec  ita  Valgius". 

Curae  denique  Tironis  in  emendandis  libris  Ciceronis  col- 
locatae  mentio  fit  I  7,  1  ;  XIII  21,  16;  cf.  XV  6,  2. 

22.     C.  Trebatius  Testa. 

Hic  est  familiaris  Ciceronis  adolescens  (Cic.  ad  fam.  VII 
5,  3),  iureconsultus  et  Caesari  et  postea  Augusto  probatus. 
Laudatur  VII  12,  5  eius  liber  de  religio nibus,  iu  quo  sa- 
cellum  compositum  vocabulum  perperam  dixerat.  Cuius  usum 
cum  Mercklino  in  dubitationem  vocavi  ad  Ser.  Sulpicium  p.  59. 
Referat  audire  etiam  Pomponium,  Gellii  fere  aequalem,  enchirid. 
§  45  Os.  :  „Trebatii  complures  libri  exstant,  sed  minus  fre- 
quentantur." 

23,     C.  Asinius  Pollio. 

Auctor  is  fuit  Gellio  X  26  in  quadam  epistula,  quam 
ad  Piane  uni  scripsit.  Ubi  quum  de  Sallustio  iudicium  ini- 
quius  faciat,  in  mentem  venit  Suetonii  d.  ili.  gr.  e.  10:  „Asi- 
wnius  Pollio  in  libro,  quo  Sàllustii  scripta  reprehendit."     Satis 

tamen  erit,  hunc  comparavisse  librum:  siquidem  periculosius 
est,  ad  eum  epistulam  nostrani  revocare,  compositum  videlicet 
omnem  ex  epistulis.  Praeiudicium  de  hoc  loco  factum  est  p.  7  ; 
nunc  mihi  video  disputandum  esse  contra  Mercklinum.  Enim- 
vero  quum  Gellius  praeter  Asinium  obscure  etiam  alios  Sallu- 
stii  reprehensores  laudaverit  :  „C.  Asinio  Pollioni ....  et  qui- 
„busdam  aliis  C.  Sailustii  iniquis  dignum  nota  visum  est",  hos 
supra  aut  ubertatis  cuiusdam  gratia  additos  esse  aut  ex  Asinio 
translatos  iudicavi,  Mercklinus  autem  p.  663  sq.  opinatus  est 
praeter  Asinium  auctores  fuisse.  Circumspectis  igitur  aliis  lo- 
cis,  ubi  vituperaretur  Sallustius,  in  Valerium  Probum  I  15,  18 
et  T.  Castricium  II  27,  3  incidit,  eosque  fuisse  Sailustii  iniquos 
illos  sibi  persuasit.  Ad  hos  simul  coniectura  retulit  omnes  lo- 
cos,  ubicunque  aliquam  reprehensionem  ille  apud  Gellium 
subiit,  XX  6,  14;  XIII  30,  2;  de  tertio  enim  loco  IV  15 
statim  dicam.  Hanc  non  probo  coniectandi  licentiam.  Nam 
dubium  maxime  est,  an  „quidam"  isti  vere  plures  fuerint,  ne- 
que,  si  minus  dubium  esset,  similitudo  locorum  tanta  est,  ut 
iure  coniungere  videamur.  Facilius  assentior  Mercklino  ad 
Asinium  revocanti  1  IV  15,  quo  de  loco  ultro  feceram  iudicium 
éimile.  Hunc  enim  si  cum  altero  X  26  contulerimus,  illieo  ap- 
parebit  similitudo  maxima.  Utroque  noster  indignatur  petulan- 
tiam  istorum,  qui  inscite  et  maligne  Sallustium  carpserint, 
eorumque  opiniones  refutare  studet,  utroque  illi  translationibus 
Sailustii  audacioribus  offensi  erant.  Et  ad  Asinium  bene  qua- 
drat  §  1  :  „multique  non  mediocri  ingenio  viri  conati  sunt  re- 
„prehendere."  Ceterum  Mercklinus  rursus  Valerium  suum  et 
Castricium  indicari  putat  his  verbis,  equidem  unum  Asinium 
auctorem  esse  conicio,  qui  videlicet  aliorum  assensum  testa- 
tus  sit. 

24.     P.  Alfenus  Varus. 

Iureconsultus,  Servii  Sulpicii  discipulus,  ut  ait  Gellius 
VII  5.  Hoc  uno  loco  laudatur,  in  libro  digestorum  tricesimo 
et  quarto,  coniectaneorum  autem  secundo;  sequuntur  ipsa 
eius  verba.  Quae  si  illum  semel  scripsisse  consentaneum  est, 
de  libro  uno  eodemque  sed  dupliciter  citato  cogitandum  erit. 
Et  coniectanea  illa  Aufidii  Namusae  fuisse,   quo  libro   quasi 

corpore  ille  ut  aliorum  ICtorum  ita  Alfeni  scripta  complexus 
esset  :  opinatus  est  Bynkershoek  Obs.  Vili  1  :  quod  temere  fe- 
cisse  visus  est  Bachio  hist.  iurispr.  Rom.  II  p.  251  uot.  f.,  non 
sine  probabilitate  Zimmernio,  hist.  iur.  priv.  Rom.  I  p.  296. 
Equidem  coniectanea  partem  quandam  puto  fuisse  digestorum 
Alfeui.  Lectum  eum  a  Gellio  esse,  ipsa  citatio  pienissima 
fidem  facit,  et  locus  longior  exhibitus  §  I. 

25.     Antistius  Labeo. 

Hunc  iureconsultum  celeberrimum  a  grammaticis  et  in 
primis  etymologicis  studiis  non  abhorruisse  Gellius  testatur 
XIII  IO,  1.  Qui  postquam  librorum  illius  posteriorum  no- 
titiam  ostendit,  tunc  quidem  originem  vocis  soror  affert  ex 
libro  ad  edictum  quarto.  Neque  ultra  §  3  hoc  loco  Antistii 
auctoritatem  pertinere  puto,  quamquam  Mercklinus  p,  653  etiam 
Nigidii  sententiam  ex  eo  transvectam  esse  censet.  Si  autem 
licet  coniecturam  sine  testimonio  proferre,  redeo  ad  locum  su- 
pra  iam  consideratum  XVIII  6,  7.  Matronae  enim  etymon  a 
Nigidio  non  abhorrere  videbatur,  melius  etiam  conveniat  La- 
beoni.  Si  enim  in  hunc  bene  cadit  „antiquarum  vocum  enar- 
ratores",  cuius  libri  XXXVIII — XL  posteriorum  pieni  erant  „id 
„genus  rerum  ad  enarraudam  et  illustrandam  linguam  lati- 
taci conducentium"  (Geli.  XIII  IO,  2),  matronae  definitio  ma- 
gis  redolet  iureconsultum  quam  grammaticum,  et,  ut  ovum  ovo, 
similis  est  interpretationi  vocis  vidua,  quam  habemus  ex  poste- 
rioribus  in  dig.  L  16,  242:  „Viduam  non  solum  eam,  quae  ali- 
tando nupta  fuisset  sed  eam  quoque  mulierem,  quae  virum 
„non  habuisset,  appellari  ait  Labeo:  quia  vidua  sic  dieta  est 
„quasi  vecors,  vesanus,  qui  sine  corde  aut  sauitate  esset;  si- 
„militer  viduam  dictam  esse  sine  duitate." 

26.     C.  Ateius  Capito. 

Labeonem  excipiat,  qui  stubat  ex  adversa  parte,  Capito 
Ateius.  Qui  non  minus,  quam  Labeo,  grammaticas  quaestiones 
attrectavit,  eas  certe,  quae  ad  illustrandum  ius  pertinerent. 
Cf.  Fest.  p.  162  s.  v.  Nefrendes,  cuius  vocis  sigmficationem 
ratione  etymologica  enucleavit.  Iam  licebit  grammaticam 
quaestionem  ad  eum  referre.  IV  6  Gell.us  de  terrae  motu,  de 
hastis  Martiis,  de  succidaneis  et  praecidaneis  hostiis  uno  tenore 

exposuit,  nos,  quae  inde  a  §  3  leguntur,  examini  subicimus. 
Primum  erit,  ut  Festum  consulamus;  qui  et  prò  eo  Paulus 
Diac.  non  semel  sed  saepius  in  explicandis  vv.  praecidaneus  et 
succidaneus  versatur.  p.  302  a  cum  supplementis  Muelleri: 
B[Succidanea  hostia]  appèllatur  quae  [secundo  loco  caedi]  tur, 
„quod  quasi  [sub  priore  caedatur:]  quidam  a  sue  [cedendo,  non 
„a  succedendo  dictam  [putant]."  P.  D.  p.'  223  „Praecidanea 
„agna  vocabatur,  quae  ante  alias  caedebatur.  Item  porca  quae 
„Cereri  mactabatur  ab  eo,  qui  mortuo  iusta  non  fecisset,  id 
„est  glebam  non  obiecisset,  quia  mos  erat  id  facere,  priusquam 
«novas  fruges  gustarent."  Cf.  locum  foede  mutilatum  Festi 
p.  218  a  s.  v.  Praecidanea  et  p.  253  s.  v.  Praecidere.  Haec 
profecto,  praecipue  autem,  quae  Paulus  Diac.  servavit,  tam 
prope  ad  nostrum  (§  7  et  8)  accedunt,  ut  aut  Verrium  Gellii 
aut  communem  utriusque  fontem  fuisse  appareat.  Atque  in 
illam  sententiam  abiit  Mercklin  p.  701,  qui  omnino  Verrii  usum 
latissime  patere  in  Gellio  opinatur.  Equidem  videor  mihi  po- 
tius  ad  communem  fontem  deduci,  non  ad  L.  Cincium  Fest. 
p.  218,  qui  a  praecidendis  frugibus  praecidaneum  dktum  pu- 
tavit,  neque  ad  Varronem ,  quum  quae  eius  similia  leguntur 
apud  Nonium  p.  Ili  b.  Gerì.  „  Varrò  d.  vit.  pop.  Rom.  1.  Ili  : 
„quod  humatus  non  sit,  heredi  porca  praecidanea  suscipienda 
«Telluri  et  Cereri;  aliter  familia  pura  non  est",  ea,  inquam, 
consensum  Gellii  et  Pauli  Diac.  non  explicent,  sed  ad  eum, 
quem  in  fine  capiti  nostri  Gellius  laudavit  et  verba  ex  eo  at- 
tulit,  Ateium  ^Capitonem.  A  quo  totum  caput  repeto.  Nam 
primum  senatusconsulti  exemplum  et  omnem  de  terrae  motu 
et  hastis  Martiis  quaestionem  a  ìibris  eius  de  pontificio 
iure  aliena  non  fuisse,  ostendit  Festi  locus  p.  154  b.  „Mun- 
„dus,  ut  ait  Capito  Ateius  in  1.  VII  Pontificali,  ter  in  anno 
^patere  solet."  Ex  iisdem  autem  pontificalibus,  quos  rectius 
noster  citavit,  „de  iure  pontificio",  si  quid  video,  Verrius  sum- 
psit,  quae  ex  Capitone  de  hostiis,  praecipue  de  porcis  attulit. 
p.  238  b.  s.  v.  Porcam,  ubi  ille  de  porca  sacrificio  Cereali  ad- 
hibenda  loquitur  (cf.  Geli.  §  8),  ibid.  s.  v.  Propudi,  ubi  rursus 
Capito  de  porco,  tanquam  omnis  contractae  religionis  piamento, 
cf.  285  a.  s.  v.  Rutilae  canes.  Ita  illi  loci,  quos  persimiles 
Gellio  esse  supra  cognovimus,  quam  bene  in  Capitonem  cadant, 

conspicuum  est.    At  Plauti  versus  §  4  a  Gellio  allatos  ex  Ca- 
pitone transportari  potuisse  negas.    Sane  vero  eos  Gellius  ad- 
dere  de  suo  poterat.    Quamquam  nec  ab  exemplis  afferendis  ab- 
horruit  Capito.    Cf.  Fest.  p.  273  a.  s.  v.   Reus  „.  .  . .  at  Capito 
wActus  ')  in  eadem  opinione  est,  sed  exemplo  adiuvat  interpre- 
«tationem."     Vd.   Macr.    Sat.   I    14,   5    ubi  persuasum  habeo, 
Capitonem  ad  muniendam  anni  originem  ipsum  Catonis  exemplo 
usum  fuisse.    Quo  fit,  ut  quae  ille  tanquam  sua  ultro  flagitare 
videtur,   laudatus  videlicet  a  Gellio  quadamtenus  auctor,   nos 
bona  fide  ei  addicere  possimus.   —    Alterum  fortasse  librorum 
de  iure  pontificio  vestigium   reliquum  est  XVI  6,  13  „id  scri- 
ptum invenimus  in  commentariis  quibusdam  ad  ius  pontificum 
„pertinentibus.a     Quae  ad  Ateium  refero,   quia,   cui  melius  tri- 
buam,  non  habeo.    Occurrit  quidem  bis  apud  Gellium  I  12,  14 
et  X  15  liber  primus  Fabii  Pictoris  sine  titulo  libri,   quem  ex 
Macrob.  Sat.  Ili  2,   11  cf.  §  3  suppleas  „iuris  pontificii."     Sed 
horum  librorum   usus  aut  nullus   erat  Gellio  aut  minus  certe 
frequens,  quam  Capitonis.2)  —  Denique  grammaticae  rei  auctor 
Ateius  exstitit  XX  2,   ubi  Gellio  vocab.  siticines  interpretatus 
est,  in  coni ec tane is.    Cf.  Dirks.  1.  1.  p.  38  not.  29. 

27.     C.  Valgius  Rufus. 

Hic  est  Horatii  familiaris,  cui  Carmen  ille  secundi  libri 
nonum  inscripsit,  grammaticus  idem  ac  poeta,  cos.  suff.  742  a.  u.  e. 

Laudatur  XII  3  in  secundo  librorum  quos  inscripsit  de 
rebus  per  epistulam  quaesitis,  quae  inscriptio  egregie 
confirmatur  duobus  Charisii  locis  p.  84  P.  108,  28  K;  p.  109  P. 
135,  23  K.,  et  libri  naturam  manifesto  declarat  Ei  quae 
tribuenda  sint,  facile  dinoscas,  una  §  1.  De  Tiroais  euim  opi- 
nione subiecta  disputavi  ad  hunc.  Cf.  Unger  de  Valg.  Rufi 
poem.  p.  163  sqq. 

28.     M.  Verrius  Flaccus. 
Quum    Festi    quae   supersunt   et    Pauli   Diaconi    excerpta 
multis   locis   cum  Gellio    concinant   fere  aut  easdem   moveant 


')  Iam  Ursinus  coniecit  Ateius,  cf.  Muellerum  ad  h.  1 

a)  X  15,  ubi  multa  ex  eo  sumpsisse  videtur  et  testatur  §  1  lectionem, 

sequitur  Masurii  sententia  §  18,    quem  JCtum   plurimum  tractavit.    Dirks. 

1  1.  i*.  39  aqq. 

quaestiones,  Mercklinus  p.  701  (cf.  p.  660)  Gellium  ex  Verri o 
permulta  sumpsisse  statuit,  et  tabulam  proposuit  locorum  simi- 
lium,  quae  primo  obtutu  praeclare  videtur  eius  opinionem  pro- 
bare. At  tamen  ego  iactatis  multum  et  comparati s  reliquiis 
Verrii  non  possum  non  dissentire.  Ac  primum  ne  te  decipi 
patiaris  locorum  similium  multitudine.  Quippe  quos  non  eo 
Consilio  vir  doctus  congessisse  videatur,  ubique  ut  Verrii  usum 
demonstraret:  sed  voluit,  quod  ipse  innuit,  componere  Gellii  et 
illorum  omnino  similia.  Subtractis  vero  locis,  ubi  Gellius  ipse 
alium  auctorem  prodidit,  si  tamen  restare  numerus  sat  magnus 
et  speciosus  videtur:  saepenumero  hercle  Verrius  et  Gellius 
tacite  eodem  auctore  usi  sunt,  veluti  Varrone,  quod  supra  mihi 
visum  est  in  Capitone  quoque  accidisse.  Neque  supersedit 
Mercklinus  comparandis  iis  locis1,  inter  quos  externa  tantum 
similitudo  intercedit,  ex.  gr.  V  4  Gellius  de  rara  forma  quaerit 
„duo  et  vicesimo",  Paul  Diac.  p.  67  s.  v.  Duodeviginti ,  nane 
solam  e  graeco  sermone  derivat.  Talibus  autem  locis  ut  cir- 
cumspecte  et  considerate  agatur  non  minus  in  Verrio  Fiacco 
opus  erit  quam  in  quovis  alio.  Nam,  ut  paucis  absolvam,  quae 
me  movent,  ut  Verrii  Flacci  usum  haud  ita  frequentem  fuisse 
putem,  haec  sunt:  laudatur  Verrius  Flaccus  omnino  sexies, 
quum  quidem  a  Gellio  tam  saepe  auctores  laudentur,  ut  loci, 
ubi  tacite  adhibiti  sunt,  non  fere  excedere  debeant  eorum  nu- 
merum  (videlicet  non  certum  dico  numerum,  sed  aequalem 
quandam  mensuram),  ubi  additum  nomen  est.  Ubi  vero  citatur 
Verrius,  laudum,  quibus  alios  extulit  Gellius,  nulla  exstat  Mttera; 
immo  eum  ita  compellavit  quodam  loco,  ut,  licet  aliquantum 
dederit  suae  sententiae  illi  opponendae,  non  ita  magno  in  ho- 
nore  eum  habuisse  videatur,  XVII  6,  4  „Cum  pace",  inquit, 
„cumque  venia  istorum,  si  qui  sunt,  qui  Verrii  Flacci  auctoritate 
„capiuntur,  dictum  hoc  sit."  Ita  nisi  in  oculos  cadat  Gellii  et 
Verrii  similitudo,  non  ad  eum  confugiam,  nec  praetermisi,  quin, 
quae  ille  protulit  eum  nostro  communia,  si  accepit  ab  aliquo, 
qui  idem  apud  Gellium  auctor  occurrit,  huic  potius  quam  Ver- 
rio vindicarem.  *) 

Ac  diserte  quidem  Gellius  libros  de  signi  fi  catu  verbo- 


')  Paulo  alia  ratio  est  librorum  de  obscuris  Catonis,  de  quibus  infra. 

rum  in  partes  vocavit  V  17  et  V  18,  utrobique  quartum  librum. 
Quorum  posterior  tantum  ad  uos,  agit  enim  de  discrimine  hi- 
storiae  et  annalium.  Verrio  assignavit  ipse  Gellius  §  1  et  2, 
nos  addimus  coniectura  §  6  et  7  et  fortasse  etiam  locos  Sem- 
pronii  §  8  et  9.  Conferendus  erit,  quia  Festus  et  Paul.  Diac.  nos 
deficiuut,  inprimis  Isidorus.  Qui  in  Origg.  I  e.  40  §  1  Lind.- 
Otto  haec:  „Historia  est  narratio  rei  gestae,  per  quam  ea, 
Bquae  in  praeterito  facta  sunt,  dinoscuntur.  Dieta  autem 
„Graece  historia  ano  zoo  ìozopéiv .  id  est  a  videre  vel  cogno- 
„scere.  Apud  veteres  enim  nemo  historiam  conscribebat,  nisi 
„is,  qui  interfuisset  et  ea,  quae  scribenda  essent,  vidisset." 
En  habes  ea  fere,  quae  Gellius  §  1  et  2  ex  Verrio  affert. 
Isidorus  autem  Verrium  Flaccum  laudat  XIV  8,  33  et  in  raa- 
nibus  eum  aut  Festum  habuisse  iudicatur  a  Muellero  praef.  ad 
Fest.  p.  XV;  cum  levitate  autem  eum  in  excerpendis  auctoribus 
versatum  esse  monuit  Dirksen  Verrii  Flacci  et  Fest.  Pomp.  fon- 
tes  iur.  Rom.  p.  lt  not.  33.  Quo  tìt,  ut  dubitari  vix  queat, 
quin  hoc  loco  Isidorus  Verrium  compilarit.  Nunc  vero  apud 
eundem  Isidorum  etiam  ea  redeunt,  quae  apud  Gellium  sunt 
§  6  et  7.  Isid.  I  e.  43,  §  1  :  „Genus  historiae  triplex  est  Ephe- 
„meris  namque  appèllatur  unius  diei  gestio.  Hoc  apud  nos 
„diarium  vocatur."  Audi  eundem  §  4:  ,,Historia  autem  mul- 
„torum  annorum  vel  temporum  est,  cuius  diligentia  annui  com- 
mentarli in  libris  delati  sunt.  Inter  historiam  autem  et  an- 
,,nales  hoc  interest,  quod  historia  est  eorum  temporum,  quae 
„vidimus,  annales  vero  sunt  eorum  annorum,  quos  aetas  nostra 
„non  novit.  Unde  Sallustius  ex  historialibus,  Eusebius  et  Hie- 
„ronymus  ex  annalibus  et  historia  Constant."  Haec  nisi  forte 
ex  ipso  Gellio  sumpta  sint,  a  nullo  alio  quam  a  Verrio  pro- 
fecta  esse  videantur.  Aocedit  vero  tertius  testis,  molestus  ille 
quidem  primo  conspectu,  unice  tamen  ad  quaestionem  dirimen- 
dam  idoneus.  Ap.  Serv.  ad  Àen.  I  373  haec  sunt:  „Historia  est 
„eorum  temporum,  quae  vel  vidimus  vel  videre  potuimus,  dieta 
y,ànò  zoo  ìozopéiv  i.  e.  videre,  annales  autem  sunt  eorum  tem- 
„porum,  quae  aetas  nostra  non  novit.  Unde  Sallustius  ex  hi- 
,, storia,  Livius  ex  historia  et  annalibus  constat."  Et  infra: 
,cuius  diligentiae  annuos  commentarios  in  octoginta  libros  ve- 

„teres  retulerunt."  Isidorum  constat  multa  a  Servio  accepisse; 
haec  igitur,  quum  ad  verbum  concinant  ex  nullo  alio  fonte  de- 
rivari  iure  videntur.  Nihilo  autem  secius  aliter  sentio.  Ser- 
vius  primum  ita  disserit,  ut  auctoris  sui  ipsa  verba  ponat 
(„hoc  interest:  Historia  est"  et  infra:  „ita  autem  annales 
„conficiebantur  :  tabulam  .  .  .  .  Pont.  Max.  habuit)."  Unde 
concentus  Isidori  et  Servii  non  iam  offendit.  Ex  Servio 
autem  non  explieatur  Isidori  èyyjueptc:,  et  quod  additi  „hoc 
„apud  nos  diarium  vocatur."  Ex  Gellio  rursus  non  habet 
illa,  quae  eadem  Servius.  Conglutinatos  autem  esse  ab  eo 
Gellium  et  Servium,  lougissimc  abest  a  fide.  Sic  redeo  ad 
coniecturam  supra  prolatam,  et  sicut  Gellium  ita  et  Isidorum 
et  Servium  arbitror  ex  Verrio  hausisse.  De  locis  autem  Sem- 
pronii  (Geli.  §  8  et  9)  coniectura  eodem  Isidori  loco  nititur. 
De  diario  enim  et  ephemeride  si  Verriana  habenda  sunt,  non 
credo  ea  Verrium  protulisse  sine  loco  Asellionis,  qui  immo  toti 
quaestioni  ansam  dare  potuerat:  „ Annales  tantummodo,  quod 
„factum  quoque  anno  gestum  sit,  ea  demoastrabant,  id  est 
„quasi  qui  diarium  scribunt,  quam  Graeci  èfrjpspida  vocant.'1 
Verum  est,  in  iis  quae  hodieque  exstant  Verrii  Flacci  reliquiis, 
Sempionii  mentionem  non  fieri.  Quod  nescio  an  potius  misero 
ilio  fato,  quo  maxima  ingentis  operis  pars  periit,  quam  Ver- 
rii culpa  acciderit.  Si  autem  animadvertit  Mercklinus  p.  704 
not.,  Asellionem  apud  Gellium  in  additamentis  tantum  obvium 
esse,  hoc  loco,  quae  ex  eo  sunt,  quamvis  in  fine  collocata  sint, 
cum  praecedentibus  tamen  arctissime  cohaereut,  neque  adnexa 
sunt  addendi  quadam  formula,  quales  collegit  Merckl.  p,  702 
sqq.  —  Ex  quarto  haec  libro  Gel'ius  làudavit.  Quem  Muelle- 
rus  praef.  ad  Fest.  p  XXX  eorum  quartum  fuisse  statuit,  qui 
incepissent  ab  A  littera,  Lachmannus  autem  d.  die  Alliensi  p.  4 
ad  litteram  D  retulit,  cui  nuper  assensus  est  Merckl.  p.  666. 
Hic  quae  disputavit,  mihi  probavit  omnia,  nisi  quod  non  iustam 
movisse  videtur  suspicioncm  de  loco  altero  Sempronii  §  9. 
Quae  mira  est  doctissiini  viri  dubitatio.  Qui  enim  de  diario 
agens  historiae  et  annalium  discrimen  explicare  potuit,  Asellio- 
nis locum  de  annalibus  cur  non  idem  adiecerit? 

Praeterea  Verrius   Fiaccus    solo    nomine   laudatur  XVIII 
7,5,   sed  cum  dubitatione  quadam:    „Mis'fi  autem  pauW  post 

„(Domitius  Insanus)  Favorino  librum,  quem  promiserat,  — 
„  Verrii,  opinor,  Flacci  erat  — "  e.  q.  s.  Ideo  Mueller  ad  Fest. 
p.  XVI,  haec  ad  libros  de  significatu  verb.  quamvis,  solum  si 
argumentum  spectas,  valde  convenientia  referre  non  ausus  est. 
Neque  enim,  ut  ille  vult,  dubitasset  Gellius,  cuiusnam  liber  es- 
set,  si  de  significatu  verborum  fuisset  At  primum  incertum 
est,  an  noster  ipsum  Verrium  hic  in  manibus  habuerit,  quoniam 
non  Favorinus  misit  Gellio,  in  quo  fefellerunt  virum  doctissi- 
mum  oculi,  sed  Domitius  Favorino.  Deinde  haec  verba:  „Yer- 
„rii,  opinor,  Flacci  eratu,  non  ostendunt,  Gellium  de  noti  libri 
auctore  dubitasse  sed  significant  eius  aut  minorem  rei  curam 
aut  labentem  memoriara.  Equidem  hercle  magis  an  Verrii  fue- 
rit  liber,  quam  si  eius  revera  fuit,  quinam  fuerit,  dubito. 
Fragmentum  denique  Verrii  de  vario  usu  v.  contio  intra  §  5 
includitur;  exempla  enim,  ut  Gellius  ait,  io  eo  libro  scripta 
non  erant. 

Sequuntur  loci  coniectura  vindicandi  Verrio,  quibus  addam 
eos,  qui  consentiunt  saltem  cum  Festi  naufragiis.  Festus 
p.  158  a  s.  v.  Mille  urbium,  disputat,  ut  apparet  ex  laceris  re- 
liquiis,  de  mille  singulariter  pronuntiato  ;  nam  contulit  Graecum 
sermonem  %dt-à<;  nókewv.  p.  153  b  s.  v.  Mille,  quaestionem 
iterat,  de  qua  etiam  minus  reliquum  est.  In  his  restituendis 
Festi  editores  iure  ad  Geli.  I  16  respexerunt,  qui  multa  exem- 
pla collegit,  ubi  mi'le  cum  verbo  singulari  coniungeretur,  et  ipse 
comparans  graecum  xdtds.  Quin  etiam  posterior  locus  Festi 
olim  multo  similior  erat  nostro,  ita  ut  ab  Ursino  restitutus 
erat.  Quod  admonere  nos  debet,  magis  cum  vv.  dd.  coniecturis 
quam  Festi  verbis  rem  esse.  Iudicium  certum  in  re  incerta 
nemo  exspectabit.  Item  concinunt  Gellius  II  6,  20  et  Festus 
p.  329  b. 

Gellius.  Festus,  Pauli  ope  restitutus. 

Sq^ialere  enim  di-  [Squalidum  in]  cultum  et  sord[idum, 
ctum  a  squamarum  ait  Verrius  significare,  sic  dicjium,  quod 
crebritateasperitate-  proxime  [ad  similitudinem  squamae  pi]- 
que,  quae  in  serpen-  scium  accedit,  [certe  eorum,  qui  in  prò- 
tium  pisciumve  co-  funditate  abjditi  paludum  squ[alent  ma- 
riis  visuntur.  xime]. 

Haec  sane  similitudo   haud   negligenda  est,   et  Verrium 

auctorem  Gellii  frisse,  prò  certo  affirmarem,  si  quae  eodem 
capite  Vergilii  contra  Cornutum  defendit  noster,  eorum  quoque 
vestigia  in  Verrio  deprehenderem.  Quod  secus  est.  —  Multo  con- 
fidentius  iudicare  licet  de  Geli.  VII  5,  2  sqq.,  cf.  Merck),  p.  661. 
Quàerit  Gellius  de  vv.  putum  et  putare.  Quas  quum  Varrò 
quoque  attigerit,  hic  primus  conferendus  erit,  de  ling.  lat.  VI 
63  M.  Ubi  multa  sane  similia  cum  Gellio,  alia  autera,  quae 
Gellius  non  habet,  exstant,  desiderantur  alia,  quae  sunt  apud 
nostrum.  Ille  arbores  putari  dicit,  noster  arbores  et  vites,  et 
quae  Gellius  de  verbo  putare  (existimandi  significatione)  et  de 
argento  puto,  frustra  apud  Varronem  requires.  Multo  similius 
disseri t  Paul.  Diac.  p.  216  (cf.  p.  108)  „Putus  antiqui  dicebant, 
„pro  puro,  unde  putatae  vites  et  arbores,  quod  decisis  impedi- 
„mentis  remanerent  purae;  aurum  quoque  putatum  dici  solet, 
„id  est  expurgatum  et  ratio  purgata  (putata?),  id  est  pura 
„facta."  Festum  p.  217  b.  mutilum  non  transscribo.  Mueller 
ad  h.  1.  etiam  Nonium  p.  18  s.  v.  putus  citavit,  et  iure,  opinor. 
Nam  quum  exempla  ab  eo  aliata  sint  non  Gelliana,  Gelliana 
(§  10)  neglecta,  et  in  reliquis  similis  magis  quam  propria  Gellii 
imago  reddita,  ex  Verrio  potius  quam  ex  Gellio  hausisse  videri 
debet.  Sed  ut  huic  rei  fidem  deneges,  in  iis  quoque,  quae  re- 
lieta sunt  Pauli  et  Festi,  sat  multa  inveniuntur  cum  nostro  con- 
tigua, maximi  etiam  cum  Merckiino  commuoem  Alexandri  En- 
nianae  mentionem  pendo  (cf.  Fest.  1.  1.  Geli.  §  10). !) 

Gellius  XV  9  frontem  masculine  a  veteribus  dictam  no- 
tavit,  adhibuit  Caecilii  locum  et  §  5  duos  Catonis.  Quorum 
posterior  „recto  fronte41  redit  apud  Fescum  p.  286  b.  ^Recto 
fronte  ceteros  sequi  si  norit,  Cato  in  dissertatone  consulatus  2). 


0  Roeper  Philol.  IX  2,  p.  245  not  17,  sicut  ego  antea  illius  igna- 
rus,  coniungere  voluit  etiam  Prometheum  a  Nono  1.  e.  laudatimi  et  $<7 
naìdec:  oi  yipovxzc:  satiram  Varronis  a  Gellio  §  10  adscriptam  Sed  ob- 
stat  titulorum  ratio  satirarum,  „qua  prior  solet  esse  nomen  aut  proverbium 
vel  graecum  vel  latinum,  alter  omnino  graecus,  qui  praepositione  Tispì 
argumentum  indicat." 

2)  Haec  oratio,  post  reditum  ex  Hispania  habita,  ad  quintum  librum 
originum  pertinet,  Gellius  autem  locum,  secundum  codd.  reg.  et  Voss.  ma  i. 
ex  primo  affert.  Attamen  quintum  librum  codices  deteriores  quidem,  sed 
haud  spernendi  servarunt.  Cf.  Gronov.  ad  h.  1.  et  var.  lect.  a  lordano  1.  1- 
p.  26  allatam. 

„àntiquae  id  consuetudinis  fuit,  ut  cum  ait  Ennius  quoque 
na  stirpe  supremo  et  Ilici  dia  ?iepos  et  lupus  feta  et  nulla 
„metus.  Etiam  in  commentariis  pontificalium  frequenter  est 
Jiic  ovis  et  haec  agnus  ac  t  porcus,  quae  non  ut  vitia,  sed 
wut  antiquam  consuetudinem  testantia  debemus  accipere."  At 
parum  momenti,  inquies,  unum  ex  mplum  commune  habet.  Lacu- 
nam  argumentationis  rursus  explebit  Nonius.  Nam  quas  voces  in 
comparationem  vocavit  Verrius,  eas  praeter  unam  omoes  cum  iisdem 
exemplis  apud  Nonium  quoque  reperies;  p.  145  a.  s.  v.  Metus 
ex  Ennio  affert  „ni  metus  ulla  teuet",  quod  idem  videtur  atque 
Verni  „nulla  metus",  p.  146  a  s.  v.  Nepos  .,Ilia  da  nepos"  ex 
Ennio,  p.  154  a  s.  v.  Stirpem  inter  alia  etiam  Ennianum 
„a  stirpe  supremo."  Nunc  autem  idem  p.  138  b.  s.  v.  Fron- 
tem,  ubi  Gerlach  Gellii  usum  odoratus  est,  affert  ille  quidem 
etiam  locum,  quem  Gellius,  Caecilianum,  sed  medium  inter 
alios.  Catonianos  locos  Gellii  non  habet,  sed  prò  iis  alium  ex 
Catone  d.  re  inilit.,  Ita  Festus,  si  me  audis,  locum  Verrii,  ut 
solebat,  naviter  decurtavit,  et  Ennii  locos,  quos  reliquit,  ex  ma- 
gna exemplorum  multitudine  elegit;  quem  thesaurum  et  Gellius 
compilavisse  et  Nonius  videntùr.  —  Praeterea  Verrii  usum  apud 
Gellium  XVI  5  suspicatus  est  Mercklia  p.  678.  Atque  Aelii 
Galli  locum  §  3,  supra,  quum  de  eo  dicerem,  coniecì  non  ex 
ipso  transscriptum  esse,  sed  acceptum  a  tertio  quodam:  quem 
circumspiciens  ad  Verrium  etiam  atque  etiam  trahebar,  Aelii 
Galli  perquara  studiosum.  Quae  suspicio  mea  nunc  Mercklini 
coniectura  valde  confirmaretur,  nisi  eandem  pridem  obversatam 
animo  iam  abiciendam  esse  vidissem.  De  particula  ve  nostro 
loco  §.5—7  similiter  autem  V  12,  9  et  10  disputat  Gellius, 
quae  coniungenda  sunt.  Verum  est,  easdem  voces,  quae  a  no- 
stro tangantur,  Vediovis,  vescus,  vesanus,  vecors,  vegrandis,  oc- 
currere  etiam  apud  Festum  Paulumve.  Ci'.  Fest.  p.  372  b.  s.  v: 
vegrande  P.  D.  p.  373,  p.  368  s.  v.  vescus,  ubi  etiam  Lucreti1 
locum  a  Gellio  indicatimi  (§  7)  affert.  p.  379  s.  v.  vesculi. 
Haec  omnia  Mercklini  opinionem  iuvant;  si  autem  rem  melius 
consideramus,  Verrius  duas  particulae  signifìcationes  agnovit, 
too  male  et  minuendi  vini.  Fest.  p.  372  b.  „Vegrande  signi- 
„fieare  alii  aiuat  male  grande;  ut  vecors,  vesanus,  mali  cordis 
„maleque  sanus:    alii  parvum  minutum,   ut  quum  dicimus  ve- 

.grande  frumentum"  e.  q.  s.  Contra  Gellius  constanter  utro- 
que  loco  et  augendi  et  minuendi  vini  demonstrat;  sic  Verrius 
Veiovem  putabat  esse  Iovem  parvum,  Gellius  Iovem,  qui  non 
Iupiter  sit  i.  e.  non  adiutor.  Accedit  testiuionium  Gellii  non 
spernendum  XVI  5,  4:  „Sed  quae  s cripta  legi,  ea  ferme 
«omnia  inconcinna  atque  absurda  visa  sunt;  quod  Sulpi- 
„cium  auten  Apollinarem  memini  dicere  . . .  huiuscemodi  est.u 
Neque  ut  exornaret  orationem,  haec"  Apollinari  tribuit,  alio- 
quin  eum  loquentem  ipsum  fecisset.  Id  igitur  quum  reputo  et 
simiìitudinem  illam,  quantacunque  est,  Verrii  et  Gellii,  hoc  li- 
benter  Mercklino  dederim,  nostrum  Verrianae  disputationis  non 
ignarum  fuisse,  ex  qua  fortasse  sumpsit  etiam  Aelii  Galli  sen- 
tentiam;  eius  tamen,  quam  ipse  sequebatur,  opinionis  non  Ver- 
rius auctor  fuit,  sed  Sulpicius  Apolliuaris.  —  Verbo  digna  videtur 
etiam  Merkelii  coniectura,  ad  Ov.  Fast.  p.  LXVI  proposita. 
Censet  enim  Gellium  XIII  6,  20,  innuentem,  ante  Augustum 
nemiaem  dixisse  „barbarismus",  resjicere  ad  Verrium,  qui  id 
dederit  apud  Fest.  p.  153  s.  v.  Metaplasticos.  Quod  nimis  mihi 
confidenter  dictum  videtur.  Neque  enim  fuit  hoc  Verrii  singu- 
lare,  sed  commune  cum  reliquis  aetatis  eius  grammaticis.  Si 
autem  e  multis  eligendus  est  unus,  non  Verrius,  quia  solus  re- 
lictus  nobis  est,  ideo  superare  suffragiis  ceteros  debet. 

Transeo  ad  libros  Verni  de  obscuris  Catonis.  Hi  uno 
tantum  loco  laudantur  sed  ita,  ut  familiares  Gellio  fuisse  appareat. 
XVII  ti,  praemisso  Catonis  loco  §  1 ,  quunrde  recepticio  servo  dubitari 
coeptum  esset,  „libri  statim  quaesiti  allatique  sunt  Verrii  Flacci 
„de  obscuris  Catonis."  Et  exhibetur  ex  libro  secundo  integer 
locus  (§  3).  Adeo  igitur  pronum  nostro  si  erat  illos  libros  ac- 
cire,  saepius  iis  usus  sit.  Ac  duobus  locis  accidit  mihi,  ut 
quas  pridem  adnotatas  haberem  coniecturas,  Mercklinus  p.  660 
praeriperet;  tertium  autem  et  quartum  addidit  idem  vir  doctus, 
quos  absque  ilio  alterum,  quia  me  fugerat,  alterum  ob  dubita- 
tionem  praeteriissem. 

Oraisso  libro  Verrius  citatur  XVI  14,  3.  Exorsus  noster 
a  loco  Catonis,  in  quo,  qua  re  properare  et  festinare  differant, 
quaeritur,  ad  Verrium  Fiaccum  transit,  eiusque  opinioni  spretae 
suam  opponit.  Haec  est  profecto  superioris  loci,  ubi  „de  ob- 
scuris Catonis"  libri  laudantur,   deminuta  quaedam  imago,   et 

unusquisque,  credo,  instituta  comparatione,  hunc  locum  ad  eos- 
dem  libros  referet.  Contra  Muellerum  p.  XV  ad  Fest.  secus 
iudicantem  feliciter  iam  Mercklinus  1. 1.  disputavit.  —  VI  1 3  Gelliu3 
de  classicis  quaerit  in  Catonis  quodam  loco.  Sicut  autem  de 
recepticio  in  eadem  oratione  Catonis  Verrium  consuluit,  ad 
eundem  hic  coniugerit.  Certe  classici  non  minus  quam  rece- 
pticii  vestigia  reliqua  sunt  apud  Paul.  D.  p.  113:  „Infra  clas- 
„sem  significantur,  qui  minore  summa  quam  centum  et  viginti 
„millium  aeris  censi  sunt."  Quod  autem  Gellius  habtt  centum 
et  viginti  quinque,  in  numeris  nulla  codicum  fides  est,  et  Muel- 
ler  ad  Paul.  h.  1.  coniecit  excidisse  „quinque.u  —  Mercklinus  1.  ). 
cum  Gellio  X  3,  18  sq.  comparavit  Pauli  haec  p.  31:  „Brutiani 
„dicebantur,  qui  officia  servilia  magistratibus  praestabant,  eo 
„quod  hi  primum  se  Hannibali  tradiderunt  et  cum  eo  perseve- 
„rarunt  usque  dum  recederet  de  Italia."  Quia  autem  similia 
a  Gellio  per  occasionem  loci  Catoniani  euarrantur,  e  libris  Ver- 
ni de  obscuris  Catonis  derivavit.  Equidem  quum  simillima  pri- 
ora exempla  recordor,  nihil  dubito,  doctissimi  viri  sententiae 
adstipulari.  —  Pendeo  autem  animi,  num  verum  viderit  idem 
XVIII  9,  ubi  Verrii  esse  iudicavit,  quae  usque  ad  §  3  legantur. 
Sane  enim  quaestio  hic  quoque  proficiscìtur  a  loco  quodam  Ca- 
tonis, et  transit  similiter  prorsus:  „Ins;quenda,  quid  esset, 
„quaeri  coeptum."  Atque  etiam  Enniani  versus:  „Inseque, 
„Musa"  rell.  respectum  habuit  Verrius,  quod  ostendit  Paulus 
p.  Ili:  .,Inseque  apud  Ennium  die,  insexit  dixerit."  Verum 
introspicienti  penitus  omnis  haec  similitudo  dilabitur.  Verrius 
inseque  interpretatus  est  die,  grammaticus  autem,  quem  dicen- 
tem  fecit  Gellius,  perge  dicere,  a  verbo  insequi  declinans.  Immo 
contra  illum  qui  disputat,  Velius  Longus,  eam,  in  quam  Ver- 
rius abiit,  sententiam  probare  studet  §  4.  Velium  autem  ad 
partes  a  Gellio  vocatum  esse,  non  negavit  Merklin,  nec  po- 
tuit  a  Verrio  multis  annis  superiore  adhiberi.  Ennii  autem 
versus  non  possumus  tantum,  sed  cogimur  ex  eodem  Velio  Longo 
repetere  his  Gellii  verbis  §  <i  „Velio  Longo,  qui  ...  scripserit, 
„non  inseque  apud  Ennium  legenduin,  sed  insece"  e.  q.  s.  Re- 
linquitur  ergo  unus  Catonis  locus  Verrio,  quo  ut  argumento 
uti  non  possis. 


—    77    — 

29.    C.  Iulius  Hyginus. 

Cf.  Suet.  d.  ili.  gr.  e.  20.  Eius  „commentaria ,  quae  in 
Vergili um  fecit"  laudantur  I  21,  2.  Existimat  de  loco  quo- 
dam  Georgicon  ita,  ut  ex  libro,  qui  erat  ex  domo  Vergilii,  ve- 
ram  lectionem  restituat  Et  virorum  doctorum  consensum  ipse 
Hyginus  testatus  sit  §  3.  —  Hyginus  ,,in  quarto  librorum,  quos 
„de  Vergili o  fecit'*  citatur  XVI  6,  11.  Quos  cum  Graefen- 
hanio  Hist.  phil.  IV  279  et  Mercklino  p.  659  non  diversos  esse 
arbitror  a  commentariis  in  Vergilium.  ')  Verba  Hygini  ipsa 
transscripsit  noster  §  15,  neque  plura  ei  vindicare  audeo.  Ser- 
vii-enim  loco  ad  Aen.  IV  57,  quo  et  Hygini  et  Nigidii  senten- 
tiam  coniunxit  neutro  citato,  abuti  mihi  viderer,  ex  eo  si  ab 
Hygino  laudatum  esse  Nigidium  colligerem.  Quamquam  non 
firmior  est  ratio,  qua  Merckl.  1.  1.,  quia  nostro  loco  et  VII  6 
Nigidius  et  Hyginus  coniuncti  occurrunt,  tertium  quendam  utro- 
que  loco  eundem  auctorem  statuit.  —  Saepius  ,'praeterea  nude 
citatur  Hyginus,  ubi  quum  de  Vergilii  versibus  iudicium  faciat, 
sine  periculo  eadem  commentaria  intelligemus:  V  8  ubi  Vergi- 
lium erróris  arguit,  sed  ipse  a  Gellio  reprehenditur,  VII  6,  ubi 
arcessit  inscitiae  in  usurpando  vocabulo  praepetes.  Quem  lo- 
cum  Hygini  Mercklin,  ut  modo  dictum  est,  non  ex  ipso  sumptum 
esse,  sed  ex  Sulpicio  Apollinari  coniecit.  Denique  reprehendit 
Hyginus  Vergilium  multis  nominibus  X  16,  Gellius  tres  locos 
Hygini  ad  sextum  librum  Aeneidos  pertinentes  congessit  §  1, 
11,  14.  His  addo  ex  schedis  meis  VI  20,  1,  quem  locum,  ad 
quem  aptius  referam,  non  inveoio.  Agitur  enim  de  privato  quo- 
dam  odio  Vergilii  in  Nolanos,  quorum  nomen,  quum  antea  re- 
citatum  et  editum  fuerit  Georg.  II  224,  post  mutatum  esse  ab 
ipso  poeta  ob  denegatum  aliquód  beneficium;  quod  Gellius 
^scriptum4',  inquit,  „in  quodam  commentario  inveni."  Vergi- 
liani  commentarii  auctor  occurrit  apud  Gellium  Cornutus  quo- 
que, sed  uno  tantum  loco.  Ac  vero  haec  notitia  de  secundis 
curis  Vergilii  multo  melius,  quam  in  Cornutum,  cadit  in  eum, 
qui  aequalis  poetae  erat,  et  librum  ex  familia  eius  habebat.    Et 


!)  Immo  genuinum  titulum  babeo:  de  Vergilio,  qui  loco  accuratiore 
occurrit  XVI  6,  cum  numero  libri.    Cf.  quae  ad  Cornutum  dicam. 

Hygino,  licet  polyhistori  magis  quam  criticae  artis  studioso,  ta- 
men  hanc  quoque  in  Vergilio  cordi  fuisse,  ostendit  Gellius 
I  21,  2;  X  16,  1  et  11.  —  Eandem  ob  causam  probo,  quod 
Mercklinus  1. 1.  p.  059  apud  Geli.  XVII  6  Hygini  vestigia  quae- 
dara  relieta  esse  ratus  est.  Loquitur  Favorinus  de  versibus 
Vergilii,  quos  poeta  morte  subita  correptus  pariim  elimatos  re- 
liquerit,  correxisset  autem,  si  diutius  licuisset  vivere.  Sed  con- 
tentus  ero,  si  aliquid  ad  hunc  locum  momenti  habuisse  Hyginum 
probaverim,  singula  ei  assignare  nulla  ratione  licebit.  —  Obiter 
denique  commemorabo  suspicionem  quandam,  quae  tamen  ex- 
terno magis  argumento  quam  ex  re  ipsa  petito  nititur.  Vidi- 
mus  Gellium  I  21  Hygini  iudicium  de  versu  quodam  Georgicon 
afferre:  num  insequenti  capite  §  12  et  13  verbi  superesse  usum 
in  versibus  eiusdem  carminis  singularem  ex  eodem  Hygino  nota- 
verit?  —  Postremo  impugnanda  est  Mercklini  opinio  illi  siroilis, 
qua  Sallustii  obtrectatorum  praeter  Asinium  Pollionem  alios 
quosdam  Gellii  auctores  fuisse  statuebat.  II  6  Gellius  ita  in- 
cipit: „Nonnulli  grammatici  aetatis  superioris,  in  quibus  est 
„Cornutus  Annaeus,  haud  sane  indocti  neque  ignobiles,  qui  com- 
„mentaria  in  Vergilium  composuerunt ,  reprehendunt"  e.  q.  s. 
Sequuntur  autem  tria  verba,  quae  iis  displicuisse  dicuntur  : 
Mercklinus  Gellio  hic  etiam  Hyginum  ante  oculos  fuisse  opinatur. 
Qui  vellem  sententiam  apertius  demonstrasset.  Num  igitur  con- 
sentiebant  Hyginus  et  Cornutus  in  tribus  his  vocibus  sollici- 
tandis  ita,  ut  quae  aetate  superior  castigaverat,  eadem  alter 
vituperaret,  illius  ignarus?  Parum  vero  id  credibile.  An  distri- 
buamus  singula?  Nempe  ubivis  utitur  Gellius  numero  multi- 
tudmis  §  1,  2,  3  wreprehendunt",  „putant"  §  4  „culpaverunt.'' 
Mihi  rursus  noster  aut  pleniore  ore  locutus  esse  aut,  quos  for- 
tasse  Cornutus  laudaverat,  auctores,  eosdem  ipse  innuisse  vi- 
detur.  —  A  temeritate  vero  non  longe  abest,  alio  loco  quod 
Cornutum  et  Hyginum  auctores  subesse  coniecit.  X  29,  4  „quod 
„in  his  Vergilii  versibus  existimatur  obscure  et  insequenter  par 
«ticula  ista  (atque)  posita  esse."  Quum  enim  animadverteret, 
reprehendi  plerumque  Vergilium  ab  Hygino  et  Cornuto,  hoc 
loco,  ut  ad  eos  recurreret,  sola  illa  improbatioue  commotus  est. 
Isto  modo  omnia  ad  fontem  revocari  possunt:  rectene  an  secus 
ipse  viderit. 

30.  C.  Asinins  Gallus. 

Filius  is  est  Asinii  Pollionis  et  studiorum  illns  assecla, 
cos.  746  a.  u.  e.  Semel  laudatur  XVII  1  „ita  nonnulli  ...  ex- 
„stiterunt,  in  quibus  sunt  Gallus  Asinius  et  Largius  Licinus 
„(Licinius  libri),  cuius  liber  etiam  fertur  infando  titillo  Cicero- 
„mastix,  ut  scribere  ausi  sint,  M.  Ciceronem  parum  integre  ... 
„locutum."  Quod  deinde  Ciceroni  obicitur  de  verbo  paenitere, 
duo  coniuncti  loquuntur  §  5  „existimant",  „dicunt"  §  6,  8  „in- 
quiunt."  Quomodo  de  talibus  locis  iudicem,  saepius  dixi.  Quia 
credi  vix  pò  test,  eandem  sententiain  iisdem  argumentis  in  suo 
utrumque  libro  persecutum  esse,  aut  alteruter  alterum  auctorem 
prodidit,  aut  cognovit  Gellius  ex  tertio  quodam  utriusque  sen- 
tentiam.  Quorum  posterius  minus  commendatur  copiosa  rela- 
tione  tantum  non  ipsis  verbis  facta.  Ita  vero  uter  altero  au- 
ctore  usus  sit,  ex  temporum  ordine  colligi  nequit,  quia  de  Lar- 
gii Licini  aetate  parum  compertum  est,  sed  ansano  praebet, 
quod  alterius  tantum  librum  nominavit  Largii  Licini.  Quem 
credo  in  Ciceromastige  innuisse,  secum  consentire  Asinium 
Gallum.  Cui  rei  si  quis  fidem  non  habeat,  Galli  Asinii  libri, 
quibus  patrem  et  Ciceronem  comparabat,  laudantur  a  Plinio  epp. 
VH  4.  cf.  Quint.  Inst.  Or.  XII  1,  22. 

31.  Masurius  Sabinus. 

Iureconsultus  celeberrimus  Tiberii  atque  etiam  Neronis 
aetate  et  segregandus  a  Caelio  Sabino  iuniore.  Eius  locus  mine 
in  censum  venit  IV  9,  8  ex  commentariis  eius,  quos  de  indi- 
genis  composuit,  v.  religiosus  origo  et  interpretatio.  Ac  toti 
quidem  capiti  unum  fontem,  ex  quo  etiam  Masurii  mentionem 
derivarem,  indagare  non  potui,  neque  est  cur  huius  scriptoris 
multum  versati  sententiam  Gellius  non  ab  ipso  acceperit,  prae- 
sertim  quum  paulo  ante  eius  vestigia  conspicua  sint  IV  1  et  2, 
§  13-15.  cf.  Dirks.  p.  17  sqq.  p.  25  sq.  Sed  ab  alia  parte 
haec  an  Masurii  sint,  in  controversia  i,osuit  Macrobius,  qui  ean- 
dem piorsus  interpretationem  ad  Ser.  Sulpicium  retulit  Sat.  Ili 
3,  8.  Quae  ex  Gellio  et  negligenter  quidem  eum  abstulisse, 
parum  probabile  est,  quia  praeter  hanc  religiosi  definitionem 
nihil  habent  contigui,  Macrobius  autem  capita  fere  integra  ex 

nostro  sumere  solet.  Neque  eandem  sententiam  et  Ser.  Sulpi- 
cium  et  postea  illius  nescium  Masuriura  edidisse  dignius  fide 
est.  Ita  auctoritate  hoc  loco  praestare  videtur  Macrobius,  et 
Gellius,  quum  in  Masurio  Sulpicii  interpretationem  cum  maiore 
fortasse  eius  loco  exhibitam  legeret  '),  veri  auctoris  oblitus  so- 
stituisse eum,  ex  cuius  libro  ea  sumebat. 

32.    L.  Annaeus  Seneca. 

Epistulas  morales  Gellius  semel  citavit  XII  2,  tam  quidem 
explicate  tamque  aperte,  ut,  quin  ipse  legerit  Senecam,  dubium 
non  sit.  Nam  et  pienissime  libri  titulum  exhibuit  §  3:  ,.In  li- 
„bro  XXII  epistularum  moralium",  et  maiores  locos  et 
multos  transsumpsit.  Quos  omnes  ex  eadem  epistula  esse,  quum 
nos  in  deperdito  libro  affirmare  non  possimus,  Gellius  satis 
declaravit.  Lepide  autem  illud  dictum  §  13,  cuius  simillima 
apud  Senecam  saepe  occurrunt  vel.  Epp.  mor.  I  2,  6  (Haase), 
per  ora  ferebatur,  ut  Gellius  indicati  „Audias  tamen  comme- 
„morari  ac  referri  pauca  quaedam,  quae  idem  ipse  Seneca  di 
„xerit;"  a  Favorino  Gellium  accepisse  cogitarit  quispiam,  col- 
latis  iis  quae  in  eandem  fere  sententiam  ille  disputat  IX  8,  4, 
affirmari  autem  nequit.  Praeter  hunc  locum  Senecae  neque 
Gellius  meminit,  neque  ego,  quod  ad  grammaticen  pertineat, 
vestigium  deprehendi.  Nec  mirum  id,  quum  ille  deriscrit,  quos 
Gellius  pio  animo  colebat  scriptores,  ut  Enoium  et  Ciceronem. 
Quare  dubito,  num  Gellius  I  10  quae  a  Seneca  sumpsisse  visus 
est  Carrioni  ad  h.  1.,  revera  ei  debeat.  Relegat  nos  ille  ad  Sene- 
cam ep.  114,  13:  „Multi  ex  alieno  saeculo  petunt  verba,  duo- 
„decim  tabulas  loquuntur.  Gracchus  illis  et  Crassus  et  Curio 
,,nimis  culti  et  recentes  sunt,  ad  Appium  usque  et  ad  Corun- 
„canium  redeunt."  Sunt  sane  Seneca  et  Gellius  aliquatenus 
similes,  Coruncanium  communem  habent;  in  aliis  autem  disce- 
dunt  Neque  enim  solum  perstringuntur  ii  apud  Gellium,  qui 
antiquitatis  speciem  sermone  captant,  sed  lepide  etiam  admo- 
nentur,  ut  factis  potius  et  moribus  se  praestent  pristioae  sim- 
plicitatis  amatores.    Ita  si  de  auctore  ageretur  a  Gellio  magis 


!)  Sulpicium  Masurius  laudavisse  videtur  apud  Geli.  IV  1,  20,  quod 
caput  totum  Dirks.  p.  17  sqq.  probabiliter  tribuit  Masurio. 

trito,  obversatum  nostro  eius  locum  fuisse  non  jnfitias  irem; 
in  Seneca  ut  statuam  non  adduci  possum. 

33.  Annaeus  Cornutus. 
Grammaticus  idem  ac  philosophus  Stoicorum  disciplinae 
addictus,  Persii  Flaccijmagister  et  „dulcis  amicus"  (Sat.  V  23). 
Commentaria  in  Vergilium  composuit,  ut  Gellius  testatnr 
II  6,  quorum  Charisius  bis  decimum  laudat  p.  100  P.  125,  26  K. 
„Annaeus  Cornutus  ad  Italicum  de  Vergilio  libro  X";  p.  102  P. 
127,  19  K.  „L.  Annaeus  Cornutus  in  Maronis  commentariis 
Aeneidos  X."  Quibus  ex  locis  si  libri  titulus  constituendus  est, 
apparet  statim  nullam  vim  habere  alterum,  quem  Maronis  no- 
men  negligentiae  cuiusdam  convincit.  Neque  vero  Cornutum  in 
sola  Aeneide  operam  collocasse,  inde  quis  colliget:  Gellius  enim 
laudat  eum  ad  Bucol.  VI  75,  ad  Georg.  Ili  4  (cf.  Serv.  ad 
Georg.  I  277):  neque  de  Aeneide  libros  separatim  editos  fuisse 
ab  his,  qui  ad  Bucolica  et  Georgica  pertinebant.  Multo  plus 
fidei  habere  debemus  alteri  laudationi  „Annaeus  Cornutus  ad 
Jtalicum  de  Vergilio  libro  X"  ')>  et  plus  etiam,  ut  arbitror, 
quam  Gellii  ,, commentariis."  Primum  enim  Gellius  òmnino  ti- 
tulum  libri  non  edidit  Cornuti,  sed  loquitur  summatim  de  iis 
qui  commentaria  in  Vergilium  composuerint.  Quo  quamquam 
ad  Cornutum  potissimum  respicit,  tamen  minorem  tituli  curam 
ostendit.  Contra  Charisio  anxio  plenae  inscriptionis  adeo,  ut 
etiam,  cui  inscriptus  fuerit  liber,  addiderit,  verisimile  est  etiam 
curae  fuisse,  ut  ipsa  verba  exhiberet  Itaque  si  mecum  non 
^commentaria  in  Vergilium"  sed  „de  Vergilio"  libros  inscriptos 
fuisse  statuas,  indidem  apparet  aliquid  momenti  ad  Hyginum 
redundare,  in  quo  similis  controversia  occurrebat.  Equidem  Hy- 
ginum et  eius  fortasse  exemplo  Cornutum  „de  Vergilio"  scri- 
psisse  opinor.  Tres  commemorat  Gellius  reprehensiones  Ver- 
gilii  §  1  et  2,  3,  4,  quas  equidem  omnes  Cornuto  tribuam, 
Mercklin  p.  659  nescio  quo  pacto  dispertiri  vult  inter  Cornutum, 
Hyginum,   alios.    Contra  eum  disputavi  ad  Hyginum;   ibidem 


f)  Ex  Suringario  hist.  crit.  schol.  lat.  II  p.  121  novi,  De  Martinium 
in  libro  de  Cornuto  Ludg.  Bat.  1825  p.  06  intellexisse  haec  de  epistula  ad 
Sii.  Italie,  missa.    At  eam  aliter,  credo,  citavisset  Charisius. 

6 


—    82    — 

de  altero  loco  X  29,  4,  quem  ad  Cornutum  idem  vir  doctus 
referre  conatus  est,  et  de  tertio  VI  20,  qui  non  prorsus  ab  eo 
alienus  videtur,  iudicatum  est.  Reliquus  unus  locus  est,  ubi 
Cornuti  liber  citatur  de  figuris  sententi arum  secundus  IX 
10,  5.  Quod  ex  eo  fragraentum  Gellius  servavit,  male  perpen- 
dit  Graefenhan  1.  1.  IV  p.  197,  inde  scili cet  probaturus,  Cor- 
nutum insolitas  voces  Vergilii  aliorumque  data  opera  impugnasse. 
Non  unam  vocem  reprehendit  Cornutus,  sed  secundum  libri  in- 
scriptionem  figuram  quandam  Vergilii.  Pudicam  enim  illam  de- 
scriptionem,  qua  poeta  Volcani  et  Veneris  complexus  ostendit, 
Cornuto  visa  erat  turbare  membrorum  mentio  (Aen.  Vili 
40,  4).  Quo  fit,  ut  melius  rhetoricae  disciplinae  quam  gram- 
maticae  adscribi  videantur  libri  de  figuris  sententiarum. 

34.    M.  Valerius  Probus. 

De  eo  vide  Suet  d.  ili.  gr.  e.  24.  Res  enim  nobis  est  cum 
uno  ilio  Valerio  Probo  Berytio,  quem  quia  Suetonius  in  fine 
libelli  collocavit,  ipsius  aetati  proximum  fuisse  vitamque  ad  Do- 
mitianum  usque  produxisse  probabile  est.  Cf.  0.  Iahn  Prol.  ad 
Pers.  p.  CXXXVIH,  Bergk  in  act.  diurn.  antiq.  1845  p.  125. 

Apud  Gellium  quae  Probi  sententiae  occurrunt,  partim  ex 
libris  eius  haustae  sunt,  partim  narrantur  a  familiaribus  Probi 
vel  discipulis.  Ac  de  illis  primo  dicendum  erit.  IV  7  Gellius 
postquam  praefatus  est  haec:  „Valerius  Probus  grammaticus 
„inter  suam  aetatem  praestanti  scientia  fuit",  laudat  epistulam 
eius  ad  Marceli um,  ex  eaque  affert  praeceptum  de  pronun- 
tiandis  Punicis  nominibus.  Ennii  quoque  versum,  quem  sub- 
iecit  Gellius,  debere  se  Probo  fatetur  §  4,  quin  etiam  miratur 
solius  Ennii  unum  versum  ab  eo  appositum  esse.  De  epistulis 
Probi  nihil  tradidit  Suetonius  aut  alius  quisquam;  incertum 
enim  est,  an  ille  epistulas  quoque  comprehendere  voluerit  bis  ver- 
bis  1.  1.  „Nimis  pauca  et  exigua  de  quibusdam  minutis  quae- 
„stionibus  edidit."  Quae  licet  nihil  affirment,  vetant  tamen  ne 
multa  eum  epistularum  volumina  confecisse  dicamus.  Siquidem 
ab  his  diversae  sunt  observationes  sermonis  antiqui,  quarum 
non  mediocrem  silvam,  si  eundem  Suetonium  sequimur,  reliquit, 
non  edidit  vivus.  Videtur  autem  soluta  epistolarum  forma  usus 
esse,  sicut  ante  eum  Varrò,  Valgius  Rufus  alii,   ut  variis  quae- 

stiun culis  idoneum  locum  adipisceretur.  Maiore  cum  probabi- 
litate  minutis,  ut  ait  Suetonius,  quaestionibus  licet  adnumerare 
Probi  commentarium  de  occulta  litterarum  significa- 
tione  in  epistularum  C.  Caesaris  scriptura,  a  Gellio 
XVII  9,  5  laudatum.  Qui  quamvis  satis  curiose  factus  dicatur, 
ipso  argumento  infra  angustos  fines  continebatur.  Versabatur 
enim  in  explicanda  clandestina  scriptura  !),  qua  Caesar  in  epi- 
stulis  usus  erat,  ne  quando  infelici  casu  Consilia  sua  in  vulgus 
prodirent.  Gellius  ex  commentario  Probi  notitiam  eorum  hau- 
serit,  quae  §  1—5  narrai  Etenim  quae  de  occulta  scriptura 
aliorum  sequuntur,  sine  testimonio  ad  eum  referre  non  audeo, 
quamquam  bene  ea  tali  quaesti oni  praemitti  potuerunt.  Quae 
enim  Probi  relieta  sunt,  omnia  ostendunt  virum  prae  ceteris 
gravem,  astrictum,  pressum,  a  qualibet  fusa  disputatione  alienum. 
Venio  ad  Valerli  Probi  commentationes  XV  30,  5. 
Quas  omnino  recte  Iahnius  et  sobrio  iudicio  1.  1.  p.  CXXXIX 
cum  Suetonii  verbis  extremis  coniunxit:  „Reliquit  autem  non 
„mediocrem  silvam  observationum  sermonis  antiqui."  Nec  ob- 
stat  Bergkii  sententia  1. 1.  p.  129.  Is  enim  si  suo  iure  admonuit 
nos,  opposita  esse  apud  Suetonium  verba  „edidit"  et  „reliquit", 
„edidit"  de  libris  a  vivo  Probo  editis,  alterum  de  postumis  di- 
ctum  esse,  non  ideo  minus  probabilem  Iahnii  sententiam  iudi- 
care  debuit.  Nam  edita s  esse  post  mortem  auctoris  observa- 
tiones  ne  Bergkius  quidem,  si  recte  eius  mentem  cepi,  negare 
voluit:  titulum  autem  commentationum ,  si  forte  in  inchoato 
opere  mirabatur  vir  doctissimus,  quidui  Gellius  ultro  addiderit? 
Neque  enim  de  inscriptione  librorum  disertum  testimonium  edi- 
dit:  et  quod  iis  imposuit  nomen,  a  tituli  demonstratione  ali- 
enum est.  Cf.  Geli.  XVIII  4,  11  et  quae  de  citandi  ratione 
dixi  p.  17.  Equidem  puto  Valerium  Probum  reliquisse  varias 
de  sermone  antiquo  quaestiones,  easque  mortuo  auctore  una 
editas  Gellium  communi  nomine  commentationum  amplexum 
esse.  Nostro  loco  nullam  ex  iis  attulit  sententiam;  immo  alter 
quam  §  4  excitavit,  petorritum  compositum  esse  ex  rota  et 
néro/iou,   nec  invenisse  se  nec  inveniri  posse  dicit  §  5,  quum 


')  Recte  hunc  libellum  neque  ad  notas  criticorum  neque  ad  Tironia- 
nas  notas,  compendia  scilicet  litterarum,  pertinere  vidit  Bergk  1.1.  p.  113. 

6» 

„multos   admodum    commentationum   libros   acquisierit. l)    Sed 
maiori,  credo,  usui  aliis  locis  fuerunt. 

VI  9  quaerit  Gellius  de  perfectis  cum  reduplicatione,  et 
exemplorum  silva  ex  Ennio,  Plauto,  Atta,  Nigidio,  Laberio  aliis 
congesta  demonstrat,  veteres  non  primam  verbi  vocalem  dupli- 
cem  posuisse,  sed  e  littera  immissa  primam  consonantem,  non 
momordi,  sed  memordi  dixisse.  In  comparationem  vocatur  Grae- 
corum  sermo,  qui  eodem  modo  yéypacpa,  nenoirjxa  extulerint. 
Atque  auctoris  sui  nomen  non  prodidit,  nisi  in  transcursu  §  11 
et  12:  „Aelium  quoque  Tuberonem  libro  ad  Oppium  scripto  oc- 
^cecurrerit  dixisse,  Probus  annotavit  et  haec  eius  verba  po- 
„suit:  Si  generalis  species  occurrerit.  Idem  Probus  Vale- 
„rium  Antiatem  libro  bistoriarum  XXII  spesponderant  scripsisse 
„annotavit  verbaque  eius  haec  posuit"  e.  q.  s.  Similia  alii  quo- 
que grammatici  habent,  velut  Diomedes  360  P.  364  K.;  qui 
Probum  auctorem  laudat  364,  30;  365,  19  K.,  de  quo  vd.  Keil 
in  eleganti  praefatione  p.  LII.  Sed  unum  referat  audire  Prisci- 
anum  in  libro  X.  Ubi  Probus  multis  locis  occurrit,  §§7,  11, 
21,  38,  45,  46,  49,  §  52  autem  in  fine  disputationis  laudatur 
eius  liber  de  dubio  perfecto..  §  21 ,  ubi  cum  vetustioribus  Ca- 
pro, Pollione,  Plinio  coniunctus  exstat,  Osann  in  symbol,  ad 
hist  liti  Graec.  et  Rom.  II  p.  211  intellexit  Berytium;  eundem 
Iahn  Prol.  Pers.  p.  CXXXIX.  not.  §  7,  ubi  eum  comitantur 
Asper,  Charisius,  Diomedes.  De  reliquis  locis  dubitaverunt. 
Equidem  collato  Gellio  nullus  iam  dubito  Hertzium  sequi,  Pri- 
sciani  bene  gnarum,  qui  ad  1.  V  45  p.  171  eundem  Berytium 
omnibus  locis,  et  auctorem  quoque  libri  de  dubio  perfecto  in- 
telligendum  esse  censuit.  Cf.  Graefenh.  1.  1.  IV  p.  171  sq  Si 
quis  vero  obiecerit,  inter  Gellii  locum  et  Prisciani,  quod  ad  te- 
norem  et  filum  disputationis,  exiguam  intercedere  similitudinem  : 
id  quum  concedam,  facile  explicari  video.  Nam  nec  unum  Pro- 
bum ad  partes  vocavit  Priscianus  neque  omnino  adiisse  ipsum 
videtur,  sed  eius  quae  tradidit,  ab  aliis,  Flavio  Capro  maxime, 
accepisse.  Cf.  0.  Iahn  et  inprimis  Hertz  11.  11.  Accedit, 
quod  Gellius  non  minus  quam  Prisciani  auctores  ex  amplis  Probi 


')  Quod  rem,  si  similibus  affinnare  possemus,    in   dubitationem  non 
ad  ducerei. 

thesauris  partem  tantum  delibasse  iudicandi  sunt  Veluti  for- 
mae  memordi  et  compositorum  quum  Priscianus  rationem  nul- 
lam  habeat,  Gellius  septem  exempla  affert  §  2—8,  frequentiorum 
autem  verborum  ut  curro,  posco  siinilium  singula  §  9—12, 
nulla,  credo,  alia  de  causa,  quam  quia  taedium  eum  ceperat  enu- 
merandi.  Intentiore  rursus  animo  §  16  posuit  duo  exempla 
formae  scicidi,  cuius  apud  Priscianum  X  24,  p.  517  Hertz,  quat- 
tuor  transsumpta  invenimus,  eademque  duo,  quae  Gellius  ex 
sotadicis  L.  Accii  et  Melanippa  Ennii.  Quae  Iac.  Gronovio  in 
nota  ad  h.  1.  Priscianus  visus  est  a  Gellio  accepisse,  nos,  quia 
ita  quattuor  exempla  disposita  sunt,  ut  alterum  secundo,  al- 
terum  quarto  loco  inveniatur,  ex  communi  fonte,  Valerio  Probo, 
derivamus.  Quum  autem  haec  testimonio  quodam  Probo  assi- 
gnare  possimus,  aliam  partem  ipse  Gellius  tribuerit,  reliqua 
omnia,  quoniam  ab  his  commode  nequeunt  dirimi,  Valerio  Probo 
merito  reddimus  ');  atque  etiam  ea,  quae  §  13  et  14  de  grae- 
cis  verbis  exstant,  quae  quidem  cum  dubitatone  quadam  iam 
Graefenh.  IV  172  noi  21  Probo  tribuit.  Atque  inprimis  exem- 
pla mirari  non  possumus  quod  multa  Gellius  sine  auctore  trans- 
scripserit:  quippe  quae  potius  diligentia  quam  ingenio  compa- 
rentur  neque  eius,  qui  congessit,  tam  propria  sint  quam  senten- 
tiae  cogitationesque.  In  quis  autem  Probus  laudatur,  animad- 
vertas  eum  et  accurate  librum  cum  ipso  numero  citavisse  et 
sedulo  locum  adscripsisse  iutegrum.  Quum  denique  quae  apud 
Priscianum  sunt  similia,  e  libro  Probi  de  dubio  perfecto  petita 
sint,  ex  eodem  Gellius  hausisse  recte  visus  est  Graefenhanio  IV 
172,  hunc  autem  libellum  partem  frisse  existimo  observationum 
vel  commentationum.  Bene  enim  cadit  in  frustula  haec  disso- 
luta Suetoi  ii  „silva  observationum  sermonis  antiqui",  et  verbum 
„annotavit",  quod  constanter  Probo  tribuit  Gellius  §  11  et  12, 
confirmare  videtur  eam  coniecturam2):  ut  quod  solutiorem  illam 
et  laxiorem  consuetudinem  demonstret  congerentis  materiam, 
non  digerentis. 


J)  Ex.  gr.  alterum  locum  Valerii  Antiatis  Probus  suppeditavit  §  12, 
alterum  §  9  Gellius  sine  auctore  posuit. 

2)  Quod  critici  erat  adnotare  (cf.  Suet.  1.  1.  24)  <rr]fAeioù<T&at,  ab 
hoc  loco  apparet  alienimi  esse. 

Pergo  ad  alterimi  locum  illi,  de  quo  dixi,  ipsa  specie  bì- 
millimum.  Iterimi  auctoris  loco  loquuntur  innumera  exempla, 
omnia  fere  illa  quidem  ex  antiquioribus  ducta;  quaerit  autem 
Gellius  de  verbis  communibus  XV  13.  Nec  dissimilis  rursus 
haec  quaestio  est  ei,  quam  Diomedes  instituit  p.  394  P.  400  K. 
duce,  ut  Keilius  iudicavit  praef.  LIV,  Valerio  Probo.  Multo 
tamen  magis,  quam  Diomedes,  Priscianus  cum  Gellio  convenit 
1.  Vili  §  15  sqq.  §  25  *).  Qui  pleraque  ea  verba  affert,  quae 
noster,  et  duo  iisdem  exemplis  probat,  §  20  (cf.  Geli.  §  10) 
Vergiliano:  «cursusque  dabit  venerata  sacerdos"  et  §  25  (cf. 
Geli.  §  8)  Sallustiano:  „Igitur  venditis  proscriptorum  bonis 
„aut  dilargitis."  In  fine  vero  huius  disputationis  §  26  haec 
addidit:  „sed  et  eorum  et  superiorum  omnium  usus  tam  apud 
„Caprum  quam  Plinium  et  Pro  bum  invenies."  Ubi  rursus 
Probum  maiorem  intelligendum  esse  patet  ex  coniunctis  vetu- 
stioribus.  Ipsa  autem  laudatione  significabat  Priscianus ,  se 
Capro  potissimum  ni  ti,  Caprum  autem  auctores  adhibuisse  Pli- 
nium et  Probum.  Iam  si  nihil  aliud,  id  certe  ex  Prisciano 
colligi  potest,  Probum  Berytium  de  verbis  communibus  disse- 
ntisse. Quum  vero  noster  locus  et  ille,  quem  Probo  maiore 
veri  specie  vindicabamus,  similitudine  maxima  coniuncti  sint,  et 
huius  commentationes  ex  loco  vicino  XV  30  Gellio  familiares  fuisse 
sciamus,  hunc  quoque  nescio  an  rectius  quam  Probo  tribuamus 
nemini.  Accedit  vero  haud  exiguus  Gellii  et  Prisciani  concen- 
to. —  Porro  sequere  me  unum  gradum  ad  eiusdem  libri  ca- 
put quintum  decimum:  rursus  Valerii  Probi  apparent  vestigia. 
Diomedes  p.  373  P.  377,  21  K.,  quem  locum  Keilius  iis  vicinis 
addere  poterat,  quos  praef.  p.  LII  ad  Probum  collato  Prisciano 

referebat,  de  verbo  pando  haec:  „Sunt  quaedam  verba,  r  littera 
^terminata  ex  diversa  positione  derivata,,  quae  eadem  sortiuntur 
„perfecta,  ut  pandor,  panderis;  exigebat  analogia,  ut  pansus 
,,dicainus,  sed  passus  dicimus  ut  Vergilius  crinibus  Jltades 
^passis  item  patior ,  pateris ,  passus  sum.u  Illud  „exigebat 
analogia"  valde  redolet  Valeriuin  Probum,  qui  e  Cratetis  par- 
tibus  stabat  dabatque  in  explicando  sermone  plus  usui  consue- 
tudinique  quam  legi  certae.  Audi  nunc  Priscianum  1.  X  §  27 
p.  519,  21,  eodem  igitur  in  libro,  quem  supra  vidimus  refertum 
esse  Valerii  Probi  reliquiis:  „Cedo  etiam  cessum  et  pando  pas~ 
,}sum  faciunt,  quamvis  etiam  a  patior  et  a  pateo  passum  dici- 
„mus,  unde  Vergilius  in  III  :  At  pater  Anchises  passis  de  litore 
„palmis\  idem  in  I  :  Crinibus  Iliades  passis  peplumque  ferebant." 
Priseianum  haec  non  ab  ipso  Diomede  accepisse,  inde  intelligi- 
tur,  quod  nec  praecedentia  nec  sequentia  cum  ilio  concinunt, 
et  verbi  pateo  mentionem  et  versum  priorem  Vergilii  frustra 
apud  Diomedem  requires.  Illi  igitur  videntur  ex  communi 
fonte,  Valerio  Probo,  hausisse,  et  si  noster  eadem  exempla  pro- 
farret,  idem  statini  de  eo  affirmarem.  Nunc  res  lubrica  est. 
Quamquam  enim  ceteroquin  omnes  inter  se  similes  sunt  (cf. 
Geli.  §  1  „Ab  eo,  quod  est  pando,  passum  veteres  dixerunt, 
nnon  pansum"  et  in  lemmate:  nPassis  velis  et  passis  mani- 
J)us  dixisse  veteres,  non  a  verbo  suo,  quod  est  patior,  sed 
„ab  alieno,  quod  est  pandou)  et  cogitari  possit,  illos  Vergilii 
versus  ut  promptiores  elegisse,  nostrum  antiqua  captantem 
Plauti  et  Caecilii,  haec  tamen  argumenta  parum  firma  esse  di- 
ces  ad  coniecturam  muniendam.  Sed  opem  laturus  est  Nonius 
p.  252  a.  s.  v.  Passum  (cf.  252  b.  s.  v.  Passum).  Is  enim  al- 
terum  Gellii  exemplum  affert  ex  Caecilio  ductum.  Àlioquin  ne- 
que  in  verbis  simile  quidquam,  nec  alterum  Gellii  exemplum 
invenitur,  contra  alia  quattuor,  quorum  in  Gellio  nulla  littera. 
Quum  vero  ex  his  unum  illud  sit,  quod  et  Diomedes  et  Pri- 
scianus  11.  li.  habent,  deinde  ex  Terentio  quoddam,  quod  vide- 
tur  etiam  Gellius  indicare,  quum  dicat  §  3:  „C apillo  quoque 
„esse  mulier  passo  dicitur"  (Terentii  locus:  „capillus  passus, 
„nudus  pes,  ipsa  horrida"),  non  dubito  quin  Gellio  et  Nonio 
idem  atque  Diomedi  et  Prisciano  auctor  fuerit  Valerius  Probus 
Berytius  io  observationibus  antiqui  sermonis.  —  Iam  dum  no- 

stri  libri  caput  13  et  15  ad  eundem  auctorem  revocare  stude- 
mus,  medium  relinquimus  orbatum  e.  14.  Quod  eidem  Valerio 
Probo  tribuere,  si  aliquo  iure  liceret,  ab  ipsa  vicinitate  apparet 
fore  commendatum.  Atqui  externis  quidem  testimoniis  causa 
agi  nunc  non  potest,  quia  Priscianus  et  Diomedes  nos  silentio 
destituunt.  Nonius  p.  75  b.  s.  v.  exigor  exilia  tantum  affert, 
quae  documento  esse  in  neutram  partem  possunt.  Internum 
autem  rei  argumentum  et  quasi  filum  si  putamus,  vinculo  quo- 
dam  haec  coniuncta  sunt  cum  iis,  quae  in  antecedenti  capite 
exponebantur.  Si  enim  illud  tibi  parum  simile  videatur,  quod 
nostro  loco  de  verbo  exigor  personaliter  usurpato  quaeritur, 
e.  13  §  9  de  forma  quae  contra  consuetudinem  siae  personae 
demonstratione  posita  sit  „veritum  est",  recurras  oportet  ad 
Priscianum,  qui  1.  Vili  §  24  p.  391,  24  H.  cum  illis  coniunxit 
quaestionem  de  structuris  „doceor  rhetoricam",  „moneor  iusti- 
tiama.  Rursus  vero  exempla  nostro  loco  ex  autiquioribus  pe- 
tita  sunt  Metello  Numidico  et  Caecilio,  et  graecae  dictionis 
comparatio  doenpatjaró  pe  àpyùpiov  non  aliena  videtur  a  Probo, 
si  recte  ei  supra  tribui  VI  9,  §  13.  ')  Ita  probe  intelligo  ho- 
rum  gravissimum  esse  argumentum  illud  ex  vicinitate  petitum; 
neque  tamen  id  ipsum  vile  putandum  est,  neque  reliqua  nullius 
momenti.  —  Strictius  quam  haec  cum  ilio  loco  XV  e.  13  co- 
haerent,  quae  Gellius  de  verbis  agentìbus  passivorum  loco  po- 
sitis  XVIII  12  disputavit,  et  hoc  loco  si  ullo  alio  vestigium 
exstat  ordinis  a  Gellio  dedita  opera  mutati,  de  quo  vd.  Merck- 
lin.  p.  705.  Exorsus  enim  sic  est:  „Id  quòque  habitum  est  in 
„oratione  facienda  elegantiae  genus,  ut  prò  verbis  habentibus 
„patiendi  figuram  agentia  ponerent"  Unde  si  quis  exspectat, 
in  antecedenti  capite  de  elegantia  aliqua  sermonis  agi,  fallitur. 
Immo  spectant  haec  aperte  ad  alteram  illam  commutationem, 
qua  antiqui  deponentia,  quae  vocantur,  activa  significatione 
usurpabant.  Iam  ad  quem  devertam,  vides,  ad  Valerium  Probum. 
Atque  Priscianus  1.  VIII  §  25  sqq.  similem  quaestionem  e  su- 


')  Fortasse  apud  Priscianum  quoque  graecae  interpretatioues  Probi 
habendae  sunt,  1.  VII!  §  15  sqq.  „auxil;atus  Po7]$7j&si<?\  adulati 
xoÀaxeu&évzes* 

periori  nectens  cum  nostro  rarius  convenit.1)  Memorabile  vero 
Servii  testimonium  est  ad  Aen.  I  194:  „Partitur  Sallustius  ait: 
^Provincias  inter  se  partiverant.  Nam  et  partio  et  partior 
„dicimus  et  est  verbum  de  his,  quae  quum  utramque  recipiant 
«declinationem  prò  nostra  voluntate,  activae  tamen  sunt  signi- 
„ficationis  ut  punio,  punior,  fabrico,  fabricor,  labo  labor;  quam- 
quam tentaverit  Pro  bus  facere  differentiam  inter  activam  et 
„passivam  significationem,  ut  dicamus  (recte  Suring.  1.  1.  II  19 
„coni.  dicimus)  tondeo  alterum  tondeor  ab  altero."  Burmannus 
h.  1.  relegat  nos  ad  Probi  iunioris  locum  Cathol.  p.  1483  P. 
Qui  licet  quadamtenus  consentiat  cum  Servio,  illius  tamen 
differentiae  nihil  habet:  „Dicimus  et  partior  sub  eodem  intel- 
„lectu  activitatis  vel  verbi  communis  partior"  rell.  Ad  eum 
igitur,  quem  nunc  in  manibus  tenemus,  Probum  Servius  non 
respexerit.  De  contractis  autem  vel  decurtads  huius  libris  res 
admodum  incerta  est.  Atque  mihi  arridet  maxime  Bergkii  sen- 
tenza 1.  1.  p.  123  not.,  qui  omnia,  quae  Servius  Probi  nomine 
inscripsit,  antiquiori  tribuit  :  multa  enim  .certe,  dubitari  non  po- 
test,  quin  Valerio  Probo  Berytio  adscribenda  sint.  Consensus 
autem  ille  Servii  et  Probi  iunioris  facile  explicatur,  si  Graefen- 
hanium  sequimur,  qui  Probi  opera  reliquias  varie  mutatas  qui- 
dem  et  in  brevius  contractas  Berytii  habendas  esse  prudenter 
iudicat  IV  77.  Quodsi  igitur  Valerius  Probus  apud  Servium 
intelligendus  est,  multum  profecimus.  At  nullum,  inquies,  eorum 
verborum,  de  quibus  Gellius  agit,  Servius  attigit.  Sane  vero 
istam  difficultatem  solvet  Nonius.  Qui  p.  317  sqq.  de  contra- 
riis  generibus  verborum  agens  Gellii  exemplum  Plautinum  §  5 
praeter  multa  alia  habet  p.  319  a.  s.  v.  Contempla.  Gellius 
exin  §  10  adnotavit  assentior  prò  assentio,  Nonius  p.  319  a. 
exemplum  affert  s.  v.  assensit;  eodem  modo  noster  sacrificor 
et  sacrifico,  pigneror  et  pignero  iuxta  inveniri  innuit  §  10, 
Nonius  exemplis  probat  p.  325  a.  et  326  b.  Quae  autem  Ser- 
vius laudavit  verba,  uno  excepto  rursus  Nonius  exemplis  de- 
monstrat  s.  v.  partior  p.  321  a.,  323  a.;  s.  v.  punior  p.  320  b., 


')  Contemplor  Geli.  §  2  Prisc.  §  25 
muneror  „  §  10  „  §  29 
pigneror  „  ibid.  „  ibid. 
assentior        9     ibid.      ,      §  32. 

326  a.;  s.  v.  fabricor  p.  320  b.  Quare  in  eam  trahor  suspi- 
cionem,  magnani  partem  Probi  observationum  in  Nonii  farragi- 
nerò transiisse.  Nemini  enim  facile,  quae  ille  congesserat,  ac- 
ceptiora  quam  Nonio  fuerunt.  Apud  Gellium  vero  Valerium 
Probum  sabesse,  praeterea  persuadet  eadem  illa  multitudo  et 
antiquitas  exemplorum,  quae  solutius  enumerantur. 

Commemorabo  denique  hoc  loco  quaestionem  quandam, 
quamvis  timide.  IV  17  de  littera  i  agiturv  eiusque  in  verbis 
obicio,  conicio  similibus  vi  producendi  antecedentem  syllabam. 
Grammatici  agnoscentes  quidem  illam  i  litterae  naturam,  ipsam 
causam  non  multum  curaverunt,  sed  vice  consonantis  interdum 
fungi  eam  asseverant.  Quorum  sententiae  etiam  is,  qui  simili- 
tudine proxime  abest  a  Gellio,  adhaeret  Servius  ad  Aen.  IV  459. 
Gellius  autem  causam  productionis  esse  i  gemmam  docet  §  7 
et  1^.  Quam  doctrinam  Probus  apud  Serv.  Aen.  I  1  innuit, 
quem  locum  Berytio  recte  vindicavit  Bergkius  1.  1.  p.  123  not.: 
«Probus  ait  Troiam,  Graios  et  Aiax  non  debere  per  unam 
„i  scribi."  Et  Bergk  si  contra  Osannum,  qui  ad  iuniorem  haec 
retulit,  monuit,  illum  in  Inst.  I  2,  3  de  pronuntianda  duplici  i, 
Servianum  de  scribenda  praecipere,  Gellius  cum  hoc  consentit 
§12:  „Secunda  enim  littera  in  his  verbis  per  duo  i  non  per 
«unum  scribenda  est."  Illud  rectius  contra  me  dici  potest, 
apud  Servium  agi  de  i  littera  vocahbus  utrimque  cincta,  Gel- 
lium praeter  exemplum  aliquatenus  simile  proicit  (§  15)  aliena 
afferre,  ut  obicit  rell.  Haec  sane  haud  mediocris  est  discre- 
panza, nec  intercedam,  si  quis  malit  Sulpicio  Apollinari  §  11 
laudato  plus,  quam  innuit  noster,  tribuere. 

Perventum  est  ad  ea,  quae  Gellius  per  sermonem  accepit 
a  Probi  familiaribus.  Ac  primum  eorum  originem  ostendam 
Suetonii  loco  e.  24.  „Hic  (Probus)  non  tam  discipulos  quam 
„sectatores  aliquot  habuit.  Nunquam  enim  ita  docuit,  ut  ma- 
estri personam  sustineret.  Unum  vel  alterum,  vel  quum  plu- 
„rimos  tres  aut  quattuor  postmeridianis  horis  admittere  sole- 
„bat,  cubansque  inter  longos  ac  vulgares  sermones  legere  quae- 
„dam  idque  perraro."  Ecce  apparet,  unde  subtilia  illa  iudicia 
de  scriptorum  locis,  quae  ad  Probum  referuntur,  manarint: 
quae  quum  Gellius  bis  ex  familiari  eius  I  15,  18,  XIII  21,  se- 
mel ex  discipulis  se  comperisse  dicat,   utrum  rectius  sit,   ex 

Suetonio  cognosci  potest.  Uno  etiam  loco  Probi  familiarem 
nomine  laudavit  Annianum  poetam  VI  7,  1  et  3.1)  Cave  ta- 
men,  inde  ne  Annianum  omnibus  iis  locis  latere  putes,  ubi  quis 
Probi  sententiam  referat.  Certe  ei,  qui  magno  opere  a  Gellio 
celebratur,  imputari  nequeunt  fraudes  illae  a  Gellio  exsecratae 
III  1,  5  cf.  XV  30,  5,  quum  summa  Probi  auctoritate  nonnulli 
ad  tuenda  ipsorum  inventa  abuterentur.  Longe  iustius,  si 
quando  Annianus  sententiam  dicat,  eam  a  Probo  acceptam  esse 
statuemus.  Primum  narratur  Probus  Plauti  quendam  versum 
aliter,  quam  solitum  erat,  legisse  VI  7,  3.  Ubi  etiam  quae 
Annianus  de  similibus  vocibus,  ut  affatim,  admodum  prima 
acuendis  praecepit  §  1  —  4,  Probi  auctoritate  niti  videntur.  — 
De  Sallustii  quodam  loco  Probi  iudicium  occurrit  I  15,  18,  ad 
depingendum  eius  ingenium  unice  aptum.  Intentum  enim  eum, 
ut  saepius,  videmus  arti  criticae;  in  emendando  autem  Sallustii 
loco  ita  versatur,  ut  ad  consuetudinem  scriptoris  et  ingenium 
respiciat:  non  verba  sed  ut  mentem  ipsam  Sallustii  restituere 
videatur.  —  Et  ipsa  ad  Sallustium  pertinet  eius  sententia 
III  15.  Ea  tamen  quum  a  Favorino  spuria  habeatur  et  exco- 
gitata ab  homine  male  sedulo,  nos  nec  affirmare  nec  negare 
quicquam  possumus.  —  De  Vergilii  loco  Probus  existimat  IX 
9,  12  comparans  Vergilii  versus  cum  Homero.  Ei  ipse  Gellius 
accepta  retulit  §  12—17.  Sed  recte  de  hoc  capite  iudicari  non 
poterit,  nisi  sequens  IX  10  comparaverimus.  Ubi  quum  similis 
Vergiliani  loci  aestimatio  occurrat,  neque  Homeri  comparatio 
desit,  censuram  autem,  ut  illic  Probus,  nunc  agat  Annianus, 
quem  eundem  supra  cognovimus  Probi  sectatorem  vidimusque 
ex  illius  sententia  disputantem,  nihil  profecto  probabilius  est, 
quam  coniungenda  esse  duo  haec  capita  ita  quidem,  ut  et  su- 
periori loco  suppleatur  Annianus,  Probi  vicarius,  et  nostro  Va- 
lerius  Probus  auctor  Anniani.  Quo  fit,  ut  in  Probi  nunc  ve- 
Btigiis  enumerem  etiam  IX  10,  ad  Annianum  relaturus  sim  IX  9. 
Sed  nondum  res  acta  est  de  Probo  ad  Vergilium.  II  6,  5  ex- 
cusat  Gellius  verbum  vexasse  a  Cornuto  reprehensum,   ita   ut 


')  Fortasse  recte  Graefenhan  IV  p.  80  n.  95  Anniano  addidit  aite- 
rum  Probi  familiarem  Favorinum  ex  Gellio  III  1,  6:  „Nunquam,  inquit  Fa- 
«vorinus,  quod  equidem  scio,  tam  importuna  tamque  audaci  argutia  fuit 
,noster  Probus.* 

dicat  declinatimi  esse  a  veho  forma  frequentativa.  Eandem 
prorsus  sententiam  edidit  Probus  ap.  Serv.  ad  Bucol.  VI  75  : 
„Quod  Probus  vult  hac  ratione  defendere  dicens,  vexasse  venire 
„ab  eo,  quod  est  vecto,  veho,  vexo,  ut  vexasse  sit  portasse  et 
„sine  dubio  prò  arbitrio  suo  evertisse."  Quae  sequuntur  verba, 
pertaesum  est  adscribere,  quum  apud  Gellium  eadem  legantur. 
Exemplis  autem  Gellii  duobus  §  7  et  8,  a  Servio  tertium  ad- 
ditum  est.  Recordare,  quaeso,  quae  de  hoc  loco  dixi  ad  Ser- 
vium  §  8,  ubi,  quae  uterque  iisdem  verbis  disserit,  ex  Gellio 
derivabam.  Neque  tamen  eo  Consilio,  ut  Valerium  Probum 
Gellio  auctorem  fuisse  negarem,  sed  quum  ea,  quae  Servius 
Probo  tribuit,  quoad  genuina  Servii  habenda  sunt,  cum  nostro 
re  magis  quam  verbis  conveniant,  Gellius,  sicut  ille,  Probum 
secutus  esse  videtur.  Quantum  autem  illi  debeat,  eo  minus 
definiri  potest,  quia  ne  compertum  quidem  est,  quo  ex  libro  haec 
sumpta  sint.  Ac  Servium  quidem  veri  simillimum  est,  in  ad- 
notatis  Probi  ad  Vergilium  haec  invenisse,  quorum  quum  nulla 
apud  Gellium  mentio  fiat,  idem  de  eo  existimare  non  licet. 
Facilius  credam,  quod  supra  in  altero  loco  Vergilii  factum  esse 
vidimus,  a  familiari  eum  accepisse.  —  Ad  Vergilium  quoddam- 
modo  etiam  ea  pertinent,  quae  Valerius  Probus  XIII  21  exponit. 
Testem  certe  hunc  poetam  excitavit,  ut  demonstraret ,  in  ser- 
mone aliquid  interdum  dandum  esse  auribus.  Eius  sententias, 
si  quidem  Gellii  testimonio  fìdes  habenda  est,  invenies  §  1—8. 
Neque  si  revera  Gellius  haec  a  familiari  Valerii  Probi  accepit, 
plus  memoriae  illius  tribuere  consentaneum  est.  Alioquin  au- 
tem locus  ita  comparatus  est,  ut  si  discedere  liceret  a  Gellii 
testimonio,  totus  videri  posset  ex  commentationibus  Probi  sum- 
ptus  esse.  Mira  quippe  est  et  similitudo  et  discrepantia  Nonii, 
e.  Vili  de  indiscretis  generibus  per  litteras: 


Gellius 

Nonius 

finis           §  12 

P. 

139  a.  divers.  exempl. 

cupressus  §  13 

P. 

132  b.  eodem  exempl. 

aer            §  14 

P- 

131  a.  divers.  ex. 

fretus        §  15 

P- 

139  b.  divers.  ex. 

tributus     §  19 

sine  ex. 

P. 

156  b.  cum  ex. 

arbitratus  §  19 

sine  ex. 

P. 

129  a.  cum  ex. 

funis          §  21 

P. 

139  b.  eodem  ex. 

—    93    — 

35.     Velius  Longus. 

Velius  Longus  grammaticus,  cuius  hodieque  exstat  de  or- 
thographia  liber,  occurrit  apud  Gellium  XVIII  9,  4.  Ubi  licet 
Gellius  eum  non  ipse  citet,  sed  doctus  quidam  amicus,  tamen 
non  dubitandum  est,  quin  fuerit  in  Geliti  manibus.  Titulum 
libri  Gellius  nuncupat  de  usu  antiquae  lectionis,  qui  per 
sese  solus  mancus  quidem  ad  cognoscendum  libri  argumentum, 
diserti  testimonii  vices  explet,  si  cum  fragmento  comparatur. 
Quaeritur  enim,  inseque  apud  Ennium,  utrum  per  q  an  per  e 
litteram  rectius  scribatur.  Unde  luce  clarius  apparet,  docuisse 
Velium  hoc  libro  de  eadem  disciplina  orthographica,  cuius  nos 
praecepta  in  manibus  tenemus.  Difficilius  diiudicatu  est,  quan- 
tam  capitis  partem  ei  tribuamus.  Ennii  quidem  versus  ab  eo 
allatos  fuisse,  aperte  proditur;  qui  quum  non  minus  quam  Ca- 
tonis  locus  praemissi  sint,  quasi  a  grammatico,  quem  disputan- 
tem  induxit  noster,  in  quaestionem  vocati,  nescio  an  Velius 
etiam  Catonem  laudaverit.  Cui  confidentius  cedam,  quae  §  4 
exstant,  quamquam  de  grammatico  nexu  controversia  moveri 
potest.  Possunt  enim  etiam  ad  eruditum  hominem  contra 
grammaticum  disserentem  enuntiata  illa  referri  :  „ideoque  a  ve- 
„teribus,  quas  narrationes  dicimus  .  . . .;  Varronem  quoque" 
e.  q.  s.  Sed  nihil  fere  res  eo  mutatur.  Altero  modo  ista 
Velii  fuisse,  certum  ésset,  altero  probabile.  De  sequentibus 
iudicare  non  possumus. 

36.     Aelius  Melissus. 

Ad  eum  iliustrandum  Gellium  laudabo  XVIII  6:  „Aelius 
„Melissus  in  nostra  memoria  fuit  Eomae  summi  quidem  loci 
„inter  grammaticos  id  temporis;  sed  maiore  in  libris  erat  ia- 
„ctantia  et  aoipiozda  quam  opera."  Ad  partes  vocatur  liber 
de  proprietate  loquendi,  cuius  studium  vel  ex  laudatione 
conspicuum  est.  Debet  ei  Gellius,  ni  fallor,  etiam  Pomponii 
mentionem  §  6.  Hoc  libro  Melissum  de  etymologia  egisse 
Lersch  coniecit  Phil.  ling.  vett.  Ili  p.  152  not.  Cui  recte, 
credo,  adversatus  est  Graefenhan  IV  p.  217;  quod  autem  ipse 
opinatus  est,  de  analogia  in  eo  disputatum  fuisse,  multo  minus 
probo.    Reclamant  enim  et  fragmentum  et  Geliti    erba  §  3: 

„Quis  adeo  existimet,  se  recte  atque  proprie  loqui  posse,  nisi 
„illas  Melissi  proprietates  perdidicerit  ?"  Quae  cum  declinandi 
analogia  male  conveniunt  '),  et  aptius  de  significatione  verborum 
rectoque  discrimine,  quam  de  etymologia  intelligi  videntur. 
Velut  fragmentum  a  Gellio  servatum  de  discrimine  matronae 
et  matris  familias  quaerit,  etymologiae  nihil  habet.  Proprietas 
autem  licet  saepius  a  grammaticis  prò  etymo  usurpetur,  aliud 
significat  in  nostro  titulo:  alioquin  liber  inscribendus  erat  „de 
„proprietate  verborum"  vel  similiter.  De  loquendi  proprietate 
intelligi  debet  de  elegantia,  qua  quis  id  vere  dicat,  quod  vult 
dicere.  In  quo  maxime  refert,  ut  vocabula  recte  discernas. 2) 
Argumentum  igitur  simile  puto  fuisse,  atque  libri  Cornelii 
Frontonis,  quem  inscripsit  de  differentiis  vocabulorum.  Quod 
confirmatur  etiam  lemmate  3)  capitis  :  „quum  differre  matronam 
„et  matremfamilias  existimavit  differenza  longe  vanissima.ft 

37.     Terentius  Scaurus. 

Hadriani  temporibus  grammaticus  vel  nobilissimus,  ut  ait 
Gellius  XI  15,  3.  Laudantur  Scauri  „illa,  quae  de  Caeselli 
erroribus  composuit,"  Singulari  igitur  libro  quodam  videtur 
Caesellii  Vindicis  lectionum  antiquarum  censuram  egisse.  Ce- 
terum  ex  Scauro,  ut  arbitror,  noster  non  ea  tantum  sumpsit, 
quae  ipse  ei  dedit  §  3,  sed  etiam  sententiae  Caesellii,  quae 
offenderat  illum,  et  Laberii  notitiam  §  1 — 2.  Praeterea  Teren- 
tius Scaurus  non  laudatur,  nec  verbum  de  eo  adderem,  nisi 
dubitationem  quandam  movisset  Mercklinus  p.  658  sq.  Is  enim 
quum  plerumque  Caesellium  reprehendi  animadverteret  et,  sicut 


*)  Sua  sponte  reliquit  coniecturain  Graefenhan,  quum  p.  2.6  librum 
recensuerit  inter  scripta  synonymica. 

2)  Ab  etymologia  prorsus  abstinuisse  Melissum  longe  absum,  ut  ne- 
gein;  saepius  proculdubio  attigit  alteram  huius  disciplinae  partem,  quam 
Varrò  d.  1.  1.  V  §  2  nepì  ayfjLatvojuévcov  nuncupat. 

3)  De  genuina  lemmatum  origine  dubitatum  olim  est;  hodie  satis 
convenire  videtur  inter  viros  doctos,  pleraque  Gelliana  habenda  esse.  Hoc 
vero,  quo  nunc  nitor,  nemo  a  Gellio  abiudicabit,  quia  ipsum  caput  superat 
notitia  quadam,  quae  non  nisi  a  Gellio  proficisci  potuit  Narratur  enim, 
Melissum  librum  suum  cornum  copiae  esse  diiisse. 

nostro  loco  Scaurum,  II  16,  8  Sulpicium  Apollinarem  Caesellii 
obtrectatorera  iuveniret,  ab  his  Gellio  coniecit  omnem  illius 
nctitiam  venisse.  Immo  vero,  quura  XI  15  praeter  Terentium 
Scaurum  etiam  Apollinaris  occurrat  §  8,  huic  Scauri  quoque 
mentionem  cedi  posse  cogitavit  Ita  superiorem  si  sequeremur 
sententiam,  Scauri  usus  incremento  augeretur,  quod  quidem 
non  terminavit  nec  poterat  accuratius  terminare  Mercklinus, 
sin  alteram,  vestigia  eius  piane  evanescerent.  Sed  iudicari 
ea  de  re  non  poterit  nisi  soluta  de  Caesellio  ipso  quaestione. 
Cf.  quae  ad  eum  dicam. 


Incertae  aetatis  scriptores. 

38.    Caesellius  Vindex. 

Eius  aetatem  Lersch  act.  diurn.  antiq.  1840  p.  109  (cf 
Graefenh.  IV  p.  69  not.  59)  definire  studuit  Arnobii  loco  adv.. 
gent.  I  59:  „In  similibus  vitiis  vos  quoque  versamini,  quamvis 
„Epicados  omnes,  Caesellios,  Verrios,  Scauros  teneatis  et  Nisos." 
Hog  secundum  temporum  ordinem  enumerari  Lerschius  autumat, 
et  Caesellium  aequalem  fere  Verrii  Flacci  fuisse.  Atque  tur- 
batur  ordo  ille,  Scauro  ante  Nisum  collocato;  semel  autem  si 
desideratur,  omnem  apparet  obnoxium  fieri  dubitationi.  Ita 
redit  res  ad  meram  coniecturae  libidinem:  illud  tamen  ex  Gel- 
lio II  16  intelligitur,  ubi  Caesellius  de  Aeneidis  loco  disputat, 
Vergilio  eum  fuisse  aetate  inferiorem,  et  ab  altera  parte  ter- 
minns  constitui  posset,  dum  constaret,  „doctum  Vindicem" 
a  Martiali  epigr.  IX  44  laudatum  nostrum  esse  Caesellium.  Ac 
Bernhardyo,  qui  in  bist.  liti  edit.  II  not.  227  ei  locum  assi- 
gnavit  inter  scriptores  secundi  p.  Chr.  saeculi  ita  assentior,  ut 
eum  non  longe  remotum  fuisse  opiner  a  reprebensoribus  suis. 
Nimirum  operam  et  oleum  perdidissent ,  qui  carpebant  illum 
Gellii  aetate  Terentius  Scaurus  et  Apollinaris,  si  in  eum  ani- 
madvertissent,  cuius  iam  oblitterata  memoria  esset.  —  Quater 
laudantur  Caesellii  commentaria  lectionum  antiquarum  II  16,  5, 
VI  2,  XI  15,  XX  2;  semel  lectiones  antiquae  III  16,  11,  bis 
nude  Caesellius  IX  14,  6;  XVIII  11.  De  inscriptione  libri  su- 
pra  dictum  est  p.  17:  lectiones  antiquae  titulus  confirmatur 

praefatione  §  6.    Deinde  ubi  Caesellius  sine  libro  laudatur,  iure 
nos  easdem  lectiones  inteiligemus.  De  stromateo  enim  Caesellii 
apud  Priscianum  obvio  p.  685  P.  210,  7  H.;  p.  696  P.  230,  1 1  H. 
si  quis  cogitet,    equidem  cum  Osanno  symb.  II  330,  Ritschelio 
Par.  I  360,  Graefenhanio  IV  68,  titulum  alterum  lectionuin  an- 
tiquarum,   librum   eundem   habeo.    Iam  oportet  altius  repetam 
quaestionem ,    quam  supra  attigi  ad  Scaurum,    de  usu  Caesellii 
apud   Gellium.    Mercklinum   enim  vidimus   Caeselli  mentionem 
ubivis  aliunde  derivare  vel  a  Terentio  Scauro  vel  ab  Apollinari 
Sulpicio,  duabus  illuni  quidem  causis  ductum  p.  658:  tum  quia 
plerumque  Caesellium  reprehenderet  Gellius,  cognita  autem  ha- 
buisset  scripta  illorum,   qui  Caesellii   errores  persecuti  essent; 
tum  ob  librum  Vindicis  nusquam  addito  libri  numero  laudatum. 
Cui  si  obloquor,    id  nolo  negare    potuisse  fieri,   ut  praeter  ea, 
quae  Gellius  illis  duobus  Caesellii  adversariis  ipse  tribuit  II  16 
et  XI  15,  alia  tacite  adoptaret.    Sed  nunquam  eum  ad  Caesel- 
lium ipsum  rediisse,  quo  solo  fundamento  coniectura  niti  potest, 
diffiteor.    Argumento  enim  ducto   ex  omisso  libri  numero  non 
tantum  tribuo,  quantum  Mercklinus;  velut  Nigidii  commentario- 
rum  Gellius  quattuor  locis  addidit  numerum,  bis  quaternis  reti- 
cuit,  saepe  solum  Nigidium  laudare  satis  habuit.    Consideranti 
vero   accuratius  ex.  gr.  1.  VI  2,    ubi  Gellius  Caesellium  elusit, 
aut  impudentiae  noster  accusandus  erit,   aut  proprio  Marte  vi- 
debitur  errorem  illius  indagavisse:    tantum  menercule  gaudium, 
tantus  est  risus,  tanta  inventi  erroris  ostentatio.    Ac  puta  Scau- 
rum et  Apollinarem  Gellii  aequales  fere  esse:  quo  autem  aetate 
propiores,   eo  vulgarior  librorum  usus  erat.    Quorum  si  quem 
isto  modo  compilavisset,  furtum  commisisset  sub  omnium  oculis. 
Nec,  credo,  alienam  sententiam  si  nihil  aliud  quam  repetivisset, 
dixisset  nostro  loco  §  10:    „Horum  versuum  sensus  atque  ordo 
„sic,  opinor,  est."  —  Iam  de  singulis  locis  pauca  addenda  sunt; 
quos  plerosque  ex  Caesellio  ipso  derivabo,  quia  de  altero  fonte 
cogitari  quidem  potest,   probari  nibil.  II  16,  5  de  Vergilii  loco 
sententia  a  Sulpicio  Apollinari  reicitur.    Hunc  sane  locum  cum 
probabilitate  ad  Apollinarem  revocare  possumus,   qui  de  eo  di- 
sputasse perhibetur.  Ili  16,  11  quae  Caesellii  si nt  facile  discer- 
nas,  item  VI  2,   §  4  et  5.    Transeo   ad  IX  14,  6.    Arctissime 
cum  hoc  capite  coniunctum  esse  IV  16,   ubi,   ut  nostro  loco 

quintae,  ita  quartae  declinationis  insolitae  formae  tractantur, 
demonstrabam  supra,  quum  de  Caesare  disputarem.  Praeter 
reliquam  enim  similitudinem ,  quae  est  maxima,  ostendit  hoc 
C.  Caesaris  mentio  simili  ter  in  fine  utrobique  facta  IV  16,  9 
et  IX  14,  25,  quem  tamen  auctorem  fuisse  ob  recentiora  exem- 
pla  ex  ipso  et  Vergilio  petita  non  credibile  est.  Ita  alterutrum 
caput  qui  ad  auctorem  revocaverit,  ad  eundem  retulit  alterum. 
Ab  alio  autem  Gellium  haec  accepisse  IV  16  initio  monemur: 
„M.  Varronem  et  P.  Nigidium  comperimus  non  aliter  elocutos 
,esse"  e.  q.  s.  IX  14  additamento  quodam:  „Ego  quoque  in 
„Iugurtha  Sallustii  ...  die  casu  patrio  scriptum  inveni."  Per- 
suadet  fortasse  etiam  Nonius,  qui  de  mutata  declinatione  agens 
p.  331  a.  s.  v.  pernicies  eadem  duo  exempla  profert,  quae  Gel- 
lius  §  12  et  19,  p.  333  b  s.  v.  progenies  iterum  idem,  quod  no- 
ster  §  13.  Quae  si  a  Gellio  traduxisset,  reliqua,  quae  non 
minus  ei  arridere  oportebat,  addidisset;  at  ex  tanta  multitudine 
nullum  praeterea  affectavit.  Illud  enim  urgere  nolo,  quod,  quum 
Gellius  IV  16  Varronem  dicat  non  aliter  elocutum  esse  quam 
senatuis,  fluctuis,  domuis,  exempla  non  attulerit,  Nonius  p.  329  b 
s.  v.  senatuis,  p.  334  b  s.  v.  domuis  etiam  Varronis  locos  po- 
suit.  Nunc  autem  IX  14,  6  ad  unum  exemplum  genitivi  dies 
auctor  laudatur  Caesellius,  eodem  modo,  quo  VI  9,  11  et  12 
ad  duo  exempla  inter  multa  alia  Probus  citabatur,  cui  reiqua 
omnia  vindicare  licebat.  Quod  idem  statim  nostro  loco  de  Cae- 
sellio  statuerera,  nisi  prius  dubitatio  quaedam  removenda  esset 
Certiores  enim  facti  sumus  Charisii  opera,  Caesellium  in  dispo- 
nenda  farragine  litterarum  ordinem  secutum  esse,  citatur  apud 
eum  p.  93  P.  117,  13  K.  litterae  A  liber  primus,  p.  213  P.  239, 
21  K.  litterae  B,  p.  176  P.  195,  26  K.  litterae  L  liber.  Quum 
igitur  ad  vocem  dies  Caesellius  auctor  laudetur,  reliqua  quidem 
tria  exempla  §  5,  7,  8  formarum  dies  et  die  unus  quisque  ei 
facile  concedet,  haerebit  fortasse  in  reliquis  vocibus,  quia  ab 
aliis  litteris  incipiant.  At  mihi  quidem  eas  videtur  de  voce 
dies  disputans  in  comparationem  adbibuisse.  Veluti  Verrius 
Flaccus  et  ipse  secundum  litterarum  ordinem  scripsit;  ut  sae- 
pius  autem,  ita  p.  286  b.  s.  v.  recto  fronte  ad  frontem  mascu- 
line  dictum  comparavit  septem  alias  voces,  quae  etiam  nunc 
apud  Festum  reliquae  sunt,  quattuor  exemplis  probatae.    Ipse 

Caesellius  apuo1  Gellium  XYIII  11  Furium  Antiatem  ob  insoii- 
tas  verborum  fictiones  reprejiendens  ab  uno  utique  loco  eius 
profectus  quattuor  alios  admovit.  Sic  nostro  loco,  ut  arbitror, 
<jte  qua  potissjmum  disputaret,  vocis  dies  quattuor  exempla 
congessit,  cetera  adnexuit  simili  transitu,  atque  Gellius  usus 
est  §  9:  „Sic  autem  dies  dii  a  veteribus  declinatum  est,  ut  fa- 
„mes,  famia  rell.  (sequuntur  exempla  §  10).  Satis  amplos  denique 
siflgiilarum  Jitterarum  lìnes  fuisse,  A  litterae  liber  primus  ap- 
Charis.  1.  }.  testatur.  —  XI  15,  ubi  a  Terentio  Scauro  vitupe- 
rati^ Caesellius,  ex  hoc  transsumi  potuit  eius  locus.  XVIII  11 
Caesellius  quia  de  Furio  poeta  iniuste  existimaverat,  Gellii  ipse 
Qxpertus  est  repreheasipnem;  quae  ille  impugnaverat  Furiana 
invenies  §  3,  Furii  versus,  quos  proculdubio  Caesellius  adhibu- 
erat,  §  4.  XX  2  notat  Gell.us  eius  confessionem  ignoratipnis; 
siticines  enim  in  Catonis  oratione  quadam  interpretari  nequi- 
verat.  —  C-oniectura  addo  sequens  caput  XX  3.  Superiore  loco 
qui  essent  siticioes,  extricare  studet,  nostro  de  sicinnistis  agi- 
tur:  ecce  habes  in  utroque  vocabulo  duas  primas  litteras  eas- 
dem.  Nec  vero  deest  lpcus,  qui  Caesellio  facultatem  fecit  de 
sicinnistis  disputando  L.  Accii  versus  ex  pragmaticis  §  3. 

39.    Cloatius  Yerus. 

Eum  Lerschius  Phil.  ling.  vett.  Ili  168  inter  Plinium  fere 
et  Gellium  collocavit,  Graefenhanius  autem  IV  224,  Cloatium 
ap.  Fest.  s.  v.  Molucrum  p.  141  a.  eundem  iudicaus,  Augusti 
aetate  vixisse  censet.  Laudantur  XVI  12  Cloatii  libri,  quos  in- 
scripsit  verborum  a  Graecis  tractorum,  et  quia  adeo  di- 
serte de  inscriptione  noster  testatur,  inde  controversiae  illius 
inter  Lerschiuro  1.  1.  tt  Baehrium  hist.  litt.  II  p.  574  not.  17 
agitatae  discrimen  proficisci  potest.  Lerschius  Cloatii  libros 
„ordiuatorum  Graecorum"  a  Macrobio  Sat.  Ili  6,  2  et  III  18,8; 
19,  2  laudatos,  et  hos  „  verborum  a  Graecis  tractorum"  praeter 
Gellium  apud  eundem  Macrobium  Sat.  Ili  18,  4  obvios  eosdem, 
Baehrius  diversos  habuit.  Cui  equidem  ideo  assentior,  quia,  quod 
Macrobius  tribus  locis  constanti  r  servavit  „ordinatorumu,  Gel- 
lius in  exhibenda  inscriptione  non  agnovit.  —  Cloatii  alias  sen- 
tente probavit  Gellius  §  2 — 4,  faeneratoris  autem  veriloquium 
§  5,  quainvis  ille  ab  Hypsicrate  accepisset,  merito  respuit. 

40.    Gavius  Bassus. 

Lersch  1.  L  III  p.  159  sqq.  hunc  satis  audacter  cum  Cae- 
sio  Basso  poeta  ac  grammatico,  Neronis  contemparaneo  con- 
fadit,  Baehr  Pauly.  encyclop.  I  p.  1071  ad  Traiaui  aetatem 
promovit.  Quippe  utrumque  fugit,  quod  recte  animadvertit 
Mercklinus  p.  650,  aetatis  indicium  ex  Gellio  colligi  posse,  ab 
illis  coniecturis  discrepare.  Equum  enim  Seianum  Gavius  Bas- 
sus apud  Geli  III  9,  8  testatur  se  Argis  vidisse,  abduxit  autem 
eum  Argis  P.  Cornelius  Dolabella,  qui  cos.  a.  44  a.  Chr.  a.  43 
prò  consule  in  Syriam  proviaciam  proficiscens  ab  itinere  Argos 
devertit.  Unde  Baehrii  opinio  statim  corruit,  infringitur  autem 
etiam  Lerschii  coniectura,  vel  aliis  de  causis  suspecta;  aetas 
denique  Gavii  Bassi,  quamquam,  quum  equum  videbat,  aut  ado- 
lescens  admodum  poterat  esse  aut  aetate  provectior,  quadam- 
tenus  tamen  definito.  Librum  Gavii  Bassi  Gellius  ad  partes 
vocavit,  cuius  titulum  semel  exhibuit  integrum  III  19:  „Lege- 
„batur  Gavii  Bassi,  eruditi  viri,  liber  de  origine  verborum 
„et  vocabulorumu;  II  4,  3,  V  7,  XI  17,  4  restrictius 
laudavit  librum  de  origine  vocabulorum  ;  remissius  etiam 
III  9  et  III  18,  3  tantum  commentari  a,  quae  cum  Ler- 
schio  Philol.  I  617  et  Mercklino  p.  665  non  diversa  ab  illis 
arbitror,  quia  commentarii  nomen  cuivis  libro  imponebat 
Gellius,  et  locis  continuis  III  18  et  III  19,  ilio  commen- 
tarius,  hoc  liber  de  origine  verborum  et  vocabulorum  laudatur. 
Hunc  autem  ut  plenum  habeam,  alterum  de  origine  voca- 
bulorum decurtatum,  ea  causa  adducor,  quia  tali  additamenti 
in  Gellio  nullum  vestigium  apparet  aliud,  compendiosa  autem 
longioris  tituli  laudatio  eo  minus  offendere  debet,  quoniam  trium 
locorum  duobus  verbum  „composuitM  additum  est,  cf.  d.  citandi 
ratione  p.  18.  —  li  4,  3  citatur  tertius  liber  et  origo  trans- 
scripta  est  voc.  divinatio.  Alteram  interpretationem  §  6  non 
puto  a  Basso  allatam  fuisse,  quia  Gellius  interposuit  haec  verba: 
,Haec  Bassus.  Sed  alii  quidam.*  Septimus  liber  usui  fuit 
XI 1 7,  4.  Nolo  umbrae  illi  amici  docti  et  nomine  et  sanguine  ca- 
renti vim  inferre.  Attamen  Gavio  tribuo,  quae  §  4  de  retis  le- 
guntur,  omnia;  ac  dubito  annon  ex  eodem  sumpta  sint  verba 
edicti  §  2,  ut  illius  sententiae  dicendae  occasio.  Ili  18,  3  enar- 

7* 


—    100    — 

ratur  Gavii  Bassi  opinio  de  pedariis  senatoribus;  quos  dictos 
esse  putat,  quia  pedibus  in  curiara  proficiscantur.  Ili  19,  2 
Locus  integer  transscriptus  est  de  veriloquio  voc.  parcus.  Hic, 
ut  plerisque  locis,  quae  ille  statuit,  improbantur.  Laudibus  au- 
tem  eum  extulit  Gellius  de  v.  persona  disputantem  V  7. 

41.    Largius  Licinus.  *) 

Si  vere  disputavi  ad  Asinium  Gallum,  hunc  a  Largio  Li- 
cino  auctorèm  laudatum  fuisse,  aliqua  certe  aetatis  definitio  inde 
redundaret:  angustioribus  terminis  includi  omnino  nequit.  Lau- 
datur  XVII  1  liber  eius  inscriptus  Ciceromastix,  cuius  con- 
silium  ut  impium  ac  nefastum  Gellius  exsecravit  acerrime.  Ex 
eo,  ni  fallor,  sumpta  est  verbi  paenitere  reprehensio  §  4—8. 
Nisi  forte  mavis,  neque  hunc  neque  Asinium  Gallum  a  Gellio 
lectum  esse,  sed  utriusque  sententiam  a  tertio  quodam  nostro 
traditam. 

42.     P.  Lavìnius. 

Nec  de  Lavinio  aliunde  quidquam  compertum  est,  siqui- 
dem  Meursii  coniectura,  quam  ex  indice  ad  Macrob.  Ludov.  Iani 
didici,  qua  is  Laevinum  quendam  apud  Macrobium  III  8,  3 
laudatum  cum  nostro  coniungebat,  valde  anceps  est. 2)  Neque  ut 
esset  certior,  inde  nostra  multum  augeretur  notitia.  Scripsit 
P.  Lavinius  librum  de  ver  bis  sordidis,  quo  Gellius  usus  est 
in  ultimo  totius  operis  capite;  sordida  autem  illa  verba  malo 
cum  Lerschio  III  p.  156  obsoleta  intelligere  quam  cum  Grae- 
fenhanio  II  330  et  obsoleta  et  obscoena.  Ceterum  sine  temeri- 
tate  ei  totum  locum  XX  11  assignare  possumus;  possemus  ne- 
scio  an  plura,  nisi  caput  fine  decurtatum  esset. 


*)  Libri  mss   ut  supra  adnotatum  est  Licinius. 

a)  Ne  grammaticum  quidem  satis  prodit  fragnientum  a  Macrobio  1. 1. 
servatimi  «Laevinus  etiam  sic  ait:  Venerem  igitur  almum  adorans,  sive 
„femiiia  sive  mas  est,  ita  uti  alma  Noctiluca  est." 

Auctores  A.  Gellii  aequales. 

Iam  ad  eos  transgredior,  qui  aequales  Gellii  ei  vel  ser- 
monibus  vel  per  severiorem  disciplinam  nonnulla  suppedita- 
verunt.  Quos  quia  fieri  non  poterit,  ut  omnes  secundum  aetatis 
intervalla  minuta  et  parum  nota  disponam,  rursus  litterarum 
ordine  prodire  iubebo.  Neque  eos  ab  hac  lege  excipiam,  quo- 
rum quum  viva  voce  saepius  frueretur  Gellius,  interdum  etiam 
libros  in  usura  convertit,  ut  Sulpicii  Apollinaris  et  fortasse  An- 
tonii  Iuliani.  De  scriptorum  locis,  qui  nonnunquam  mire  multi 
disputationibus  inserti  sunt,  praeiudicatum  supra  est  de  ser- 
monibus  §  7.  Neque  igitur  suspiciones  opus  erit  iterem,  nisi 
ubi  certius  quiddam  affirmari  potuerit. 

43.    Annianus. 

Quem  non  licet  accuratius  designare  quam  Gellius  fecit 
VI  7:  „Annianus  poeta  praeter  ingenii  amoenitates  litterarum 
„quoque  veterum  et  rationum  in  litteris  oppido  quam  peritus 
„fuit  et  sermocinabatur  mira  quadam  et  scita  suavitate."  Erat 
igitur  poeta,  deditus  etiam  grammaticis  studiis  et  familiaris, 
ut  supra  dictum  est,  Valerii  Probi.  Itaque  quae  VI  7  §  1 — 5 
disputat  de  affatim,  admodum  recte  pronuntiandis ,  auctoritate 
nituntur  Probi,  quem  de  affatim  testem  laudat  §  3.  Neque  alia, 
opinor,  condicio  est  eorum,  quae  IX  10  de  Vergilii  loco  ex- 
istimavit.  Ubi  Probus  auctor  princeps  supra  latere  mini  visus 
est  de  Probo  dicenti.  Num  vero  Annianus  atque  etiam  Pro- 
bus  respexerint  ad  Cornutum  e.  10  §5—6,  in  dubio  relinquen- 
dum  est.  —  XX  8  ubi  rursus  occurrit  Annianus,  non  ad  no- 
strani causam  pertinet. 

44.    Antonius  Iulianus. 

De  eo  audi  Gellium  I  4:  „ Antonius  Iulianus  rhetor  per- 
mani fuit  honesti  atque  amoeni  ingenii"  e.  q.  s.  Ex  Hispania 
ortum  eum  dicit  XIX  9,  7,  magistrum  Gellii  fuisse  apparet  ex 
I  4,  8.  Praemittam  locum,  qui  libri  eius  usum  ostendit,  quam- 
quam ambigi   posse  Mercklini  exemplum  docet.    XVIII  5  An- 

tonius  Iulianus  cum  corapluribus  adolescentulis  àvayva><m]v  quen- 
dam  Ennii  audivit,  de  versu  perperara  recitato  disputat,  eques 
prò  equus  scriptum  ab  Ennio  esse  contendit,  quod  in  libro  re- 
verendae  vetustatis  legerit.  Quibus  §  12  Gellius  haec  adiecit: 
„Hoc  tum  nobis  Iulianus  et  multa  alia  lucide  simul  et  adfabi- 
„liter  dixit.  Sed  eadem  ipsa  post  etiam  in  pervulgatis  com- 
mentar iis  scripta  offendimus."  Pervulgati  illi  commentarli 
et  „editi"  esse  possunt  factique  iuris  publici,  et  accipi  prò  tri- 
tis  et  vulgaribus.  Si  editos  intelligimus,  ad  Antonium  Iulia- 
num  referre  nos  oportet;  sin  vulgares  et  communes  ad  alium 
quendam  auctorem  non  laudatum.  Atque  in  hanc  senteutiam 
abiit  Mercklinus,  praeteritosque  eos  a  Hertzio  questus  est  p.  676 
not.,  quum  in  indice  mmumentorum  desideraret.  Verum  ille 
quidem  haud  scio  an  temere;  ut  qui  non  credam,  eadem  ipsa, 
quae  Antonius  disseruerat,  Gellium  in  alienis  commentariis  in- 
venisse. Equidem  commentarios  cum  Baehrio  Pauly.  encyclop. 
IV  p.  418  et  Hertzio  (cf.  indie,  auct.  s.  h.  v.)  Iuliani  fuisse 
puto,  in  vulgus  editos  post  hanc  disputationem.  De  argumento 
autem  commentariorum  nihil  inde  conicias,  quia  ad  Ennii  lo- 
cum  haec  particula  pertinebat:  nimis  enim  varia  est  apud  Gel- 
lium eius  titulì  signifìcatio.  Ex  iis  vero  noster  si  non  to- 
tani memoriam  repeiiit,  at  certe  auxit  recordationem  minus 
fortasse  explicatam.  Neque  igitur  dubito,  singula  quoque 
§  5—11  Antonio  Iuliano  tribuere.  Hic  locus  Iulianum  ostendit 
ne  a  criti:a  quidem  arte  alienum;  magis  tamen  domesticae  ei 
quaestiones  fuisse  videntur,  qualis  occurrit  I  4.  Subtiliter  enim 
de  loco  Ciceronis  disputat,  et  Gellius  addidit:  „Ad  lume  modum 
„Iulianus  enodabat  diiudicabatque  veterum  scriptorum  sententias." 
IX  1,  3—6  Claudii  Quadrigarii  locum  Gellio  interpretatus  est, 
quaestione  quidem  potius  physica  quam  grammatica.  Ceterum 
conferendus  est  cum  hoc  alter  locus  XV  1,  totus  is  quidem  ad 
philosophiam  pertinens,  sed  cum  meutione  Quadrigarii.  XIX  9 
reperimus  eum  contra  Graecos  quosdam,  suorum  poetarum  ve- 
nustatem  et  dulcedinem  venditautes,  acerrimum  Romani  no- 
minis  patronum  et  antiquiora  carmina  memoriter  canentem. 
XX  9  denique  admiratur  Cu.  Mattii  versus,  loco  mutilo.  Cf. 
etiam  IX  15. 

45*     T.  Castricius. 

„Rhetoricae  disciplinae  doctor",  ut  est  apud  Gellium 
XIII  22,  «gravi  atque  firmo  iudicio  vir"  XI  13,  fortasse  idem, 
cuius  Fronto  epp.  ad  amie.  112  Nieb.  p.  210meminit:  „Castri- 
„cius  noster".  Ac  vestigia  eius  apud  Gellium  omnia  sunt  rhe- 
toris,  sed  docti  atque  intelligentis.  I  6,  4—6  Metellum  Numi- 
dicum  defendit  ab  imprudentium  reprehensionibus.  Quìbus 
quum  ille  in  oratione  de  ducendis  uxonbus  nimium  videretur 
ventati  dedisse,  parum  causae  suae,  Castricius  aliud  censorem, 
aliud  patronum  decere  contendit,  illius  interesse  debere,  ut  reum 
sublevaret,  quocunque  modo  liceret,  huius,  ut  verae  civium  sa- 
luti consuleret.  II  27,  3 — 5  comparavit  Demosthenis  e(  Sallu- 
stii  locos,  quorum  illi  sobrio  iuciicio  palmam  dedit.  Iniustius 
fortasse  fecit,  quod  Sallustium  omnino  aemulaturum  fuisse 
Demosthenem  censuit.  Similitudinis  enim  inter  utrumque  interce- 
dit  tantum,  ut  de  imitatione  consulto  facta  dubitari  possit.  Cf. 
Kritzium  Sali.  fgm.  p.  88.  XI  13  de  Gracchi  loco  quodam 
existimat,  eiusque  admonet  exemplo,  ne  quis  in  summis  quibus- 
que  scriptoribus  suavitate  orationis  numerose  cadentis  se  de- 
cipi  patiatur,  ita  ut  sententiam  ineptam  sed  apte  conclusam 
admiretur. 

46.     M.  Cornelius  Fronto. 

Non  tam  magister  fuit  Gellii  quam  amicus  honoratissimus, 
cuius  sermonibus  non  sine  magna  utilitate  adfuisse  se  fateatur 
XIX  8,  1.  —  Scripti  libri  Frontonis  Gellius  nullius  meminit. 
neque  ego  vestigium  ullum  satis  certum  deprehendi.  Velut 
uterque  descripsit  Arionis  fìdicinis  historiam,  Gellius  XVI  19, 
Fronto  p.  210  Nieb.,  et  in  quibusdam  sane  concinunt:  Fronto 
§  1  „Socios  navalis  Corinthios  de/egit,  Geli.  §  8  navem  igitur 
„et  navitas  Corinthios  delegit.  Front,  ibid.  eorum  navem  re 
„bona  maxime  onerat,  Geli.  §  7  grandi  pecunia  et  re  bona  multa 
„copiosus.  Front.  §  2  Navi  in  altum  provecta,  Geli.  §  9  na- 
„vique  in  altum  provecta.  Front.  §  7  numquid  super  Arione 
„Lesbio  comperissent ,  Geli.  §  19  ecquid  audissent ....  Super 
„Arione.u  Quae  non  omnia  ex  Herodoto  I  23,  quem  Gellius 
auctorem  laudavit,  Fronto  secutus  esse  videtur,  tanquam  ad 
verbum  conversa  explicantur.     Atqui   Gellius   historiam   multo 

diligentius,  quam  Fronto,  expressit.  Si  autem  ad  Herodotum 
etiam  Gellius  rediit ,  a  casu  potius  quam  a  necessitudine  qua- 
dam  consensus  exiguus  repeti  debet.  Ita  dubito  an  Frontoniaoi 
libri  vestigium  habendum  sit  XVI  14,  5:  „Commodius  autem 
,,propiusque  visum  est,  festinare  esse  quasi  fessum  esse.  Nam 
„qui  multis  simul  rebus  properandis  defessus  est,  is  iam  non 
„properat,  sed  festÌDat.tr'  Haec  origo  sane  singularis  valde  sa- 
pit  Frontonem  d.  diff.  vocab.  p.  281  N.  „Qui  properat  apparet 
„non  esse  fessum,  qui  festinat  videtur  esse  defatigatus."  At 
nunquam  hunc  librum  de  differentiis  vocabulorum  Gellius  me- 
moravit.  Quare  si  Frontonis  hoc  loco  auctoritus  agnoscenda 
est,  Gellius  non  ex  libro  eius  sed  ab  ipso  praesente  accepisse 
videtur.  —  II  26  Fronto  et  Favorinus  de  colorum  vocabulis 
disputant,  ita  quidem,  ut  Favorinus  graecae  linguae  ubertatis 
laudator  latinae  inopiam  increpet,  Fronto  huius  suscepto  patro- 
cinio varias  nifi  coloris  species  §7—19  suo  quamque  vocabulo 
demonstret.  XIII  29  Quadrigarii  locum  subtili  sensu  interpre- 
tatur,  eleganter  illum  multos  mortales  prò  multis  hominibus 
posuisse  contendit,  demonstraturum  scilicet  fusam  multitudinem 
sine  sexus  aetatisque  discrimine.  XIX  8  familiarem  quendam, 
qui  harenas  dixerat  nbjBitvTixS)^  verbo  prèmit,  auctoritate  ni- 
sus  C.  Caesaris  §  3—4.  Deinde  §  9—12  singularium  tantum 
et  pluralium  nominum  rationem  reddere  studet,  §  13  desperat 
de  analogia  in  his  omnibus  demonstranda.  XIX  10  de  voce 
praeterpropter  quaerit  magis  quam  docet,  sed  vindicat  eam  ab 
immerito  cuiusdam  grammatici  contemptu.  Minus  etiam  magi  - 
stri  personam  induit  XIX  13,  ubi  ex  Sulpicio  quaerit,  pumilio- 
nes  rectius  an  nani  exilis  staturae  homines  dicantur. 

47.  Favorinus. 
Eius  lateri  Gellius  maxime  haerebat,  quum  et  ab  ingenio 
et  a  disciplina  studiisque  valde  ei  probatus  esset;  nam  licet 
Èlle  p  rofiteretur  unice  philosophiam,  non  abhorrebat  a  quaestio- 
nibus  grammaticis.  Ac  librorum  quidem  eius  plus  unum  adhi- 
buit  in  philosophia,  grammatica  quae  ei  debet,  e  sermonibus 
videtur  percepisse  omnia.  Quae  ad  certam  quandara  gramma- 
tices  partem  revocari  nequeunt,  sed  varium  et  multiplex  viri 
ingenium  ostendunt.  I  15,  17  Gellio  interpretatur  Euripidi  ver- 

sus,  itaque  auxit  numerum  illum  locorum,  quos  Gellius  propo- 
suit,  quibus  scriptores  garrulitatem  notavissent  Ac  tribuit  Fa- 
vorino  unam  tantum  paragraphum  ;  non  mirarer  autem  si  plura 
deberet  Tales  certe  dissertationes  illi  familiares  fuerunt. 
I  21,  4  confirmat  Hygini  iudicium  in  Vergilio  factum,  ita  ut 
hunc  imitatum  esse  Lucretium  ostendat.  II  5  lepide  Platonis 
orationem  et  Lysiae  comparat.  II  26  §  3  — 6  colorum  voca- 
bula  graeca  et  latina  comparat,  cum  admiratione  graecae  co- 
piae,  latinae  tenuitatis  despectu.  At  postquam  multa  ei  voca- 
bula  latina  demon^travit  et  interpretatus  est  Fronto,  deprecatur 
§  20  illius  indignationem ,  et  de  significatione  flavi  dedoctus, 
Enniani  versus  sensum  ostendit  §  21—23.  Ili  1  studet  Sallu- 
stii  locum,  in  quo  offenderai  intelligere,  inquirendi  magis  quam 
explicandi  auctor.  Sed  reicit  tamen  §  6  opinionem  cuiusdam, 
qui  auctorem  ementitus  Valerium  Probum  locum  ^erperam 
accipere  videbatur.  Ili  3,  6  Plauti  Nervolariam  quae  in  incer- 
tis  fabulis  habebatur,  quum  unum  ehs  audisset  versum,  Plauto 
reddit.  IV  1  penoris  defini tionem,  postquam  frustra  ex  gram- 
matico quodam  quaesivit,  auxilio  Scaevolae  ICti  proponit. 
V  il,  13  refert  Gellius,  Favorinum  mulieres  modesta  forma  et 
bene  mediocri  uxorias  appellasse.  Vili  2  e  lemmate  novimus, 
Favorinum  Geilio  decem  verba  enumeravisse,  quibus  Graeci  ut 
suis  uterentur,  quum  barbara  essent.  Vili  14  rursus  eorum, 
quae  disputavit,  soli  lemmati  notitiam  debemus,  quod  exhibebo: 
^Lepidissima  altercatio  Favorini  philosophi  adversus  quendam 
„intempestivum  de  ambiguitate  verborum  disserentem;  atque 
„inibi  verba  quaedam  ex  Naevio  poeta  et  Cn.  Geilio  non  usitate 
^collocata;  atque  ibidem  a  P.  Nigidio  origines  vocabulorum  ex- 
„ploratae.a  Ac  salium  quidem,  quibus  homines  àxaipoos  per- 
ticare solitus  sit,  vestigia  relieta  alibi  sunt  ex.  gr.  IV  1.  Sed 
ambigua  verba  non  quaero,  quaenam  fuerint,  sed  utrum  ambi- 
gua fuerint  significatu  an  propter  dubiam  in  sententia  quadam 
collocationem.  Illud  enim  si  commendat,  quod  eodem  in  capite 
origines  vocabulorum  secundum  Nigidium  enarratae  fuerunt,  hoc 
fulciri  eodem  modo  potest  verbis  ex  Naevio  poeta  et  Cn.  Geilio 
inusitate  collocatis. !)    Nec  lemma  persimile  1.  XVIII  7:  „Quem 

')  Quamquam  «collocata"  accipere  possis  „adhibita".  Cf.  Vii  16 
lemm.:  „Verbum  deprecor  a  Catullo  inusitate  quidem  sed  apte  positum 
„et  proprie." 


—    106    — 

„in  modum  Favorinus  tractaverit  intempestivum  quendam  de 
„verborum  ambiguitatibus  quaerentem"  ad  dirimendam  hanc 
quaestionem  quicquam  valet:  adeo  enim  ad  hunc  locum  ineptum 
est,  ut  uncis  includi  posse  iure  videatur.  XIII  25  copiosa  et  prolixa 
disputatone  Favorinus,  digressus  a  voc.  manubiae  et  loco  Ci- 
ceronis  §  6,  ubi  id  vocabulum  cum  v.  praeda  coniunctum  est, 
de  cumulandis  synonymis  exponit.  Quo  autem  ille  doctius  dis- 
seruit,  eo  minus  sua  tuitus  est;  augetur  enim  crescente  loco- 
rum  allatorum  multitudine  suspicio,  haec  maximam  partem  a 
Gellio  ex  libro  aliquo  sumta  esse.  Uberius  de  hoc  loco  dictum 
est  p.  24.  XVII  10  denique  comparatur  a  Favorino  Pindari 
locus,  quo  Aetnam  descripsit,  cum  Vergilio,  simili  modo,  atque 
Valerius  Probus  Homerum  et  Vergilium  contendit  IX  9,  12. 
Quodsi  quis  Favorinum  ex  familiaribus  illius  fuisse  arbitretur, 
quia  eum  appellavit  III  1,  6  „Probus  noster"  (cf.  p.  91),  hanc  quo- 
que comparationem  Probi  auctoritate  niti  putet.  Sed  res  ad- 
modum  incerta  est,  eoque  incertior,  quo  iustius  ille,  inconside- 
deratius  autem  Favorinus  alienam  imitationem  statuit.  Vd. 
Pontani  et  Turnebi  sententias  in  Gronov.  editione  h.  1.  com- 
paratas. 

48.     Fidius  Optatus.1) 

Eius  memoria,  ut  multorum  aliorum,  nisi  a  Gellio  pro- 
pagata esset,  prorsus  deperisset.  Appellatur  II  3,  5  «multi  no- 
minis  Romae  grammaticus" ,  fuitque,  si  quid  ex  uno  loco  conse- 
quitur,  criticae  arti  deditus.  Ostendit  enim  Gellio  in  libro 
Aeneidis,  qui  ipsius  Vergilii  fuisse  credebatur,  ahena  prò  aena 
scriptum. 

49.     Sulpicius  Apollinaris. 

Apollinarem  Gellius,  multo  cum  honore  laudatimi  IV  17,  11 
XIII  18,  2  XVI  5,  5,  adulescens  inprimis  sectatus  est  magi 
strum  (VII  6,  12  XIII  18,  3  XX  6),  et  multa  praesens  ab  eo 
accepit.  Atque  vero  etiam  scripta  eius  adhibuit.  XV  5,  3 
epistula  quaedam  laudatur.  Gellius  de  pravo  usu  verbi  pro- 
digare agens  Sulpicii  verbis  narrat  commodum  praetoris  cuius- 


')  Fidus  libri  mss. 

dam  responsum,  quo  abutentem  quendara  eo  verbo  irriserit. 
Quod  quia  Sulpicius  prcferre  non  p<  terat  nisi  de  corruptione 
illa  disputans,  et  ea,  quae  hoc  capite  leguntur,  omnia  et  III  16 
§  18—19,  ubi  eadem  res  tangitur,  a  Sulpicio  repeto.  Hanc 
epistulam  post  mortem  auctoris  Gellius  legisse  videtur,  quum 
dicat:  „in  quadam  epistula  scriptum  reliquit",  iasertam  fortasse 
libro  cuidam  quaestionum  epistulicarum.  Aliter  statuendum  est 
de  altera  Sulpicii  epistula  XIII  18.  Aderat  enim  Gellius,  quum 
ille  Erucio  Claro  rescriberet,  quid  signifìcaret  in  oratione  qua- 
dam Catonis  „inter  os  et  offarn".  Quod  interpretatur  more  suo 
graeco  sermone  comparato.  Scripti  libri  vestigium  etiam  alio 
loco  haberi  puto  II  16,  8,  consentiente  Mercklino  p.  678.  Ubi 
haec:  „Idcirco  Apollinaris  Sulpicius  inter  cetera,  in  quibus 
„Caesellium  reprehendit,  hoc  quoque  eius  quasi  erratum 
„animadvertit"  Prorsus  enim  simili  modo  Terentii  Scauri  liber 
designatur  XI  15,  3:  „Terentius  autem  Scaurus  ...  -  inter  illa, 
„quae  de  Caesellii  erroribus  composuit,  in  hoc  quoque  verbo 
^errasse  eum  scripsif4,  et  verba  Sulpicii  nostro  loco  exhibita, 
si  tardam  impeditamque  commeraorationem  consideras,  ex  libro 
potius,  quam  ex  ore  disputantis  profecta  smt.  Utrum  vero  sin- 
gulari  aliquo  libro  an  in  epistula  quadam  Caesellium  insectatus 
sit,  diiudicari  nequit:  inscriptionem  enim  libri  non  edidit 
Gellius.  Ceterum  caput  totum  cum  Caesellii  loco  a  Sulpicio 
sumtum  esse  puto. 

Transeo  ad  ea,  quae  a  Sulpicio  coram  accepit.  IV  17, 
11—12  narratur,  quomodo  obicibus  in  Vergilii  versu  pronun- 
tiarit.  VII  6,  12  de  iure  augurio  quaerens  (non  ad  Vergilii 
locum)  praepetes  cum  Homeri  Tawnzepóyeaai  comparat.  Merck- 
linus  p.  659  de  Sulpicio  ut  totius  capitis  auctore  cogitavit. 
XI  15,  8  sententia  eius  de  adiectivis  in  bundus  exeuntibus  re- 
fertur.  Cui  quia  ansam  dedisse  opinio  Caesellii  (§  2)  videri 
potest,  Mercklinus  1.  1.  locum  vindicare  studuit  in  ilio  libro, 
quem  de  Caesellii  erroribus  scripsit,  unde  Gellius  etiam  Terentii 
Scauri  inentionem  §  3  repetisset.  Atqui  eius  rei  Gellius  nul- 
lum  indicium  praebet,  immo  se  haec  ex  Apollinaris  colloquio 
percepisse  innuit.  XII  13  §  6—16,  19—20  de  variis  praeposi- 
tionis  intra  sìgnificationibus  disputai  XVI  5,  5  de  particula 
ve  et  de  origine  voc.  vestibulum.     Quae   supra  ad  Verrium 

Flaccum  coniuogebam  cuna  iis,  quae  in  similem  modum  dispu- 
tata sunt  V  12,  9—10,  et  Sulpicio  omnia  tribuebam  praeter 
exempla  fortasse  Lucretii  et  Lucilii,  quae  ex  Verrio  sumta  esse 
possunt.  XVIII  4  de  Sallustii  loco  cum  grammatico  contendit, 
vocum  stolidus  et  vanus  proprietates  aperit,  ad  origines  autem 
cognoscendas  Gellium  ablegat  ad  Nigidium  Figulum.  Quas 
quum  Gellius  se  iam  alio  loco  exposuisse  meminerit,  si  super- 
stes  is  locus  esset,  melius  nostro,  quae  Nigidii  sint,  quae  Sul- 
picii,  discerneremus.  Graeca  utique  illa  comparatio  §  10  Sul- 
picium  redolet.  XIX  13  Frontoni  respoadet  interroganti,  re- 
ctene  usus  sit  vocabulo  nanus:  id  quod  auctoritate  sua  com- 
probat.  Denique  XX  6  genitivorum  nostri  et  vestri  rationem 
exploraturus ,  multis  comparatis  scriptorum  locis  nihil  aliud 
statuit  quam  consuetudini  id  dedisse  antiquos,  quum  ratione 
uterentur  solae  formae  nostrum  et  vestrum.  — 

Hunc  finem  impono  quaestionibus  ;  in  quibus  quum  fuerim 
magno  cum  fructu  meo,  num  idem  cum  emolumento  litterarum 
aliquo  versatus  sim,  benigna  exspecto  aliorura  iudicia. 


YITA. 


Andreas  Carolus  Henricus  Iulius  Kretzschmer  natus  sum 
a.  d.  VI.  cai.  Sept.  MDCCCXXXVII  Tanglimi,  Pomeraniae  op- 
pido  ad  Panum  fluvium  sito,  patre  Mauritio  superstite  et  — 
Deo  gratias  —  vigente,  matre  Augusta  e  gente  Scherenberg, 
quae  mini  etiamtunc  puero  fato  lugubri  erepta  est.  Fidei  evangeli- 
cae  addictus  sum.  Duodecim  annos  natus,  quum  pater  in  pro- 
pinquum  rus  concessisset ,  in  gymnasium  itabam  Tanglimense 
per  sex  annos  et  dimidium.  Unde  quem  cepi  antiquarum  litte- 
rarum  amorem,  vel  si  quos  fructus  humanitatis,  eorum  maxi- 
mam partem  referri  volo  ad  Sommerbrodtium,  qui  tunc  illi 
scholae  praeerat,  nunc  praeest  Posnanieflsi;  ad  Wagnerum, 
directorem  nunc  Ratiburìensem,  ad  Schuetzium  denique.  Cum 
maturitatis  testimonio  dimissus,  verno  tempore  a.  h.  s.  LVI 
Gryphiswaldiam  me  contuli,  et  in  civium  academicorum  nume- 
rum  receptus  a  v.  ili.  Vogtio  t.  t.  rectore,  studiis  philologicis 
me  dedidi.  Scholis  interfui  per  septem  semestria  w.  ili.  Schoe- 
manni,  beat.  Kosegartenii,  Vogtii,  beat.  Bartholdii,  v.  magnif. 
Hoeferi,  Hertzii,  Baieri,  Schaeferi,  Georgii,  Hasertii,  Susemihlii, 
Schildeneri.  Quorum  multa  in  me  merita  pio  fidelique  animo 
agnosco.  Singularem  vero  gratiam  habebo  viris  summis  Schoe- 


—   no  — 

manno  et  Hertzio,  qui  me  seminarti  \philologici  sodalem  et  au- 
ctoritate  et  doctrina  et  benevolentia  multis  nomiDibus  devinxe- 
runt,  Schaefero  et  Hoefero,  quorum  alterius  historicae,  alterius 
germanicae  societati  plurima  debeo,  Susemihlio,  qui  studia  mea 
privatim  ingenti  comitate  fovit. 

Auctumno  a»  LIX  Posnaniam  profectus  sum  obiturus  mu- 
nus  quoddam  gymnasii  Friderìcii  Guilelmii. 


Sententiae  controversae. 


i. 

Infeliciter  cessisse  rem  Ahrensio,  Theocr.  IdylL  XV  28: 
ndÀcv  al  yaliai  juaÀaxax;  xpffovxt  xafteódew  tanquam  prover- 
bium  accipienti. 

IL 

Geli.  V  12,  1  prò  corrupto  „spectationibusa  scribendum 
„  comprecationibus tt  (cprecationibus) ,  compar.  Geli.  XIII  23 
(vg.  22)  1. 

in. 

Eicherum  chronographum  in  enarratione  concilii  Anglehei- 
mensis  (Il  e.  69—81)  ornai  fide  carere. 

IV. 

Geli.  I  6,  6:  „civitatem  autem  salvam  esse"  delendum 
puto  „autem." 

V. 

Falli  Guil.  Grimmium,  Carmen  inscriptum:  Vridankes  Be- 
scheidenheit  referentem  ad  Waltherum  von  der  Vogelweide. 

VI. 

Lemmatis  Gellii  plerisque  fides  habenda  est. 

